text:
2013年11月17日 星期日
認人
14 則留言:
喊得好淒涼,但又好可愛,哈哈.....BB 扁嘴愈睇愈可愛喔 ^^回覆刪除回覆
係呀,有時bb喊, 兩粒眼淚 "掟" 喺隻眼度好可愛架 (哈哈, 我好變態)刪除
stranger anxiety 係正常 development 呀~ 個個BB 都會既,大大下會好D,出多D街練大個膽啦!!好掛住蛇仔明呀!!!回覆刪除回覆
我哋都好掛住你呀, 幾時得閒我又同蛇仔明去探你哋丫刪除
佢係咪攰呀? 我個仔, 心情好就俾其他人抱都 OK, 一攰呢, 就個個抱都唔得, 要爸爸媽媽!回覆刪除回覆
佢嗰時啱啱訓醒, 可能因為咁個人矇矇哋, 哈哈刪除
bb認人爆喊之前扁嘴戈一幕好好笑架回覆刪除回覆
係呀, 我最鐘意捕捉佢扁咀, 哈哈刪除
咁睇嚟佢同我地一家都算有緣喎.冇喊,仲好鍾意檬果招耷頭woody添回覆刪除回覆
係呀, 好彩冇失禮街坊, 哈哈刪除
蛇仔明好鐘意同小朋友玩, 中秋嗰陣我帶佢去海濱公園, 坐隔離有個16個月大哥哥, 蛇仔明望住人哋玩都笑到咭咭聲
所以佢好鐘意檬檬架
偏咀樣好攪笑好可愛呀!回覆刪除回覆
但媽咪只掛住影相冇理佢, 哈哈刪除
我發覺佢地除左認人仲會認地方添呀回覆刪除回覆
同意, 每去到新地方佢都探射燈咁周圍望架刪除


c: text/html

text:
Monday, 13 October 2008
The Strangers
今日 thanksgiving 冇嘢做, 亦冇地方去, 不過夜晚就睇咗齣戲, 係靚女 Liv Tyler 做o既 The Strangers. 故事講佢地男朋友喺間屋入面, 點知俾幾個戴面具o既陌生人搞. 就係咁簡單, 幾個人做晒成齣戲. 除咗女主角特別秀色可餐外, 其實呢齣戲同其他同類型o既殺人片冇乜分別, 故事亦不見得有特別聰明之處. d 變態殺人犯個個都好似忍者咁, 又好似練就有凌波微步神功咁, 個個都神出鬼沒, 次次都係明明望住佢, 個鏡頭一轉就唔見咗人, 似鬼多過似人, 太過神化, 難以令人睇得投入.
強項: Liv Tyler. 有一幕講佢想走落床下底, 點知個身太大份, 入唔到, 算係全片最過癮之處.
弱項: 睇完都唔知發生乜事, 只知無厘頭有幾條友戴面具鍾意入屋殺人, 沒頭沒腦. 成日用大聲音響嚇人, 只係低下手法. 好多次 d 殺手明明可以輕易殺咗兩個主角, 但係又唔殺, 只令人覺得唔殺得佢地住因為齣戲一定要至少做夠個半鐘.
1 comments:
- Gemini Saga said...
-
點俾人搞ar, 講清楚好wor?
- 14 October 2008 at 12:15

robotstxt: allowed

filter: keep


text:
之前一直對政府醫院既印象都係麻麻地, 總係覺得政府嘢好求其, 但係自從今次係廣華生完BB之後(廣華生B記(上)
; 廣華生B記(下)
), 就覺得廣華既婦產科服務真係唔錯. 因為莎拉係開刀既關係, 所以出院之後會安排社區姑娘上屋企作家訪呢, 呢個Service真係出乎意料呀, 因為開刀後, 媽咪會有傷口痛既問題, 所以有姑娘上門follow up真係可以方便媽咪呀(好細心呀).
係廣華出院之前, 已經有姑娘嚟同莎拉Confirm出院後有社區姑娘上屋企家訪, 27/6出院, 已經安排第二日28/6有姑娘上門呢, 真係效率好高
呀.
28/6一早9am, 姑娘已經到啦, 呢啲姑娘係明愛醫院派嚟架, 佢地除咗會幫媽咪洗傷口及拆線之外, 仲會檢查吓子宮收縮既進度. 另外姑娘都會問吓有關照顧BB既情況, 例如有無人幫手湊BB, 點樣消毒幻樽, BB食奶有無問題, 識唔識換片, 教媽咪幫BB洗肚臍, 餵人奶及幫BB探熱等等問題, 所以其實對一位新手媽咪呢講, 呢位家訪既姑娘就好似救星一樣, 因為可以將湊BB既一切疑問, 通通有人現場答你教你, 唔駛咁傍偟.
前前後後, 社區姑娘總共上嚟家訪咗3次(直至子宮已經收縮至正常), 每次莎拉都會問好多有關照顧BB既問題, 所以次次家訪都有成45分鐘架. 而收費真係好平, 每次姑娘家訪都只係收$80
, 真係好抵呀!!!! 講真就算自己搭的士來回健康院都要$50-60啦, 但係而家人地上門都只係收費$80, 呢個醫管局provide既service真係好抵讚呀!!!


text:
今次個trip咁短, 都唔想浪費時間去遠嘅地方, 所以今次只留札幌同去小樽, 行下食下影下相, relax relax, 今次去左好多上次honeymoon無去嘅地方. 老公之前買左部新相機, 今次去旅行影左好多靚相.
一早就去二条市場食番個刺身飯做早餐, 我地揀左旅遊書推介嘅近藤昇商店, 老公唔食刺身, 佢order嘅野都好正呀! 原來二条市場就喺狸小路附近, 而hotel行去狸小路只係約5分鐘.
食完野就行去大通公園, 上次honeymoon都有去大通公園, 上次好凍好大風同埋圍住晒整野, 今次見順路好近唔洗搭車又再去, 一遍白雪, 我地企起電視塔前影左好多相, 旅遊資料話大通公園夏天好熱鬧架.
我地由大通公園打算行去JR Tower, 途經一個建築物幾靚, 原來係時計台, 係景點之一.
行到去JR Tower, 老公想去Big Camera睇下啲Canon鏡頭會唔會平啲, 點知仲貴過香港, 一場黎到就行下ESTA, 去到玩具部, 買左幾架Tomy車仔俾豐豐, 210 Yen一架咋, 原來香港要買30幾蚊架, 早知買多啲啦.
JR Tower上面有層有好多餐廳, 我地揀左一間食咖哩湯飯嘅餐廳, 啲咖哩湯好好味呀, 老公嗰碗仲加左椰汁, 正!
食飽繼續出發, 先去紅磚樓, 紅磚樓係美國巴洛克式嘅磚造建築, 入面有得免費參觀, 介紹下日本咁, 不過好悶, hehe, 我地喺出面影下相就行去北海道大學啦.
見啲旅遊情報話北海道大學係札幌重要的觀光景點, 所以去睇下, 原來嗰度真係好靚架, 兩旁種晒樹, 加上白雪, 又清靜, 好舒服呀.
睇旅遊書推介雪華亭哩個食蟹宴嘅餐廳, 出發前先上網book左, 佢全部都係房, 幾雅致, 個toilet都好靚架, 不過隔音就差啲, 聽到晒隔離房啲人講野, 有個識講國語嘅waitress招呼我地, 介紹下有咩食, 成個餐食左2個半鐘, 隻毛蟹好多膏, 好味.
回酒店嘅路上又經過大通公園, 夜晚開左燈嘅電視塔好靚呀, 每個鐘仲會轉色添. 哩日嘅行程基本上唔洗搭車, 係去完北海道大學出黎迷路, 搭左轉subway去雪華亭.


text:
2014年11月18日 星期二
Nov 大板遊
呢排懶左update, 因為去左大板玩左一個星期.雖然話最近yen平左唔少,不過日本既洗費其實都唔算平,成個trip洗左三萬幾蚊.計埋早排去蘇梅,今年既回報已經洗左2/3有多,本來之前都無諗過再去玩,不過老婆未返新工,當同佢玩埋呢排,反正之後佢都無咁快有大假.
今次旅行,有個驚喜,就係upgrade上business, 原來business又真係好舒服,不過今次我一行數人都有得upgrade, 會唔會反映到航空業環境唔係咁好? 不過我未坐過商務,可能一向都係咁都唔奇.但呢d免費upgrade既體驗,話唔定係航空公司既策略都唔奇,因為今次咁舒適既經歷,真係會令人心動,以後去旅行都轉乖商務客位,前提當然要銀包負擔得起.
另外,去旅行既時候,洗錢既心態都好唔同,平時都唔會咁手鬆,一去玩就鬆手好多,買買下都買左唔少野.不過睇返香港既旅遊業,似乎開始停滯不前,旅遊業走下坡,影響唔係單一咁簡單,一連串既行業都會受影響,零售,物流,飲食重有好多睇落唔多關事既,其實背後都會受影響.
今次旅程之後,應該要到下年先會再去,希望下年既旅程都係唔使自己份人工出就好啦!
4 則留言:


text:
2015年10月28日 星期三
串燒好兄弟
28 則留言:
好似兄弟姊妹咁乜都打一餐啫.回覆刪除回覆
有時玩有時打真係俾佢地激C刪除
排中間係要心比人蝦細B睇開D啦haha~回覆刪除回覆
係啦,我都覺做中間做慘><刪除
三貓好熱鬧呀~ 貓肉鬧鐘正呀!回覆刪除回覆
有時會俾佢地激C架,當妳好夢真甜時,係妳側邊打咬,大叫時,真係好想趕晒佢地出門口架+_+刪除
我睇第二張相時以為細B同咕B手足情深,老友鬼鬼搭哂膊頭lam耳仔,睇到第三張至知原來佢哋開緊片.^^"回覆刪除
我懷疑人哋開拖為爭女,呢3兄弟開拖為爭地盤...咪就係老豆個皇座按摩墊囉!回覆
咁早起身架? 同我屋企2隻都有fight呢, matthew六點起身 ^_^"回覆刪除回覆
佢地530就嘈,但我都會拖到6點先起身既:p刪除
MC咁乖會自助自覺起身架?
it takes time to get along回覆刪除
at least they play together回覆
佢地已磨合咗4個月,已俾初初時好好多啦,我唔介紹佢地唔FD,少D打交就得啦,hehe刪除
哈哈,屋企有三個仔,梗係會打下交啦!回覆刪除回覆
每次開完片,都會成地都係毛@@刪除
咁快就打成一片,細又真係幾慘喎,依家我家Marble仔都蝦Charco仔呢回覆刪除回覆
細 B 好似好慘喎, 希望佢哋相處耐咗, 會融洽 d 啦回覆刪除回覆
佢地叫做好好多架啦,希望佢地越來越好啦刪除
- 回覆
係屋企一定唔會悶囉:p刪除
希望可以快 d 上黎玩貓 :P回覆刪除回覆
應該係你俾佢地玩,wahaha刪除
但起碼你三貓肯一齊坐,我個三貓性格實在相差太遠回覆刪除回覆
咁佢地都算係咁,夜晚三隻都會上床一齊瞓刪除


text:
新年差唔多過完喇,我在此同大家拜個年先,祝大家虎年發大財,事事如意,心想事成,合家平安,身體健康
適逢今年過年寒流襲台,攪到成個人都懶洋洋,影左好多相又唔想整,好唔想郁呀!!但係今日老公開始要返工,而休息已久既垃圾車終於出黎收垃圾,我再懶都係時候要update下blog嘞
每逢過年我都特別忙,除左大掃除,仲要準備過年食品,上至拜神既三生,下至全屋人食既三餐我都係一個人煮哂,所以盡量以簡單為主
年三十晚~~打邊爐,係台灣人既習俗,稱之為"圍爐"...依個就簡單,唔駛點煮,湯底+料係黎至小嬸阿姨既店,所以是晚比較輕鬆,仲有一煲我煲既鮑魚螺頭煲雞,但唔記影相已經被飲哂
大年初一朝早食素,中午就滷左煲筍乾豬手,略嫌筍乾太鹹,因為太奶奶曬既筍乾食哂,要係出面買,冇咁好味,但豬手好腍好有膠質
仲有就係筍子湯,台灣人好鐘意食筍,咩筍都有,62買依隻係冬筍,細細隻又好貴,不過佢好脆,個湯好鮮甜好正
是日仲有煙燻小卷少蜜豆
草菇炒西籣花,買左一罐草菇返黎打開點知得個丁屎咁多,早知道買多罐啦~~
年初二朝早同老公去做野(佢公司過年都要佢做市調,也太那個了吧)之後下晝去太99度拜年,舅62就叫我地帶一大箱提子返黎(太奶奶同舅老爺係種提子,好甜,但我唔好有核提子,所以我唔食,但小朋友就好鐘意食!)外+一盒烏魚子
初三就煮左個臘/膶腸北菇雞飯,略嫌雞放太多,攪到冇乜臘味味,不過都好好食
仲有就緊係黎個鹹湯圓啦,今次除左用雞 . 雞雜外,仲加左瑤柱同埋蠔豉,但老公唔鐘意食蠔豉,俾我揀哂黎食,正...
當然唔少得既烏魚子啦,我同老公既至愛,因為今年台灣烏魚子既產量好少,又要供應俾日本(日本人又係好瘋食烏魚子)攪到d烏魚子好貴,依盒就係屋企唯一一盒(係姨奶奶放係太奶奶屋企,話俾我地既...)用米酒蒸熟切片,配埋大蒜同白蘿蔔一齊食,勁正!!就係咁一對烏魚子俾我+老公清哂
之後食既都係大同小異,屋企仲有好多存貨,真係唔知幾時先食得哂d肉...


text:
四月九日
三十一個月至三十二個月閒記
離開史迪仔 我地去玩3D喇 未開車 阿ti好開心咁笑
究竟佢喺度笑咩呢? 真係唔知道 可能tiba同tima放咁多日假好開心卦...
到喇! 其實喺日本都有3D館架 但香港有又唔洗錢 梗係去睇下啦
呢d 3D景好蝦人影 企過少少就唔似架喇 我地影左三個景 最似都係瀑布喇!
呢張tima同阿ti本來好靚 但tiba企過左少少 冇咁似喇...
拿 係咪呀? tima企返過少少 幾似!!! tiba真係好似企喺瀑布邊咁呀!
喂! 個女tima有份生架 停呀!!!!!!
玩完3D 比阿ti見到有冒險樂園 阿ti依家有95CM 但唔知點解險樂園個staff唔比阿ti玩90CM嘅遊戲 有冇搞錯呀 佢一行埋去一度 當佢見唔清楚95CM都肯定有90CM 佢居然話阿ti唔夠高!!!! 搞到淨係玩到波波池同火車咋 難得阿ti咁想玩青蛙跳都唔比人玩 過份呀! 但tiba話算 唔好掃興 我地就走左咯...
波波池有tima陪 阿ti好好笑架 每次話幫佢影相 佢都好識做咁擺pose say hi呀 v晒手咁呀 總之會等tima影完 佢先繼續玩架 抵錫!
tiba居然自己話陪阿囡玩 哈哈 點知一坐落去 架車就嚟爆喇!
玩完之後 tima攰到嘔 依家阿ti大個喇 同佢玩波波池真係追呀 跑呀 "捐"呀 真係攞命
近近地 食genki喇 tiba入門口喺度偷笑 : 想食genki下午茶好耐喇!
下? genki有下午茶set架咩? 仲要39蚊tim喎 幾抵食!
就係呢份喇 39蚊咋...
阿ti食好多麵同熟野
但佢兩歲人仔都有食生食 就係魚子喇 食左幾粒 愈食愈想要tim...
最後 我地又係揸車周圍食 有最新熱店"ROLL" 真係好正
d旦卷超軟熟 味好濃好香...分左d比婆婆同yeee 佢地都話good!
仲有tima好耐冇食過嘅和記隆 真係好味到不得了!!! 綠荳茸啊!!!
肥c人喇 ....夜晚去左稻香食一蚊雞 真係平夾好味 我地叫左兩隻 加幾個小菜 超爽價走返出嚟 抵!


text:
1 July 2010
歡迎各位登上由我駕駛的航班
我係你地嘅機長 Ti Ti Tam
好開心能夠參加機場舉辦嘅小機場大學問角色學習遊戲
我地一共參加左兩個環節
一個係做機師 另一個係做空姐
大家都話機師唔戴帽似保安
我地都覺得係呀
好喇 Ti Ti小姐擺下pose啦
拿 都話啦
望下下面幅相
阿ti望住嗰三個保安 同佢套衫係一樣架 哈哈
阿ti做機師 Tima做機師媽媽 呵呵 都好喎
型到爆 (自己認為啫...)
好喇 企好
阿sir出嚟喇 大家聽briefing
阿sir問 : 大家有冇信心 有信心嘅比手指公嚟睇睇
大家都yeah!
阿ti : 媽mi 你一陣接我放學啦
Tima : okok
等左半個鐘
見到佢地出嚟喇
阿ti拖實一個男仔嘅手
小小機師在跑道上走走走
好喇 大家企定定聽阿sir講野
咩叫A380呀?
阿ti : 空中巨無霸
tima覺得好開心呀
咁多個小朋友淨係得阿ti向哥哥發問
好彩哥哥都不厭其煩一一作答
之後幾個小女孩傾得好開心 埋晒堆
之後大家排隊入機艙喇
阿ti終於發現我地
指住tima : 哦 偷睇我地上堂?
傻豬 媽咪唔止偷睇 仲偷拍tim 呵呵呵
兩個小朋友點都拖到實一實
哇 下面呢張阿ti型到爆 咁樣插袋!!!
阿sir講緊 阿ti再次舉手發問
好喇 上完堂
準備頒發結業證書
大家都好認真
阿sir頒發證書比阿ti
sir呀sir 鏡頭呀!!! ~_~"
傻豬好開心咁 睇嚟你投入呢一課多過其他同學喎
見到阿ti嘅眼袋一出 明顯地佢緊張完 好眼訓好攰
自由拍照時車
tima覺得阿ti著機師服真係好型呀!
d相都好有feel 好過去studio影
真實d啊
完成呢一課 阿ti知道做機師要十八歲同識英文架
想做咩都好 tima都支持妳!
最好做d人工高又陪到媽mi shopping嘅工啦
呵呵 等你大個陪媽mi買chanel架!!!


text:
星期一, 8月 29, 2005
做TBE房
其次,o係hub o個D機通常都較新,所以裝新機時個test通常都會好順利,最多都係唔記得落jumper或者唔記得o羅走個loop back之類o既小問題.o係TBE房裝新機就慘喇,TBE房o個D機通常都較舊,同新機唔多compatible.一做test失敗,就要打番電話公司求救,由公司同事再check睇下有咩問題,又等又覆,來來回回,最後,通常一做就係幾個鐘,o係咁熱o既TBE房度做幾個鐘!真係o羅命!好似今日咁,由十二點做到六點,個test都係失敗,完全唔知有咩問題,成四點先食飯.而且今日部機係裝比個高層,"不成功,便成仁",我就六點鐘走人,佢地仲o係度做,應該話o係度等,唔知等到幾時,真係慘!
NISS主要做幾個services,RBS,BBS,school,metronet,IPTV等等,佢地話最慘就係做metronet,因為metronet個個都係corporate o既客,一做就係幾個site,而且趕頭趕命,好慘!佢地仲話我地做metronet o既成日都唔夠人,因為好多人頂唔順而走人.仲講笑話做親metronet都要準備一封信,準備頂唔順而即刻起身......聽講我同阿ken過尼就係做metronet......唔係呀o麻!


text:
今日同老公去左油麻地〝二德惠〞買麵粉預備整〝馬仔〞,上到去老公問點解咁多人,我解釋可能就黎〝中秋節〞大家黎買材料整月餅,行左一陣都唔想行就去左排隊比錢,係排隊其間見到
我地行左差不多一半地方,望下架車同老公講都係得一個刨咋,因為老公幫我搵蛋撻模,但係搵唔到,我唔信再去搵都係冇,因為我好耐之前已唔見有~可能冇得賣,而個刨係買比阿婆~屋企個刨唔好用.我地就繼續行另外一半地方~行行行,再望下架車又多左幾樣野,其中2樣係買比阿B就係熊仔樽蓋連飲管&廚房交剪~阿B專用係屋企剪碎食物!突然老公話想買個模型盒裝巴士,我即刻叫好~行番去睇,其實好耐之前黎過老公已想買,但老公個人不是亂花錢的人與我就不同,所以老公話想買我都非常開心和鼓勵,因為係一件難得的事.在我地折返途中我
我:都係等遲D搬才買.
老公:咁我又唔買.
我:點解?
老公:搬屋後才買,搬屋會整爛.
我:我唔係怕整爛,而係我set〝米奇〞都有野裝住,唔係必需品可以唔買住,同埋我想換個〝米奇〞袋要買$100,而家得5樣野.
老公即刻望住我唔知好嬲定好笑就將個模型盒放係架車到,跟住同老公講我唔買個模型盒可以留黎買其他野丫麻,如果你又唔買我又可以買多D野,我見到老公個表情係冇我咁好氣.到收銀處結脹,老公同收銀員講要揍一個〝米奇〞袋,點知冇晒得返display~都冇所謂喇,老公話如果冇佢全部野都唔要,〝嚇死我喇〞以為冇添,因為有時display係唔會賣架麻.
老公話去〝和花亭〞開餐,但去到排長龍~見此情境即焛,我地轉移去食河粉,跟住坐車回家.


text:
我識左女神都有3個幾月 平時最多都係傾下電話 WHATSAPP下咁
最近我終於成功咁約到佢出黎 因為我知女神好鍾意飲咖啡 我見我老母唔知買左邊本雜誌番黎
有頁仲送STARBUCKS 既COUPON 大拿拿成廿幾蚊 我就即刻好興奮咁打比女神約佢出黎
因為平時問老母拎錢 佢叫我唔好買咖啡 成30蚊杯好唔抵 都夠食到個餐 所以我一直都唔敢約女神
去到STARBUCKS果陣 女神就話:不如我去搵個位坐住先啦 我驚一陣冇位坐啊
我:唔洗啦 好快排到我地 (其實我係想留女神係到 一陣用英文點COFFEE 威比佢睇
)
排到我地果陣 我就拎左張COUPON出黎
再好有自信而且大聲用英文講
NE LATTE! BIG SIZE! NO SWEET! (我記得係用緊美國口音)
女神呆哂係旁邊望住我 就細細聲問:咦..乜你剩係點1杯既...?
我:係囉 本雜誌到比得1張COUPON..所以咪叫得1杯囉..放心啦..我留比你飲架
我見佢聽到之後個樣都好似幾放心咁 我再用番有自信既眼神望住個STAFF
佢係我手上面拎左張COUPON之後 望左2望 就話:FREE
喱個時候我就唔耐煩 係人都知有COUPON就FREE架啦 我就串柒柒咁話: I KNOW
之後我就拉住女神去搵位 點知我一轉身果陣 佢就話: HEY SIR ..THREE DOLLARS PLEASE
女神都忍唔住笑左出黎
我拎番張野睇睇 原來我叫最大果個SIZE都仲要加錢
但我未黎過唔知
我為左保住面子 我就話:好心啦..香港人就咪學人講英文啦..一早講廣東話我咪明囉..
佢:係囉 但你記得分清楚FREE同THREE啦
之後去拎咖啡我都唔敢幫女神去拎
女神仲暗串我冇風度 唉 今次既約會真係好失敗


text:
對一個初哥黎講,一棍打三幾十碼,個波永遠係視線範圍,搵波呢家野就唔係乜野問題.但係當技術開始成熟,距離有番咁上下,個波愈打愈遠,咁一時錯手,就好容易唔知個波打左去邊,要搵餐懵.
所以搵波基本上係一個波友成長過程中無可避免既經歷,搵唔到個失落的波固然傷感,但查實搵緊個陣都可能已經犯左例而懵盛盛.所以,今日就不如講下球例十二條,等大家下次搵波個陣有的警惕.
查實搵波係包括兩個過程,第一係搵波,第二係認頭(搞錯,係認球至真).第一個過程就係響個球場上面搵個波出黎,第二步就係確認個波係唔係自己既,兩樣野係由兩條唔同既附例管住既:
球例第十二條(1)「搵波須知」
首先,呢條附例俾你係球場上撥開的草呀,落葉呀,樹枝呀之類去搵波,但係你唔好老馮以為搵波大晒,好似好多人係長草區度將個波附近的草整平晒黎搵個波,咁樣已經超過左球例容許既範圍,一係就搵到個波之後將的草整番高佢,恢復從前既狀況,唔係分分鐘可以根據呢條附例罰你兩棍架.
或者你會唔順氣,同個官拗話唔整低的草,睇唔到個波點打喎,但係對唔住,呢條附例寫得好清楚,打波個陣睇唔睇到個波並唔係球員應有或者必然既權利.所以你搵還搵,最好就唔好郁到周圍的野,尤其是你諗住要係個左近打下一棍就更要提高警覺.
上面所講係球場上一般情況,若果係「障礙(Hazard)」(包括水障及沙坑)裡頭,就更要小心.或者你仲記得球例十三(4)對係障礙裡面打波諸多限制,例如唔俾掂地或者的沙呀,的「游離物(Loose Impediment)」唔俾郁咁.
但係搵波時就冇咁嚴,如果你諗住個波埋左係的沙或者游離物下面,你可以撥開睇下有冇個波係度,但係記住,你祇可以撥到僅僅睇到有個波係度就要停,若果做過左隆,你就將佢還原,搵原本的沙或者游離物埋番住個波到剩番少少位可以睇得到個波為止,唔係既話,分分鐘又要罰兩棍架.
或者你又會問,唔撥多的,點睇到個波係唔係自己個波呢?個答案係你唔需要.因為球例十五(2)同球例十五(3)都講明係障礙「打錯波」唔使罰,咁呢度唔俾機會你同個波驗明正身又唔算冇道理丫.
仲有一樣好多人忽視左既問題,就係呢條附例講到係障礙或者「特殊地段(Abnormal Ground Condition)」搵波既時候無意中郁到個波,祇需要將個波擺番原位而唔使按球例十八(2)咁罰一棍.
但係好多人就誤解成為搵波時郁到個波唔使罰,而係球道上面同長草區度起勢咁搵,亂撥亂搞,查實若果咁既情況下個波郁左,就算搵到之後,都要跟球例十八(2)咁罰一棍,再擺番正,之不過好多人都唔會咁做姐.
球例第十二條(2)「驗明正身」
本來要分別個波係唔係自己既方法,最好就係同個波做番的獨特既記號,咁就好容易可以驗明正身,萬無一失.但係好奇怪,呢條附例雖然要求球員要係自己既波上面做記號以玆識別,但就冇相關既罰則,咁即係話就算你冇同個波做記號你都唔需要受罰,你話係咪好離奇呢.
講到驗明正身,若果你就咁認唔出個波係咪你既,呢條附例準你執起個波黎睇真的,不過就一定要符合下列規定:
1)要話俾你既對手知你想執起個波驗;
2)Mark左個波位至執起個波黎驗;
3)要俾你既對手睇住你驗個波;
同埋
4)唔可以係障礙裡面執起個波;
5)唔可以過度清潔個波,超過驗明正身既需要.
唔符合上面任何一項規定結果都係一樣:罰一棍.個波驗明正身之後,當然就係擺番原位啦,唔係就要按球例二十(3)a罰兩棍架啦.
好勒,又係失驚無神考考你既時間,話說老虎唔德有一日係自己球會撞到勝新太狼,打開話題就話勒:「我細時好鍾意睇你既聽腥劍系列架,點解你咁早就退休?」「冇,想多的時間打哥夫,咪早的退休囉.」「咦(盲都識打?!),咁幾時同我打番場呀?」「我打得好大,好少人肯同我打.」「冇所謂,隨時奉陪(發達啦).」「好!爽快,就打一二千,三三制,乾炒雙計,聽晚十一點,第十洞開波,一言為定.」「What?!(忍唔住講埋英文)」「屈?唔好屈屈聲喎,唔係花滿樓要開演唱會,我都唔得閒應酬你添呀,一係咁啦,唔黎當三炒啦.」
老虎死死地氣,第晚十一點準時去到第十洞,勝新太狼一早就到左,仲不停將個表放係耳邊係咁聽.老虎一到,佢就拿拿臨叫開波.第十洞係左狗腿,打shortcut就要飛涯過水.
雖然月色皎潔,但就點都睇唔到咁遠,老虎唯有執枝P出黎,對住fairway打住百六七先,再作打算.輪到勝新太狼,佢就執枝Driver,頭都唔另就將個波向住個shortcut位打過去,但點知一打完之後,立刻就皺晒眉,話要打多個provisional,老虎問佢點解,佢就話聽到個波破風之聲唔對路,驚過唔到水邊的長草.
老虎睇住佢第二個波又係向住同一個方向飛出去,心底都冇辦法唔寫個服字.
老虎係fairway搵到自己個Nike波就繼續再打多百幾,去到勝新太狼之前個波既落點,問題跟住黎勒,佢見fairway大堂中座個皇帝位有個波,跟住冇幾遠fairway邊又有個波.再睇真的,兩個都係一模一樣既Pro V1,就問勝新太狼點解唔整的identification mark係個波度,勝新太狼就話我都唔睇既,整黎做乜.
祇見佢行去個波度,分別摸下兩個波,跟住就話fairway邊個波係佢原本個波,就準備係個度繼續打,老虎一諗,咁咪好唔掂,佢咁咪即係打第二棍,一個唔覺意入埋咪三炒!打落去,輸埋旺子重得了?唔係勒,立即叫停,話要搵Rule Official睇睇佢.返到會所,九廿幾個講法,成晚都冇結論,場波亦都就咁冇打落去,老虎亦抹左一額汗!到今時今日,呢個K士仲係會所裡面茶餘飯後既話題,問應該點判呢?
第一,冇同個波做identification mark係唔使罰既.
第二,勝新太狼冇mark住個波位就去摸個波,按球例十二(2)要罰一棍.
第三,根據Decision 27/11第五種情況下既案例,勝新太狼可以係兩個波之中是旦
揀個黎打,但係就計打左三棍,lying 3.
咁即係話,計埋第二點罰個一棍,勝新太狼求其揀邊個波,都已經係打第五棍
,老虎呢個洞其實應該執硬,不過唔熟球例,走左寶囉.
無名


text:
好快屋企嘅人變得愈來愈多, 屋嘅大細就冇變過,
唯有喺家具到著手.
貼啲勾掛吓小檬啲衫同啲袋,望落冇咁靚都冇辦法
婆婆成日話有細佬嘅屋企係咁架喇...
但係我仲好天真成日想屋企好似雜誌影出嚟果啲咁
(冇雜物,發夢中)
而家嘅我只喺諗盡辦法放好啲野.
因為真實在好似七國咁亂
遲啲兩個小朋友喺廳,都要多啲空間玩,所以我地決定換咗張食飯檯!
初頭睇過瑞典家C果啲,不過好唔穩陣.有小朋友會好危險.
後來見到呢張,可以摺得埋嘅檯,都好OK穩陣,又唔阻地方!
搬番啲凳入放就可以多啲地方比佢地玩.
佢又可以升高打開做飯檯
降低或者比小朋友寫吓字食吓飯
又可以有碌推去客廳果邊做茶几,
咁呢邊搬張墊過嚟就可以比哂佢地玩
張雲石檯好耐喇,婆婆話果時買好貴,成萬銀.都好唔捨得唔要
C 兄們上屋企開元旦party時順便幫拆埋
重到要4個大隻佬先抬得起!
我地年少時已經喺張檯到影吓相
(果時啲玩意好無聊,不過又好開心)
年少嘅間條姐姐冇嚟,唯有搵C兄老婆扮住先
影果時未搵返張相,淨係記得要托頭,
但原來係爬喺度嘅C兄托
你睇吓呢位C兄婆婆就叫佢做捐檯底
我地嘅下一代又影一張告別照!
捐檯底仔仔扮得好傳神
加多兩位小朋友
gathering 其他合照
開心小檬與婆婆
三孫婆
辛苦婆婆煮咁多好餸比我地食~本來諗住出去食,
但係婆婆又想整好野比大家食,辛苦哂!
飯後啲呀嫂仲幫手洗碗,好溫馨
一班小朋友嘅合照係咁上下..古靈精怪樣
婆婆:如果我有咁多個孫會點呢???
開心大合照!
Happy 2014~


text:
父親節約埋 Hoyin 姨媽一家同去長洲,
坐豪華位梗係要去出面吹下海風影張相啦~
抵埗第一件事去我久違咗英皇茶餐廳,
食每次必食英皇三寶
大檸橙
楊州炒飯
焗雞中翼
食完就出發去海灘玩水砌沙 lu
今日天氣唔錯呀
Hoyin 下水英姿
其實今日咁好天氣想帶大機出街,
不過孭咁重嘢真係幾惡頂,
最後都係帶部防水DC -- TS1 算數.
...好彩有呢個決定,
食完飯返到屋企已經十點幾,
Hoyin 喺火車已經瞓到隻豬咁...
結果媽咪要抱 Hoyin 而我要抽 3 個人嘢,
如果加埋我副大機架生就....
亦因為突然抽多咗嘢同埋天性大懵...
我落小巴竟然漏咗 Hoyin 背囊
其實落車冇耐已經發覺,
唯有即跑去小巴站頭截停架小巴...
點知去到唔見果架小巴 (小巴基本上要排隊上客返火車站,照計實截得到)
後尾有個小巴司機同我講有D小巴係直接走人返火車站載客,
唔會喺度排隊...
oh my god...
個好心小巴司機建議我搵多個人落嚟守候,
我就返火車站兩面包抄...
我決定返返自己屋苑樓下個站守候(因為係必停之站)
就喺一個紅綠燈位我見到果架小巴啦,
而且見到車頭位置有白色之物...
疑似係 Hoyin 個背囊.
喺違法情況下出馬路... 最後終於物歸原主...
返到屋企,媽咪話 Hoyin 知道唔見背囊後話唔緊要啦...
.....不過要爸爸負責任


text:
2013年12月13日 星期五
豉汁鴕鳥柳涼瓜
14 則留言:
好想食鴕鳥柳涼瓜啊!回覆刪除回覆
歡迎請埋位吖 .刪除
鴕鳥肉我鍾意食, 不過呢到唔係隨時有得賣.回覆刪除回覆
香港好易買到 , 下次回港食多些喇 .刪除
鴕鳥肉我食過1次!回覆刪除回覆
你覺得啱口味嗎 ?刪除
我覺得鴕鳥肉冇牛肉咁鮮味 , 我因敏感唔食牛肉所以才轉食的 .
我唔多喜歡鴕鳥肉架回覆刪除
你就好有咁半邊魚頭免費,現在街市多魚檔,另外切開賣架.回覆
我都係麻麻 , 但佢個樣似牛肉 , 而我唔食牛肉就當佢係牛肉 .刪除
哦原來其他街市分開嚟賣魚頭咁好0既 , 呢度唔係送而係魚腩加埋魚頭一齊秤照計錢 , 變相要我地買埋半邊魚頭的 .
聽說鴕鳥肉很健康的,味道似牛肉嗎?回覆刪除回覆
我都有聽過呢個傳聞話佢很少脂肪較為健康 , 佢0既味道和口感一啲都唔似牛肉 , 肉味較淡所以烹調最好加香料或醬料 .刪除
未食過鴕鳥肉, 唔知味道如何呢?回覆刪除回覆
如果食開牛肉我諗就不太喜愛鴕鳥肉了 , 佢本身沒有特別味道淡淡的 , 口感都係稔稔地 , 所以要加些較濃味的醬料烹調 ,刪除
- 回覆
佢根本冇乜味0既 , 衹係稔滑咋 .刪除


text:
隊長增值服務
Thursday, June 11, 2015
行動力係致富的分野
早前副隊長話想幫個朋友上車,睇中左一個我地都覺得唔錯的盤,於是就叫呢個朋友C叫佢食左佢.而朋友C其實都唔係第一次講買樓,由我記得呢個朋友C出現,到呢家亦都應該有一年,睇樓睇過一次,之后就無聲無息咁唔見左,但最近又重提舊事,而且今次仲好型咁話我地睇過就得,佢唔駛睇,只要計到話上會就會買.如是姐過左幾日個朋友C又話可能9成食唔起,話有D美容咭數分期未還清,可能要借少D時個首期又唔夠,於是就拖拖拉拉咁又無疾而終.
對於呢件事我的立場其實都好清晰,一方面朋友C唔係我朋友,叫做係副隊長的面我先幫下手,買到買唔到其實唔關我事.之不過我又覺得其實好無意思,買到賺左又唔會多謝,買到蝕左一間小狗我地,咁倒不如其實唔好搞就仲好,唔係一間好似佢搞左一輪唔得唔得咁我地再push下佢,第時佢就有位入話係被迫就無L謂.
但係對於呢件事我就覺得係一個人的行動力足以令成件事有幾廢,老實講由我地一件前第一次帶佢睇樓,果時如果佢係諗9成,首期只係35萬左右已經搞L掂,而且按揭又無大的壓測限制,不過佢果時就係唔知計乜計乜,到最后就睇完一次收皮.一年后的今日,同一大小的樓其實已經升左100萬左右,中間聽番佢成日反反覆覆,一時話買一時話唔買,買又唔見佢自已去搵下盤睇下樓,到呢家又話買的時間其實我都唔係好分到佢講真定流灘.
另一個重點係既然一年前已經諗過"可能"會買樓,咁點解唔會諗下了解下上會的要求同知識呢,特別係佢仲要銀行底,唔識咪問下同事有幾難?呢家一年后抽起條筋話買的時間,你老味你同我講有條美容分期頂住左?其實mean d都係咁話,我真係睇唔到果舊錢用左有咩效果,嘥埋D咁的錢再零分別,倒不如老老實實唔好搞亂個credit la.而且計唔掂條數,你可以話係佢人工頂住頂住過唔到壓測,但換個角度我只係睇到佢無試過去諗計呢條數,所以先會係1年后9成上會時要變成45萬成本,而發現自已有條credit card installment后變左可能借8成要80萬成本咁搞L亂自已囉.成件事只係可以睇到有成年時間但無做過計過一件事去幫自已準備,咁點會成功啊?
可能有人會即刻話,買樓唔一定等於成功喎,呢一點我絕對同意.不過隊長我想指出係背后的含意,因為隊長認為買樓唔係一個人生目標,但始終亦起碼係一件大事,理論上好大機會係大過你入邊間中學大學揀邊科黎讀,又或者都大過你做邊間公司,因為下下講緊幾百萬同30年的供款,呢個係一個人生決定.而換個角度,你讀大學揀邊科同搵咩工,你點都會做定一些功課同做準備吧,例如你都會上網搵下資料,或者去下個校園或公司附近睇下環境咁,咁點解有D人真係要諗買樓時係可以咁無準備呢?呢個可以話係性格就係咁,但同時隊長亦認為呢個性格就係人生致富的分野.
你可能又會話,要投資成功係要有眼光有膽色又有運等等,但隊長就認為以上的野係建基於行動力的,亦即係話你要肯做先有得講.打個比喻,你想食鮑魚,我請你食,你都要肯出席先得,而就算你要我送埋外賣比你仲要餵埋你,你都要肯張開個口同郁下個下巴咀嚼下先吞到ga大佬,如果係懶到餵埋你都唔識食,咁講埋都無用啦.同样,你想買樓,我搵到盤比你,你都要自已郁下做mortgage同睇下先得ga.
之前我已經講過一部卡通片的名句,就係有時好多大計諗到出黎係唔難,好多人都有好多idea,問題只係做到出黎果個先係勁.你永遠只係得個諗,乜L都唔做,咁係永遠無機會的.隊長眼見身邊好多人,係樓市上成日講呢样講果样,一時有話有興趣一時又話約下睇樓,到最后成日就放飛機打J唔見影,得把口講講講,永遠無行動,就係咁慢慢個距離就會拉遠.
唔係話咩,隊長好幾次買樓都好突然,話買就買,訓醒突然諗通要買,當日就買的亦累有前科.有時就係呢種話做就做的精神,先會買到層樓或做到你想做的野,拖拖拉拉猶豫不決,好難成事.
4 comments:


text:
隊長增值服務
Sunday, June 14, 2015
一句說話50萬
好奇怪的係,上集講的朋友C,係另一個朋友圈入面同样又有一個叫阿C的人,最近一年一样係諗緊買樓,而且情況相似,不過可能呢位朋友D家境稍稍好小小咁,但係亦正正係咁因此又打亂左買樓部署.
朋友D的收入相信都係唔錯,雖則我無實際數字,但相信應該都係4萬元左右.以4萬蚊人工係香港,講真做個9成上會買層四五百萬的樓其實唔難,不過問題只係佢的目標太散,導致要平衡的野太多,最后就只能原地踏步.
朋友D大約於一年前已同佢傾開佢想買樓,由於佢本身係香港仔區,所以都想買番香港仔負近的樓,特別係佢本身都想近番屋企人.不過當一個近字放左係買樓的requirement上面,慢慢就又會演變更多,例如話不如買一層大小小的比屋企人住,然后又將屋企人果層放租或放賣咁.本身呢件事都無乜問題,不過係今時今日的市況下,好多野都唔係盡如人意.
所以一講到買大左,就會變成由一房至兩房,變成兩房至三房的概念,筆直又突然間變大左后又變得猛猛緊.而且,十個買樓十一個都想買到荀盤,所以係每一層都係創新高的情況下,佢又變得審慎同卻步.
其實好早之前隊長已經講話上車唔好諗住一步到位,除非你大L把錢,所以最好睇下其他區域.到佢發現原來只係focus係香港仔之時,已經稍稍慢左小小,不過佢都有諗過買喜字系列的東西,隊長都覺得OK,不過抽唔到.而中間又有D尚字輩的單幢,我就唔建議.而係佢問隊長的過程當中,好明顯一個問題就係佢一離開唔熟悉的區,就只係見到新樓.換句話說,佢好大機會係無好認真咁去某一區做過功課,諗住搵間新樓就算數,呢個就真係上車人的通病.
買新樓本身其實無乜問題,但由佢問我問題當中我又感到件事係古L怪.當然買樓無講話咩係絕對岩絕對錯,之但係都要諗下幾時先應該買新樓,幾時先應該買二手樓?買新樓的話,仲要係細價新樓,你好應該只有一個原因就係你自住的需求強.新樓普遍有溢價,加上樓花長,管理費高,回報以及潛在回報都相對偏低,所以要買新樓的唯一原因係你要買果個質素貪新,因為你中意住新野咁隊長就吹你唔漲.不過如果你同我講買完新細價樓,比咁高溢價然后係租比人益街坊,我會覺得,下,你無野吓嘩?但正正朋友D就係問我呢個收租問題,所以我覺得係亂鬼晒籠.
朋友D問得我收租問題,咁我相信佢如果唔係自住香港仔的話,個買樓原因只係為左回報.但同大部份上車的犯的同一問題就係自已果區買唔起,去其他區又唔識,然后自已又懶去做功課,到最后就一係比Agent sell左買新樓,一係就乜都買唔到,而佢就係後者,到呢家都仲係楂住筆錢,睇住樓價又升左一百幾十萬,唔知下一步點算.
隊長嘗試去幫手,指出其實上車大忌莫過於九十幾萬個要求放落你一筆勁有限的筆直入面.就佢呢件事黎講,又要近,又要大,又要細價,又要平,又要投資,又要自住,又要同區,又要收租,睇見我都暈.你可能未必認同,因為以上的選項似係可以係唔同的情況下彈性處理,不過隊長就唔係咁睇,因為我一直強調一定要好Focus咁做一件可行性高的事,而我亦建議佢其實唔需要太複雜,只要學其中我幫過的一個common friend咁跟住行就得,亦即係話唔好諗咁多古怪的野,總之平同屋苑,買黎收租先算.
呢句說話,一年前我講過,到呢家已經相差一百萬.一年后我再講,我認為仲有50萬的升幅,不過有時講咩都無用,睇唔到就係睇唔到,請你食鮑魚都要你肯賞面先得.有時D野真係無得講,講完一輪搞完一輪,到最后又只係繼續風花雪月,豪食豪飲,有時真係覺得只要抽多小小時間出黎,人生未來50年都可以好唔同.
條路點揀,真係原來好睇自已.
1 comment:


text:
2007年7月21日星期六
Bobo 199X-2007
Bobo 係一隻好有靈性嘅相思雀,陪伴咗我屋企人已經十年有多,係我地家庭嘅一份子.其實近幾星期見到佢嘅舉動比平時差已經開始擔心,加上尋晚見 Bobo 腳震震同叫唔出聲就心知不妙.跟住我全家上下一直留意住,每隔十數分鐘就睇吓佢同佢傾計.半夜一點,我地嘗試蓋上雀仔布等佢訓覺,但係佢不斷發出微弱嘅慘叫聲,直至我打開塊布先肯停.我望住佢叫佢乖乖地訓,同佢講見到佢咁辛苦我地會好心痛,佢似明非明咁呆呆企晌籠邊望住我.我臨訓前再次睇下佢已經蓋好咗雀仔布,好靜咁企晌籠入面無再叫.到今朝,一起身就即時去睇佢,只見佢唔出聲企晌籠中間發呆.原來佢一直忍住最後一口氣,直至我全家上下都醒晒同睇過佢之後,先肯慢慢放軟身訓低.我地放佢晌個紙盒仔上面,一面摸住佢同佢傾計,十分鐘左右就走咗喇!之後我地將佢埋葬咗晌屋企附近,一棵我地時常路過大樹下面,咁以後每次路過時都可以記起 Bobo.
基本上,Bobo 係似一隻狗仔多過雀仔 — 每次我夜咗返屋企,由開門佢就會不停叫直至我去睇吓同摸吓佢為止;一般雀仔會好怕人打開籠門伸隻手入去,但係 Bobo 唔怕之餘,仲會鬆起全身嘅毛,叫你幫佢掃毛.年青力壯時,仲會跳上你手背拍翼表示開心;佢已經唔止一次因唔同理由晌雀籠飛咗出嚟,但最後都自己乖乖咁跳返入籠;而每次我晌佢附近又唔理佢時,佢就會不停大叫啦,用咀不停啄個籠啦,掟雀粟啦,潑水啦...等等,務求要你啋吓佢摸吓佢.要走嘅始終於要走,但我會永遠記得呢一隻不一樣嘅相思雀!
1 則留言:
-
-
狗仔再見喇
- 2007年7月27日 上午1:52


text:
七月有韋森特來個十號波,今日就整個啟德八號波,今年真係多風打.有個的士佬朋友話,依家搵食真係難,佢奇怪佢做乜無端端咁講,依家行行搵食都難架啦!淨係你咩的士佬,講講下先知,原來佢講緊打風開工.
『依家D人由旺角去觀塘,照錶睇加多一百蚊都唔肯俾,真係Chi Q 線!』跟住又話韋森特果晚做左3台客,只有2台客肯額外俾錢.當然,在的士佬既角度,一定係有大堆理由,包括我地冒生命危險去開工,八號風球無保險,打風時間要搭車梗係要鬆手D之類既廢話!
老友都係咁話啦!打風搭的士有罪架!要俾你禁住搶呀,喂,邊條法例話打風可以亂收費架,掉返轉頭講,打八號風球咁危險你可以唔開工架,的士佬你有無諗過,果刻鐘你架車係無保險架,如果發生意外你要自己負責,仲可能累埋其他人添,咁呢條數又點計呀!
你硬係要將唔合理既事情講到合理化,講到自己打風開工係救世主咁款,打風濫收車資同打刧有咩分別呀?人地唔肯俾額外收費就係罪?呢D咁既歪理真係你的士佬先講得通架!
雖然我聽完呢條友講完之後好火,但我又唔係想話晒所有的士佬,因為我有個世叔伯渣左四十幾年的士,到依家都未被人扣過分,甚少俾人抄牌,仲要係打風唔會亂收車資果種,所以亦有的士大佬值得尊重架!


text:
( 24-nov-2009 tue )
今朝又暖番 時冷時熱真係好辛苦 最麻煩係要拎 d 衫出黎 又要收番 d 衫入去囉
哎呀 今朝又遲咗 好在早一晚拎定 d 衫出黎 唔係更遲
un un 腳又等放工 一早諗好整咩 所以唔駛咁趕喇
是日晚餐 - xo 醬西蘭花炒帶子 + 蝦仁燒肉粒炒飯 + 冬蟲草燉雞湯
xo 醬西蘭花炒帶子 - 今次味道唔錯 煮嘢真係要煮得多先好味 但成日食又驚悶喎 噢
蝦仁燒肉粒炒飯 - 將尋晚剩咗嘅燒腩粒粒 再整多幾隻蝦 又係切粒 加 d 蔥花 蒜粒同黃薑粉 簡簡單單已經好好味 lu ( 我覺得 )
冬蟲草燉雞湯 - 里奧大人家姐特登黎教里奧大人燉架 勁感動 雖然一番到屋企有得飲 但一入廚房就要洗到暈呢 佢地一個 " 撈教 " 一個粗心大意 整到個煲蓋全部都係油 爐邊又係 又唔即刻洗同抹喎 抹手巾又唔知放喺邊 明明有個勾可以掛家嘛 妳知啦 入廚房如同入戰場家嘛 要果樣無果樣 一係唔知比佢放咗邊 激到我火都黎 面都黑哂 語氣重哂 真係好掹好掹 咁下次點敢要你燉呀 樣樣要我執手尾 我真係覺得好討厭超討厭勁討厭 我話下次唔好整 我唔飲好過 大佬 飲完都補唔番呀
又同里奧大人出去散步喇 但佢行得好急咁囉 佢腳長行得快嘛 一步等如我兩步 都唔理人感受嘅 唉


text:
今日係上雪山之前, 都係市內觀光一下先,
有D團友餵天鵝餵上癮, 晨早食個早餐後又去過啦!
早餐由早餐三寶變為兩寶, 冇咗CHEESE不過加番
炒蛋, 都好啊!
食個早餐後, 我地先去獅子記念碑! 隻獅子好有來頭
同歷史背景, 不過我只係記得同法國大革命有關, 咁點解
法國大革命又同瑞士有關? 唔知! 想知的自己去搵歷史書啦!
本來以為望吓隻爛鬼獅子就算, 點知去到睇到隻獅子又真係
雕得好鬼靚, 佢的慘樣, 真係慘到無論
跟住我地去咗勞力專門店, 店入面除咗表之外, 仲有好多名表
不過我同老婆對表完全冇興趣, 我地兩個已用電話代替手表啦!
不過入面D精品都幾靚, 所以都買咗D!
跟住出咗去四圍行, 雖然都好早吓, 不過D店舖已經開咗門啦!
仲有好多精品店添! 去到精品店入面都幾多飄零燕的精品, 不過
都好貴吓! 所以都冇買到, 最後我地去咗SUPERMARKET買朱古力
做手信, D野平得多啊! 最後係MCDONALD都見到凱廸, 所以話呢?
凱廸之家瑞士真係講得冇錯!
終於出發去今日的重頭戲 - 上雪山啦!
坐車途中離遠望個雪山已經覺得好鬼靚, 去到山腳我地要踏吊車上山頂,
不過要坐3程, 第1程D吊車好似海洋公園過D咁, 第2程就坐一架大吊車,
不過冇位坐的, 再轉乘第3程, 都係一架大吊車, 不過架吊車會自轉360度,
俾妳望吓唔同的景觀!
上到山頂發覺有D似香港的凌霄閣! 同樣地有D野買,
有D野食咁啦! 上到去更係唔SHOPPING住啦! 一於出雪山行吓, 出到去發
覺雖然氣溫係0下幾度, 不過都唔係太凍, 係玩雪時凍到手都僵埋!
除咗雪山之外, 仲有個冰洞玩吓, 不過就好似玩咁鬼屋咁,
入到去冇人喎! 加上環境非常黑, 黑到我要開住個電話閃光燈行!
又播埋D恐怖音樂喎!嚇到我老婆即時沖番出嚟!
係雪山上面我地食埋個LUNCH先走, 環境就一留啦, 不過野食就九流,
竟然又係食中餐, 仲要好鬼難食個種!
食飽飽後, 我地終於要離開瑞士啦


text:
頑童日記三部曲 - 油差 - 兩個男孩好缺德嘅報復行動(下)
本故事純屬虛構,如有雷同,實屬巧合.故事情節或會觸犯刑事罪行,各位切勿模仿.
卒仔繼續笑笑口咁話:「唔好嬲唔好嬲,不如我幫你話事,就呢枝喇.」卒仔右手喺貨架上面攞咗枝750ml嘅芥花籽油落嚟,左手拉住阿鑽件衫尾.
阿鑽原先已經嬲到震喇,卒仔仲叫自己飲油,佢嗰一刻真係想爆炸呀.卒仔見到阿鑽咁嬲,谷到塊面紅晒,一路係咁笑,一路講:「冷靜D,我哋係油差,係負責派油嘅,油箱先係負責飲油嘛.報仇大計正式開始,你而家帶我去收件人嗰度喇.」
阿鑽而家先明白,原來枝芥花籽油係代表自己嘅控訴,卒仔一直都冇hea自己,心情豁然開朗番晒.
佢哋兩個邊行邊講咗10分鐘,終於到達目的地喇.〝xx樓〞係一幢舊式Y型設計嘅公屋,有三條後樓梯.收件嘅地址喺8樓,個單位仲要咁啱喺其中一條後樓梯隔離喎,咁即係話,油差一派完油就可以好方便咁從樓梯離開喇.
「叮!」
電梯去到8樓,阿鑽左望右望一大輪,確定咗喺邊一條走廊之後,就示意卒仔跟住佢喇.行到差唔多走廊盡頭,後樓梯門口嘅隔離,佢哋兩個企定咗喺度.
卒仔好認真咁對阿鑽講:「你肯定係呢個單位?你知喇,派錯信就係油差失職呀.」
阿鑽冇講嘢,只係用一個好肯定嘅眼神嚟回應.卒仔點一點頭,將手上嗰枝芥花籽油嘅樽蓋扭開,慢慢向收件人大門上嘅收信位進發.不出30秒,卒仔手上嘅樽就變得空空如也喇.
卒仔強忍住笑:「嗱,阿鑽,油差已經將你嘅控訴,準確無誤地,放入收件人間屋度喇,係時候收工.」
阿鑽眼神有異咁答:「佢而家屋企成地都係芥花籽油,我個心好虧欠呀,我想幫佢做番D嘢呀.」嘢都未講完,阿鑽就行過去幾米外嘅消防喉度,打開咗個蓋,成條消防喉拉咗出嚟,一步一步咁向目標單位前進.佢當時嘅眼神,同電影「十萬火急」嘅劉青雲臨入火場前救火嘅一樣呀.
卒仔呆咗咁話:「嘩,你玩到咁大呀,咁搞法會水浸喎.」
「喂!你哋兩個喺度做咩呀!!!」一個中年男子喺走廊嘅一邊大叫,一邊向佢哋嘅方向跑過去.
阿鑽同卒仔二話不說,一齊走落樓梯,一口氣由8樓走到落去地下,順利地逃離險境.咁啱樓下有架的士經過,卒仔手快快咁截咗的士,之後一齊跳上車.
隨著的士嘅離開,佢哋都安全離開了.至於嗰個單位嘅主人後嚟點樣,佢哋都冇興趣知道喇.
完
前程錦繡 - 許志安
作曲:林宇中
填詞:林若寧
那年一起靜坐抗議 那年一起玩物喪志
那年一起暗戀然後失戀了默默扶持
那年班長競選才學會政治
當走進大社會 奉獻少 罵戰多
相識接著拆夥 朋友仔沒有幾個 幾個
敵人很多 少一個不算少 多一個都太多
當初唱字母歌 學會的 未算多
終於領悟再多 人跌倒又上一課 一課
校門即使逐一給光陰上鎖 都謹記當初
某人新婚席上再見 笑容顯得特別靦腆
那年一起嗌交無奈今天已靜默無言
我們交出那款循例性笑臉
當走進大社會 是與非 右與左
當中價值太多 朋友仔沒有幾個 幾個
聚頭不多 推搪有工作多 多親切都變疏
不想唱勵志歌 勵志歌 勵志麼
彼此背負太多 隨每天習慣經過 經過
為誰奔波獲得比當初再多 比不上當初


text:
12 January 2008
今日肥阿哥放左工與同事去左〝唱K〞,阿嫂唔駛返工,因為老公,阿嫂,肥仔都係返5day的.阿嫂見肥阿哥唔係到就出街食飯,因為肥阿哥返到屋企就唔願出街,阿嫂話佢懶~哈~哈~!
雖然,話出街食,但唔知食乜,肥仔話〝吉野家〞,我地〝say no〞,晏晝先食完,講講下肥仔再提意去佢朋友家附近間新開既食日本野,佢朋友都話〝OK〞,但唔知執左未又唔知有冇位,因為而家好多野都係開得快執得又快,我前幾日搭車經過仲係到.
我地去到有位,不過,入到去阿B就扭計指住條街,老公就抱左佢出去行左2次都係扭,我就再抱佢出去,出到去先記得忘記放低相機叫佢地幫我影相添.我好似個帶住口罩既傻婆咁,天黑黑抱住BB企係個行人路面向大迴旋處,有時又行去另一邊巴士站,不繼於2個地方徘徊,好似拍鬼片,比我見到都會覺得個人係咪傻架~好恐怖啫!
到咁上下時間我就行返去,佢地食完,枱上餘下的就是我喇!阿嫂話肥仔出過去2次搵都搵唔到我,而家佢&娣婦一齊出左去搵我,阿嫂就打比肥仔話佢知我回來了,入到去阿B都係扭計,跟住老公就抱阿B出去等佢地.
我有好多野食都冇影相,同埋出去再回來食的野都不太知咩味道,因為要快快食完讓位比人,而且阿B要回去吃藥.
老公後來都買左碗粥食,而我就食〝炸両〞,我地差唔多走肥阿哥先回來.


text:
2016年4月8日星期五
Poysdorf 下
四圍都有呢啲畫睇.
附近有個雕塑公園.
仲有其他㗎.但係我唔識佢哋,唔post lu.
Join咗個導嘗團參觀Kellergasse Radyweg呢條酒窖街.
導嘗員嘅制服.兩邊就係酒窖喇.
牆上同樣有呢啲畫.
傳統啲門係斜嘅,飲醉咗行咗出去隻門都識自己閂.
另外啲門傳統係綠色.因為以前塗喺門度嘅物料好似銅咁,耐咗變綠色.
仲有近地下好似個窗個位係倒啲提子入去.以前釀酒嘅工序都係喺酒窖做.
其中一個酒窖做咗展館.但係冇時間睇.
消失中嘅傳統酒窖煙通.保留咗唔係咁多.
入去另一個酒窖
以前嘅過濾同入樽機.
酒窖通常都比較潮濕,個天花都會生咗一層mold.呢度叫呢層mold做Kellerkatze, 直譯係酒窖貓.有酒窖貓代表好喎(但係我聽唔明係乜原因).
之後就去咗博物館啦(上篇).睇完,回家路上又去尋堡.
Schloss Wilfersdorf呢個宮係列支敦士登皇族擁有. 相中右邊係民居.
正中係一間博物館,展出皇族嘅收藏.當時冇開門. 四月先開.
睇介紹牌,冇幾遠車程又有另一個宮Schloss Hauskirchen.去度先知個宮已變咗做住宅,仲要係好殘添.
28 則留言:
d雕像好搞笑, 胡鬚美人成個耶穌咁, 教宗同達賴都好得意.回覆刪除
有霉菌既酒窖佢既濕度對葡萄酒係最好既,通常70%為最佳.唔係所有酒窖想有霉菌就有既.回覆
乜唔係裸女最得意咩?刪除
雕塑同D畫都好睇回覆刪除
有冇品酒班呢?回覆刪除回覆
我呢個冇,但係有咁嘅tour可以join.刪除
D雕塑真係零舍不同^^回覆刪除
我舊屋個酒窖就係有呢啲霉菌,一大片咁,好恐怖回覆刪除回覆
細個時我阿媽都會釀一些葡萄酒,而那個酒窖你可知在哪嗎?哈哈…就係放喺床下底!回覆刪除回覆
嘩,乜鬍鬚歌后肥咗咁多呀,陰公 :p回覆刪除
鬍鬚歌后下面嗰張個男人好似喺度碌光豬舉啞鈴 :))回覆
我都認為係肥咗啲.刪除
裸男係拎住個電話聽筒.
鬍鬚歌后有鐵網維住係咪驚fans去偷?回覆刪除
鬍子哥哥好似好受歡迎咁喎,雕塑都有佢份.回覆刪除
睇黎應該無試飲回覆刪除
雕塑公園有你嘅最愛~回覆刪除
即係話果D酒窖煙通已經差不多無晒?
點解D雕塑都係得一隻手??回覆刪除
珮夫人


text:
錯事後記
星期五早上
思前想後左一晚, 我唔想有雙重標準, 於是決定將小明呢件錯事同學校講
我原意係想學校配合我既做法, 冇理由係屋企冇得玩玩具, 返到學校大玩特玩? 一個唔覺意做左雙面人, 係出面乖, 係屋企做小霸王咪大件事?!
於是我將尋晚發生既事, 原原本本咁講晒俾班主任葉老師聽!
葉老師好驚訝, 真係冇諗過恩明會咁做!! 葉老師話恩明係學校都有曳野, 但冇諗過佢會咁大膽, 學校絕對可以配合我既做法, 基本上除左返學放學等家長接之外, K1 係冇咩時間玩玩具, 葉老師對佢地比較嚴, 有時間都會做圖工填顏色睇圖書, 又話罰一個星期係一個合適既時間, 葉老師非常認同我既處理手法, 可以家校合作真係太好喇!
星期五放學
葉老師打電話俾我匯報恩明今日既情況 -- 基本上佢係全日都唔開心既!!
- 首先預備上堂之前大家都係度玩玩具, 係得恩明一個另外坐開睇圖書, 本來都冇咩野, 只係個個老師經過佢身邊都會講兩句, 話知道佢係屋企曳曳訓勉佢幾句佢就喊左出黎, 佢平時係學校都好薄皮, 老師一話佢, 佢就好似想喊咁款~
- 跟住上堂點名, 葉老師就問全班小朋友平時玩完玩具會點架? 小朋友就答會收拾放好, 葉老師就話佢知道有一個小朋友冇咁樣做喎, 佢將 d 玩具掉晒落街!! 恩明一聽到老師咁講已經即刻大喊 (估唔到葉老師仲絕過我) 於是葉老師請左恩明出黎, 要恩明坦白承認自己做錯, 要佢自己講! 恩明肯認, 仲叫其他小朋友千奇唔好學佢添! 葉老師就問其他小朋友原唔原諒恩明? 佢係做錯左, 但佢係第一次咁做俾唔俾機會佢改過? 掉玩具落街係一件好嚴重既事, 會令到地下行緊街既人受傷 (內容同我尋晚教弟弟既說話差不多) 用左恩明做案例教育埋其他小朋友, 誇大左少少, 因為葉老師想利用群眾/朋輩壓力令恩明印象深刻
- 之後葉老師都冇再提呢件事, 因為恩明全日都已經好唔開心, 到放學時先再提醒恩明要愛惜玩具, 否則葉老師會上門羅晒我地屋企既玩具, 沒收! 恩明聽到係好驚既!
葉老師總結話 3 歲突然出現呢 d 明知故犯既事係好正常, 就好似青少年既反叛期咁, 唔知點解佢地會咁樣!? 最重要識處理, 要佢明白做每件事都有後果, 要承擔後果, 家長要賞罰分明, 過左呢段時間就會冇事, 再一次認同我既做法, 家長唔講學校唔會知, 大家都坦承相處得益既一定係小朋友!
放學回家
爸爸早過我返屋企, 開門見到弟弟坐係廚房門口睇圖書 (我吩咐工人姐姐唔好獨留小明在廳, 要煮飯就請弟弟坐門口), 爸爸話弟弟個樣好驚一副準備俾爸爸鬧既樣 (好在我事前同左爸爸講佢係學校已經好難堪, 唔駛再話佢), 於是爸爸若無其事咁攬下佢, 問弟弟睇緊咩圖書? 弟弟即刻開心番口若懸河咁又好多野講....
星期日
星期六日都唔得閒係屋企所以弟弟冇機會唔玩玩具, 到星期日我地去食午餐, 小慈倒左好多支牙籤出黎玩, 弟弟就問小慈俾幾支佢, 小慈唔俾, 話罰緊你冇得玩玩具架! 小明唔憤氣話:
"牙籤都唔係玩具!!"
弟弟岩喎! 為免無謂糾紛, 於是我同小慈講, 牙籤用黎清潔牙齒唔玩, 於是收起左兩個都冇得玩! 但我覺得弟弟真係好醒, 佢完全明白我地做緊咩野, 自己又衰咩野!!!
星期二
做完功課既小慈好大聲問我 "媽媽, 我可唔可以玩玩具?" 我個心有少少涼左一截, 不過俾弟弟恨下都好, 唔係點叫懲罰呢? 點知小慈係發明左著一對拖鞋, 對手又穿一對拖鞋咁通屋爬既遊戲, 係玩遊戲唔係玩玩具!! 我都知小慈冇咁黑心, 兩姐弟都玩到好開心!! 基本上呢兩日連小慈都冇玩過玩具, 好似懲罰埋小慈咁! 但其實小慈真係好愛弟弟, 玩具, 都係兩個人一齊玩開心 d, 得小慈一個我估佢唔玩羅~ 乖女
弟弟呢幾日都有進步, 至少佢一次都冇要求玩玩具, 連我地玩 IPHONE 佢走埋黎睇, 睇到興奮出手想禁制, 我 "喂喂" 一聲佢就即刻收手, 我都唔駛長篇大論唔駛提佢, 佢都完全冇 LUR 完全冇扭話想玩, 見佢咁好表現都有鼓勵佢, 讚佢有進步, 欣賞佢有努力, 仲話埋俾佢聽刑期屆滿日期就係星期六!
星期三早上
弟弟: "小慈家姐早晨! 今日係咪星期六呀?"
小慈: "今日係星期三呀!"
弟弟: "咁我就黎可以玩玩具架喇!!"
小慈: "羅手指仔出黎先, 星期三, 星期四, 星期五, 星期六先可以玩玩具!"
弟弟恨唔恨玩玩具? 梗係恨啦~~ 不過佢真係明白自己做錯咩, 我地又教緊佢咩, 表現得好接受跟足要求, 我其實唔駛等到星期六經已好肯定佢已經上左寶貴的一課!
人誰無過? 最重要知錯能改, 唔會一錯再錯!
Mandy
at 12/08/2011 09:45 am
comment
家校配合好重要, 而且好有效, 小明一定已經收到晒, 會知道犯錯後要承擔的後果, 唔會再錯!
Joanne
at 12/09/2011 11:37 pm
reply


text:
小慈學校竟然會勞師動眾租旅遊巴去維園參觀年宵市場, 佢地話一年近一年遠喎
今次仲邀請埋家長, 我梗係報名參加啦, 我都好多年好多年冇去過維園喇
今日年廿四係年宵既第一日, 又 10:30am 咁早, 好多攤檔都未開呀
小慈今日有任務在身, 佢有 $20 budget 可以買禮物俾自己, 唔可以揀超過 $20 既野, 家長亦不能補貼
行左一個圈, 小慈鎖定要呢個吹氣波, 岩岩好 $20
咁快就任務完成, 我話到媽媽周圍睇下喇, 小慈竟然唔肯, 佢話佢已經冇錢, 睇到好靚既野都唔可以買點算呀? 我咪話到媽媽買羅! 你用 $20 買左你既禮物, 媽媽咪用自己既錢又買禮物羅, 冇犯規呀! 老師都冇話唔俾媽媽買野, 只係叫小朋友好好利用自己既 $20 之麻! 小慈聽完即刻開心晒, 又周圍行喇~~
維多利亞公園點少得維多利亞女皇
我地仲見到 d 政界人士添呀
呢間店都會擺年宵, 仲砌左成幅朱古力牆出黎, 好誇呀~~
不過賣既貨品麻麻地吸引又貴, 可能我唔係 fans
小慈對大中小吉興趣濃厚 d
後面呢檔係基督徒公公婆婆開架, 我地幫襯左盆萬年吉, 佢地以揮春回禮! 願神祝福大家
走均全場, 我最鍾意呢 d 十元銀, 於是企係度等佢開舖
仲於等到!! 店主仲即刻推個井出黎俾我地掉銀仔許願, 好有綽頭呀! cool!!
行左兩個圈終於撞到同學仔陳宥同, 麥可晴
吳怡, 殷煥妍
周海瑜
黃梓僖, 周海瑜, 吳怡
仲有最愛既郭老師
何校長每次都親力親為, 小朋友去邊度參觀校長都會一齊去, 感小朋友所感, 我好欣賞你呀, 校長!!
行左個幾鐘腳仔軟, 係時候返去喇
K3 大合照~~~


text:
天父真係好愛我地, 星期二打風打唔成仲以為會落大雨, 點知今日冇雨之餘, 仲天陰吹微風舒服到不得了呀!
纜車我地黎喇~~~
大一年真係大一年, 小明已經完全唔驚, 兩姐弟都冇遺傳爸爸既懼高, yeah!
山頂其實冇咩野岩佢地玩, 一場上到黎就睇海洋劇場啦
早起身加上舟車勞頓, 等開 show 其間兩父女竟然訓左........
反而最年輕既小明因為過度興奮好精靈
爸爸話又攰又餓提議食 early dinner, 山頂得間灣景餐廳, 我地未食過就入去試下啦! 點知入面一個人都冇, 唔通俾人包左廳? 原來呢間餐廳只供應午餐收 6:00pm, 我地一家係 5:58pm 衝左入黎, 所以要招呼埋我地先關門
望住個海食野真係一流呀! 小慈小明不停話呢度好靚, 最重要係一個人都冇
食物水準都唔差呀
今日係我地既結婚 9 周年, 梗係要整張合照啦
老公 I love you
有少少神秘既全家幅因為背光
餐廳旁邊就係水母館, 順道參觀埋, 裡面竟然一個人都冇!!!!
原來水母館係咁大架! 當冇人既時候
爸爸話海洋公園應該係咁架麻! 不過如果真係咁既時候, 怕且海洋就要執笠啦!
Free Play Time!! 成幅牆兩姐弟拍晒, 開心到不得了玩到唔捨得走
已經 7:00pm 係時候落山喇, 你睇呢三位乘客一字排開幾乖
我地坐車頭, 小慈對於上次海洋列車既印象好深係有條八爪魚會整爛車箱, 點知今次唔出現攪到佢好失望!!
氹番佢地唯有玩下 under the sea, 小明見攰喇, 笑容牽強
夜晚既香港老大街好靚, 不過小明想喊咁滯, 大煞風景
又玩人力車, 小姐想去邊呀?
睇埋 Symbio 就返酒店休息, 係門口俾佢地發現水柱又玩一大餐
玩水最開心, 我要出 "返酒店沖泡泡浴" 呢招佢地先肯離開呢個水池
同上年一樣, 我地都係住高層, 不過今次係山景房
浴照


text:
第三站係翡翠灣海水浴場﹑太平洋渡假飯店﹑沙灘
呢度都係要比入場費,好似係 nt$700
條裙我好中意架,好襯呢度個景!
大花花頭飾加辮仔頭
係我要求辮仔頭架,小雯都整得幾靚,不過影相好似唔係好覺!
影完風車﹑沙灘之後換埋造型先影白色牌坊,呢個髮型都係我要求嘅,同我比佢睇嘅相有9成似,都好襯件婚紗吖!最估唔到嘅係小雯喺另一個花球度剪啲鮮花比我,我以為係會用假花頭飾,小雯實在太好喇!
因為條裙太鬆,小雯即場幫我改size,又係估佢唔到,針線都帶埋出嚟,勁!
牛牛無聊幫我影低小雯為我造嘅小禮帽頭飾,不過我覺得實物靚過影相,有啲可惜!
牛牛都換咗衫,入面仍然係自備嗰套背心!
第四站野柳地質公園﹑青苔石灘,勁大風勁凍,吹到人都企唔穩咁濟,一影完即刻衝上車打道回府!!
第五站影樓
呢個頭我超愛,小雯真係識“變髮術”,一個造型靚過一個,不過化妝就一般啦!都係Bonny好啲!
小雯話室內可以用誇張啲飾物,又試吓囉,條頸鏈真係好誇!
呢個頭又係有辮仔架,喺兩條閃閃頭cool 中間,不過好似唔係好覺!
室內佈景得兩個,一個係全白咩都冇,一個係灰色花加紅色梳化,影完就收工囉
換埋衫就過番去BMW,傳說中好好味嘅豬扒飯已經等緊我哋喇,不過我覺得一般啫!一路食嘅時候,小J開咗幾張相比我哋睇,我同牛牛講:「今次又“賴嘢”喇!快啲諗吓budget幾多!!」
我哋影咗260張,揀相過程同網上流傳一樣,嘉嘉要我哋決定要幾多本相簿先比我哋睇相,我梗係話唔加相啦因為太貴,叫佢開始比我哋cut相,佢就解釋好多相係董主任影嘅時候已經設計好,擺咩post﹑影咩角度...係有情節 for相簿做設計嘅!我梗係知啦,不過佢哋 suggest最少加30張,即係total 70張做相簿先靚,要加 HK$9000呀!!我話香港影咗 ard $170@已經入埋相簿,仲有水晶面,大陸仲平...講咗一陣佢哋就比我哋睇相喇,我都冇話要幾多張架!不過佢哋用mac機,唔比我哋自己控制,小J幾張幾張開出嚟,又唔可以放到好大,好麻煩!
開頭我哋諗住盡量每個景cut 淨一兩張,不過原來係冇可能嘅!因為董主任真係太勁喇!!明明好大霧影到變咗好有feel﹑落雨影出嚟都好sharp好似好好天氣﹑個天灰晒可以影到變白天...最過份係260張相,竟然冇一張影到我方方面!!重點係影嘅過程我唔須要拗頸拗腰去遷就角度,只係好自然咁擺 post,董主任亦都唔洗試閃光燈,通常要再影都係因為太大風,所以影完成日外景一啲都唔累!之前已經知道董主任好出名,果然名不虛傳,我唔洗特別指定都可以比董主任影實在太幸運喇!睇相嘅時候,董主任﹑小雯﹑小J﹑嘉嘉都一齊睇,有幾張相一開出嚟大家一齊大笑,佢哋話牛牛留鬍鬚表面係藝術家型,但實際係攪笑型!牛牛扮可愛仲多表情過我!
cut完第一round 仲有133張,impossible!!我個package只係包40張,佢哋比我揀埋40張MV唔同款,太好喇!不過就冇soft copy,咁都仲要cut 53張!我估計我只可以cut多20張左右,因為第一個妝真係唔係好得,第二個髮型又唔係太中意,同埋凍到表情都梗晒,但係我又中意啲景喎...最主要係最後三個造型都好中意同埋影得靚!經過一輪講價﹑扮窮﹑苦苦哀求後,呢133個影像都係屬於我喇!將會有70張入相簿連soft copy,23個淨soft copy包執相,40個整MV冇soft copy,當然有啲買有啲係送架啦!因為只係cut咗一次相,仲有啲可以再cut嘅,咁我問嘉嘉如果我要少啲禮物係咪可以平啲,哈哈!比佢識穿咗,禮物點可以換錢哩!講價嘅過程都好開心架,有講有笑,唔係網上啲人話佢哋會黑面﹑講啲難聽嘅說話﹑有個自稱老闆態度好差嘅人走出嚟......冇喎!我同牛牛覺得佢哋好似趕收工咁,所以好“順攤”,唔知係咪要同小雯慶祝生日呢!
之後傾埋少少細節,執相有三個 level,我哋揀咗執最少嗰種,好似自然啲!美編都有A﹑B﹑C三種,我哋揀C,即係A+B,兩樣都有囉,好似多啲變化!再揀埋油畫同兩個相架用咩相,油畫框幾靚,多數係白色雕花,相框就得一個款,個人認為唔靚不過冇辦法!我哋唔要提名冊,嘉嘉比我哋加大油畫到30",不過我覺得我哋要唔要提名冊應該都可以加大!但係佢又唔肯送多個相架,我見其他JM都有4個,不過佢哋加得多錢過我,算!
最後要小J車牛牛番酒店攞銀包!
成交價都係預計之內,不過得到嘅嘢多咗,所以都好滿意!而家反而有啲後悔FB加咗咁多錢添!!


text:
FBI 問 極 龍 少 爺 , 佢 都 冇 反 應 照 上 車 喎 ! 大 佬 , 人 擔 住 支 點 答 你 呀 ? 係 喎 !
小 方 惆 悵 緊 聖 誕 點 過 , 同 阿 嬌 嬌 《 破 事 兒 》 完 「 情 敵 」 Juno , 則 定 過 碌 柴 ! 上 星 期 四 ( 20 日 ) FBI 中 環 見 佢 等 緊 私 家 車 , 龍 少 爺 繼 續 人 仔 細 細 戴 住 大 大 副 白 框 超 , 但 最 搶 眼 係 佢 口 中 擔 住 支 … … 柴 ? Juno 變 現 代 柴 可 夫 ?
FBI 見 佢 全 程 含 住 一 支 鬈 鬈 樹 枝 形 物 體 , 又 冇 煙 出 又 唔 似 百 力 滋 , 唔 通 係 潮 流 玩 物 ? Juno 助 手 話 , 呢 支 唔 係 普 通 樹 枝 , 而 係 一 支 有 味 樹 枝 . 呢 期 日 本 潮 興 含 樹 枝 , 係 由 日 本 一 個 潮 牌 Kuuba 經 加 工 後 製 成 多 種 味 道 , 日 佢 含 住 支 係 呢 味 !
有 個 有 錢 老 豆 , 有 個 潮 大 佬 , Juno 仔 自 細 由 潮 童 變 潮 人 , 依 家 就 算 擔 住 一 支 普 通 柴 , FBI 都 覺 得 係 一 支 潮 柴 !


text:
2013年11月22日 星期五
{Baby} 寫真.1 vs 1 By Baby Da Vinci Photography
13 則留言:
Tarebaby 笑得好開心喎...! 影得好好吖.期待NT為你影嘅戶外照回覆刪除回覆
我都好想影户外照,期待分享^^回覆刪除回覆
我都期待收到戶外照呀! 因為戶外照冇咁STANDARD, 我地呢D 唔影開相既, 只係識FOLLOW 攝影師講既野, 所以室內照來來去去都係咁, 未必有驚喜.刪除
一個月vs一歲真係完全唔同晒樣,真係女大十八變呀﹗回覆刪除回覆
我覺得TAREBABY 個樣子係比其他小朋友遲D"成形", 真係"一PAT野" 左一段時間先變成而家呢個樣子~刪除
不過有時睇番D 舊相, TAREBABY D表情其實冇咩點變~
希望你會鍾意d相啦 :)回覆刪除
我成日想影,但自己又懶,所以最後都係無影過回覆刪除回覆
我都係個懶人, 連自己影相都懶, 而且有時要顧住TareBaby 根本冇多對手, 一係就影得好衰, 所以如果揾到個岩STYLE 同埋就到時間的話, 我覺得都值得去揾攝影師影番輯, 而我首先要氹掂老公先... 呢樣最難!!!刪除
下次要諗過另一個名堂去影相先得~
TareBaby笑得好開心好甜呀~~~~回覆刪除
期待你輯戶外家庭照回覆
TAREBABY 有時會笑到個傻婆咁... 無法, 呢樣可能似我...刪除
我都好期待呀! 已經睇左十幾張, 張張都好開心, 係我樣衰少少, 應該叫NT 執走我個樣, 哈哈~


text:
Tomorrow 就係 last day lu, 其實今個星期都忙到抽筋,又要預備好哂手頭上既 project, 等接我手嗰個人唔駛咁慘;又要將我多年以來做一直 develop 同 admin 緊既 website 同一大堆 accumulate 埋既 knowledge pass on 被個 coop student;跟住有個本身唔係好關我事既 project 出咗問題,又拉埋我落水;要去 client 到 delivery 個 software, 點知個 coop 個 program 有 bug, 本來只係要去 client 度一次,仲要係一個鐘應該搞得掂,點知第一次去咗成四個鐘,之後仲要去多兩次;又要係走之前 migrate 好個 server.總之d嘢無啦啦排山倒海咁黎,Murphy's Law 真係冇錯.
一直都忙忙忙,都唔係好覺得自已就黎要走,直到尋日將某樣我負責咗成三年既嘢放手俾咗 coop, 嗰一刻,我要離去既感覺突然好實在.我由 interview 嗰時已經知道,新工係唔會再有 programming, 唔會再有 hardware, 呢個亦係我要走既其中一個原因,我唔係唔鐘意寫 program, in fact, 我其實幾 enjoy, 但我唔想到咗四廿歲都仲要同d後生一齊追 technology.但到咗真係知道 this is it, 以後都唔會再喺 professional 個層面上寫 program,要寫都會只係玩玩吓,亦唔會再掂 hardware,嗰一刻突然間好唔捨得,突然間㚥失落.
我知道我呢個 move, 主要都係為將來作打算,我真係唔係 major geek, 我唔可能成世寫 program, 我會被淘汱,但又真係有d唔捨得,亦都有d唔捨得某幾個一齊工作咗幾年,大家互相排放對上司不滿既怨氣既同事.
某程度上,我知道我既不捨某部份係由於要離開一個熟悉既環境走入未知之數,所以有d不安,但都決定咗咯,都要繼續行落去.而且我又唔係真係知道新既無依家咁好,只不過,要我放低我一直放咗好多心機同時間去 develop 既 system, 我以後都唔會再用,以後都唔會再掂嗰堆我熟到真係就黎爛既 code, 有點惘然.
有個同事同我講話我走咗,個 system 會 collapse, 又話佢哋信唔過個 coop 咁話,哈哈,多謝你咁睇得起我,要個 coop 同我比,係唔公平既比較,我喺度浸咗咁多年,我梗係好過佢啦,個 system 唔會有事既,你哋會平穏過渡既.
淡淡惘然既感覺持續...


text:
羅維尼(Rovinj) →斯洛文尼亞(Slovenia)皮蘭Piran→ 波斯托伊那鐘乳洞(Postojna Cave)(Rovinj) →洞窟城堡(Predjama Castle)→ 盧比爾雅那(Ljubllijana)
過關後就係~斯洛文尼亞
斯洛文尼亞國家細,我哋只行1,2日公路,路票Vignette €15 用7日,貴過奧地利,但比克羅地亞段段計平好多,但都唔買買,行小路,可能路程差不多,不過時間就真係用多咗
11:27 到 Piran,街邊錶位冇位,泊咗停車場,Hotel Barbara係原本今晚會住,後尾改住盧比爾雅那Ljubljana
行上斜路,就係聖尤里教堂Cerkev Sv.Jurija
山頂上的城牆,一陣會上去
行落去舊城區
塔爾堤尼埃夫廣場 Tartinijev Trg
每一個城市都有一個差不多的廣場
望返上鐘樓
行去海邊,皮蘭港
皮蘭港係行錯方向,我要行去Piran的尖端
行到最尾就係Piran的最尖端
呢度水比羅維尼Rovinj清
海邊好多餐廳,妹妹幾年前喺度食過飯,我覺得幾寫意,但今日趕時間,而且行程都去過幾個海邊城市,所以放棄呢度食飯
12:29行到尖端再轉灣,想沿海再上教堂,但好似唔通,返轉頭再行上山
13:02入城牆要入€1,頭先就因為冇Coins,所以冇入到去
因為停車場就夠鐘,所以我攞部G1XII上城牆望吓,老公去攞車,諗住我影完相,老公開車嚟到就出發
上完城牆,見到老公就講,應該要上去影相,望到Piran全景,而我就留喺車等老公
城牆路好窄
Piran全景,靚
聖尤里教堂Cerkev Sv.Jurija都在下面
城牆另一邊
€1入城牆好抵,有多少少時間慢慢影就更好
13:52開車十幾分鐘,重見到Piran,呢度係另一個全景
今次旅程去咗幾個海邊城市,最鍾意Dubrovnik,之後Rovinj,同今日去嘅Piran
Piran感覺好舒服,比Rovinj建築物新,但Rovinj日落好靚,所以2個地方都幾鍾意
因行程要留2日住碧湖Bled Lake,其中1日去文特加爾峽谷Vintgar Gorge,又諗住沿海城市都住咗好幾日,所以今晚就唔住Piran,改住盧布爾雅娜Ljubljana,點知⋯出發後峽谷網頁先話20號開,之前又話4月中開 ! 早知去唔到峽谷,就住1晚Piran,1晚Ljubljana,1晚Bled Lake !
離開Piran,行程最後一個海邊城市,亦都離開阿德里亞海⋯再見了


text:
Wednesday, June 9, 2010
大蕃薯 Mr Yammy @ 香港
之前睇過有blog 友介紹呢間位於粉嶺既餐廳, 俾佢地既芥蜜脆皮原隻咸豬手深深吸引住, 雖然粉嶺對我地黎講真係遠左d, 但我家姐同姐夫就率先黎試菜, 果然脆皮豬手真係好得, 上湯牛脷都係唔錯, 上兩個星期日我終於有時間攀山過海黎試一試.
我地一行九人, 主要黎食脆皮豬手, 所以叫左四隻, 上湯牛脷就叫左兩份, 好味, 少不免都要試下其他既食物, 不過就普普通通喇, 最好都仲係脆皮豬手.
佢地既食物價錢唔貴, 尤其係脆皮豬手, 只係$98一份, 豬皮真係好鬆脆, 豬手肉都唔鞋, 有筋既位置就仲好味, 味道適中, 兩個人一隻, 啱啱好, 太少就唔夠喉, 配菜既薯仔就稍為硬身左d, 如果淋少少就好d.
食住脆豬皮飲埋個甜檸雪碧, 好爽.
佢地每份餐都連餐湯同麵包.
清湯牛脷, 都好味, 伴碟既椰菜同橄欖都好味.
呢個紅酒燴牛尾配什菌菜飯都ok, 牛尾肉質都幾好.
不過牛仔骨同肉眼扒就麻麻地.
記住, 呢度既推介係芥蜜脆皮原隻咸豬手同上湯牛脷呀.
大蕃薯 Mr Yammy
粉嶺聯和墟聯昌街7號 (群記豬手旁邊)
tel: 2675 7708
Labels: 愛食 - 香港
Subscribe to: Post Comments (Atom)


text:
因為之前五日四夜韓國之旅太累, 到機場要先訓一訓, 順便同部電話叉埋電先.
訓到咁上下, 又踏上旅途喇.
坐位係2-2 形式. 由於係廉航, 坐位比較窄, 冇PTV, 冇免費餐飲. 不過都有好處, 就係冇人騷擾, 由上機訓到落機.
landing 之後, 要行一小段路先到達入境counter, 不過唔記得著多件衫, 好凍呀.
暫時terminal 2 只係做peach, 而出入境都係同一層, 所以做好入境手續後, 會見到出境嘅人龍.
因為我地會先坐南海電鐵, 到難波放低行理, 再直接出發到京都, 之後又會返大阪, 坐 overnight JR bus到金沢. 最尾一日又會坐南海電鐵返機場, 所以買咗兩日版 kansai thru pass, 分開第一日同最尾一日用, 基本上除咗JR 線, 大部份鐵路都可以用呢個pass. 我地前幾日已經上咗日航天地買, hkd 334 @. (兩日版3800 YEN< 三日版5000 YEN)
落咗車之後, 搵咗一陣, 就搵我地我day 4-6 住嘅酒店. 我地每人只孭咗個背包, for day 1-3 金沢同白川鄉之用, 其餘兩個喼就寄存喺呢間酒店.
著多幾件衫, 整理好就出發食早餐.
8 點幾嘅大阪水靜河飛.
因為太早, 冇乜食肆開門, 我地去咗24 hr 嘅一蘭拉麵.
再選擇個人喜好.
咁就可以等食喇.
拉麵到, 咁凍嘅天氣食d 暖笠笠嘅食物, 一流.
跟住就出發去嵐山. 因為我地買咗kansai thru pass, 所以我地先坐地下鐵到梅田, 轉阪急線到嵐山駅.
車站, 列車, 什至一盞燈都好靚.
望一望地圖, 睇下點行去渡月橋同龍山寺先.
沿途景色好靚, 天氣又好.
仲見到好可愛嘅日本小朋友.
到達目的地.
之後再沿竹林之道, 行去野宮神社.
d 符好靚, 我都買咗幾個, 送俾朋友.
喜歡的話, 可以買塊木牌, 寫下心願.
回程見到綠茶雪榚.
即刻嘆返杯先.
本來都想坐嵯峨觀光火車, 不過一月正值封路, 留返下次去啦.(咁就又有藉口再來啦)
京福電気鉄道嘅車都好靚.


text:
魔神修仙版本传奇私服
魔神修仙版本传奇私服_魔神修仙版本传奇私服官网_魔神修仙版本传奇私服网址_(魔神修仙版本传奇私服)_魔神修仙版本传奇私服2017-1-16 08:36:153834
魔神修仙版本传奇私服
魔神修仙版本传奇私服官网
魔神修仙版本传奇私服首页
魔神修仙版本传奇私服地址
魔神修仙版本传奇私服网址
魔神修仙版本传奇私服怎么样
魔神修仙版本传奇私服图片
魔神修仙版本传奇私服新闻
魔神修仙版本传奇私服视频
魔神修仙版本传奇私服说明
魔神修仙版本传奇私服产品
魔神修仙版本传奇私服网
魔神修仙版本传奇私服网站
魔神修仙版本传奇私服介绍
魔神修仙版本传奇私服提供
魔神修仙版本传奇私服好不好
魔神修仙版本传奇私服开发
魔神修仙版本传奇私服信息
魔神修仙版本传奇私服内容
魔神修仙版本传奇私服最新
魔神修仙版本传奇私服是真的吗
魔神修仙版本传奇私服是真的码
魔神修仙版本传奇私服官方
魔神修仙版本传奇私服平台
魔神修仙版本传奇私服工会
魔神修仙版本传奇私服资讯
魔神修仙版本传奇私服交流
魔神修仙版本传奇私服互动
魔神修仙版本传奇私服心得
魔神修仙版本传奇私服排行榜
魔神修仙版本传奇私服导航
魔神修仙版本传奇私服推广
魔神修仙版本传奇私服程序
魔神修仙版本传奇私服软件
魔神修仙版本传奇私服源码
最新魔神修仙版本传奇私服
2016魔神修仙版本传奇私服
魔神修仙版本传奇私服网页
魔神修仙版本传奇私服相关
魔神修仙版本传奇私服阅读
魔神修仙版本传奇私服吧
怎么样魔神修仙版本传奇私服
魔神修仙版本传奇私服论坛
魔神修仙版本传奇私服行不行
魔神修仙版本传奇私服热点
魔神修仙版本传奇私服最新排行榜
魔神修仙版本传奇私服渠道
魔神修仙版本传奇私服团购
魔神修仙版本传奇私服怎么用
魔神修仙版本传奇私服简介
魔神修仙版本传奇私服官网
魔神修仙版本传奇私服首页
魔神修仙版本传奇私服地址
魔神修仙版本传奇私服网址
魔神修仙版本传奇私服怎么样
魔神修仙版本传奇私服图片
魔神修仙版本传奇私服新闻
魔神修仙版本传奇私服视频
魔神修仙版本传奇私服说明
魔神修仙版本传奇私服产品
魔神修仙版本传奇私服网
魔神修仙版本传奇私服网站
魔神修仙版本传奇私服介绍
魔神修仙版本传奇私服提供
魔神修仙版本传奇私服好不好
魔神修仙版本传奇私服开发
魔神修仙版本传奇私服信息
魔神修仙版本传奇私服内容
魔神修仙版本传奇私服最新
魔神修仙版本传奇私服是真的吗
魔神修仙版本传奇私服是真的码
魔神修仙版本传奇私服官方
魔神修仙版本传奇私服平台
魔神修仙版本传奇私服工会
魔神修仙版本传奇私服资讯
魔神修仙版本传奇私服交流
魔神修仙版本传奇私服互动
魔神修仙版本传奇私服心得
魔神修仙版本传奇私服排行榜
魔神修仙版本传奇私服导航
魔神修仙版本传奇私服推广
魔神修仙版本传奇私服程序
魔神修仙版本传奇私服软件
魔神修仙版本传奇私服源码
最新魔神修仙版本传奇私服
2016魔神修仙版本传奇私服
魔神修仙版本传奇私服网页
魔神修仙版本传奇私服相关
魔神修仙版本传奇私服阅读
魔神修仙版本传奇私服吧
怎么样魔神修仙版本传奇私服
魔神修仙版本传奇私服论坛
魔神修仙版本传奇私服行不行
魔神修仙版本传奇私服热点
魔神修仙版本传奇私服最新排行榜
魔神修仙版本传奇私服渠道
魔神修仙版本传奇私服团购
魔神修仙版本传奇私服怎么用
魔神修仙版本传奇私服简介


text:
前幾日經過BENEFIT, 見到佢出左新野
係支好潤既遮暇膏, 試上手真係好潤呀, 岩晒有眼紋既我
就係係呢個心郁郁既時候, 發覺有支野個外形好得意
打開後先發覺原來係支胭脂膏
一上手, 不得了
最後就買左呢個啦
外形扁扁長長, 令面既淺粉紅色
下面個制係可以左右擰, 胭脂膏就會伸出黎或者收番入去
好戲黎啦, 佢有晒光影, 粉紅色, 橙色
一筆畫上面, 好出色
好以出色得濟?
唔駛驚, 點開佢就自然好多
畫上面時, 淺粉紅光影部份向上, 燈色向下, 做出黎既效果就會比較有層次
平時都係用開一隻色既胭脂, 好少會用兩隻色
因為驚襯唔岩色, 出黎既效果怪
但呢支一次過有晒三色, 好方便
淺粉紅光影部份只係做到打亮少少胭脂位置, 珠光效果
如想用係其他位 E.G. 鼻, 額, 相信就唔係好夠力了
順帶一提, 呢支胭脂膏係話可以用係面同咀
但個人經驗, 只用在面會比較好
用在咀上, 會比較乾, 而且不太顯色
如真得要做到顯色在嘴上, 要搽多D, 但搽多D 既話, 其色既位置就會用得比較快
咁三隻色就會不平均, 再上面既時候就會對唔到位架LA.....
聯絡我:
yuffie0107@gmail.com


text:
因為工作實在太唔開心,所以又要做一D可以令到自己開心的事情啦!種花係一件最能令我開心的事情,因為每日可以慢慢睇住植物的生長亦都係一件樂事.
今日天氣放晴而且十分之炎熱,真係熱鬼死我啦!我帶住之前開唔到個盤S516+去發叔度換過第二盤,途中都好怕太熱的天氣會熱死盤盤栽,好在最後有驚無險咁將盤花帶返比發叔.發叔本來話唔須要我將盤S516+帶返去比佢,佢話送左比我,因為我實在無咁多空間去放咁多花,所以我最後都帶左佢去比返發叔.
一入度去就比返盤S516+發叔,之後發叔就即刻去拎返盤開到花的比我,仲比個花冧我睇真係開到先至比我.
可能今日太熱,所以無乜人入去發叔到,我可以四圍行去揀花,本來都係想去帶走S712+,同這盤花真係有緣,今日睇都無睇個牌,我一拎起就問發叔係咪S712+,就係咁我就揀好了我的第一盤花.
之後四圍行,見到起中間個幾排有好多盤505,於是我好奇咁問發叔做乜咁多盤505,D 花開左係咪好靚,發叔話我見到相實鐘意,其實我都幾鐘意佢D 葉的紋理,所以我又帶埋佢走.
我臨走時發叔又介紹左一盤花比我S615+,我只係睇相就已經好想帶佢返屋企,但係發叔只係得幾盤花苗,發叔本來叫我下次再來買,因為佢都係剛剛購入這個品種,如果我現在買會好貴,但我實在愛不惜手,所以好想帶埋佢走.本來只係想帶兩盤走,又係人生交叉點,3揀2要邊盤好呢?發叔話帶走S712+啦,這個品種較新同埋正在開花,咁即係得返505可以放棄,之後發叔話505 都係$40,帶埋佢走啦!其實都唔係錢的問題而係地方,發叔當然知道啦,佢只係想作弄我.最後3盤都帶走左,而最貴個盤係S615+ $300;S712+ $150.
今日又向發叔請教,為何8號的葉越生越細塊,終於都發現完來之前發叔話定期用洗潔精開水淋花,唔係淋係用噴壺噴葉面及盤底,因為我係淋所以泥土中的鹼性較高,令到葉越來越細,發叔叫我換過D泥再過多一排就無問題.
S712+,佢開的顏色係淺紫色,這隻紫色真係好靚!
505 Rob's Delicious


text:
我哋揀咗三樓3614號房,面積160平方尺,最初兩日各瞓一張單人牀,之後合為一頂兩人大牀,如果計擺放行李嘅講,分牀係方便啲.要插自帶電器基本要靠梳妝檯嘅110v插位,主要用作叉電器之用,尚算夠用,另外電熱水煲同風筒都唔可轉插别處.但個小型電櫃就唔好望可放得落太多自帶/買嘅嘢,最多兩三支飲品啦,而且雪極都唔多凍添.厠所尚算歸一,同以前入住過嘅日本東橫Inn嘅厠所咁上下大細.衣物間尚算夠大,能夠掛哂帶去嘅外套衣物,唔駛吓吓要開喼攞嘢啦.搭郵輪嘅好處就係間酒店走,旅程中唔駛轉房,執番好個喼都只係最尾嗰晚先要做.而且船上玩得累都可返房小休一會,甚至小睡或沖涼我都試過呢,認真方便.船上提供嘅電視頻道都有成二十個,但無乜點睇,一嚟因為除咗瞓覺時段外,留喺房嘅時間其實唔算多,最多睇吓新聞台,二嚟有得上網聽香港嘅電台節目.房間尚算舒適,隔音都唔錯,係最初未慣個地板有時有些微震動.瞓覺前記緊拉埋個窗簾先得,如果唔係就晨早太陽伯伯會一早叫醒你架.旅程當中亦試過臨瞓前掛定個早餐訂單,指定送餐時段就有得喺房食早餐,唔駛先行梳洗再去餐廳食呢.管房嘅女工都好有善同幫忙,服務週到,仲週不時執完房用手巾整番隻動物俾個驚喜你呢.
喺郵輪上有各式餐廳,兩間大型餐廳分別喺低層同高層,除咗好小量嘅雙人枱,其餘嘅枱都要預咗會有人搭枱,尤其係高層係自助餐形式,多人到搵過位都難,食過一次都怕怕,反而低層個主餐廳有待應服務,可以坐定定叫餐食,一份唔夠咪叫多份囉,所以基本上都喺哩個主餐廳解決三餐.不過喺船上又點會只食三餐吖,有時口痕起嚟就會去五樓任何時間都會開放嘅小食店拎啲冷熱糕點食吓,仲會攞定各式茶包返房沖嚟飲添,他他條條唔駛同人迫.除咗哩幾間免費餐廳,船上仲有幾間分處各層嘅特色付費餐廳,分別為美,意,日式,出發前睇過網上嘅餐單,都係意大利餐廳食得過,所以一上到船就去咗訂枱慶祝老婆生日,最終係食咗兩餐,因為旅程有幾日唔泊岸,可以預多啲時間慢慢嘆,而且計落因為船費已包咗餐費,只要加小小錢就可同老婆撐枱腳呢.食物水準就肯定高過免費餐廳,但又未至于同香港食開嘅意大利餐廳可比,但已算唔錯架啦.另外又試過喺低層餐廳食時,見龍蝦尾做特價,美金廿蚊仲加倍份量,有四邊龍蝦尾,就無妨一試,明知係雪藏貨,但整得都可以.
船上每日都會發放當日各處舉行嘅娛樂活動,有動有靜.有啲係純表演,例如各式舞台團體歌舞,戶外沖浪,卡通人物大巡遊,室內3D電影,晚間池邊電影,花式溜冰……今程仲有歐瑞強作首次郵輪演唱會添;有啲係自由參與,例如健身訓練,集體舞蹈,游泳,跑步…….除咗以上免費娛樂活動外,亦有啲係有費用嘅,我就只去過個別場地睇過,並無參與,有啲係覺唔需要,例如電子遊戲機中心,場內嘅遊戲機舊咗啲.特別奇怪係圖書館同麻雀房分處上下兩層,但中間有樓梯相連,咁叫人點可以靜靜睇書呢,雖然放置嘅書我亦無興趣一看.有晚活動完仍未返房就去咗酒廊,一邊聽吓一個外國年青人全程投入嘅自彈自唱,一邊飲住杯冰涼雜飲,爽呀.
船上有唔少公共空間俾乘客坐低或都行吓,交談吓,飲吓嘢,食吓嘢,戶內戶外都有,有啲室內地方,除咗付費地方,基本上係任人坐,唔要唔阻到其他人客就得.
未上郵輪時見郵泊嗰三處城市,諗過可參加郵輪公司安排嘅旅行團,一嚟上岸時間有限,行程已安排好,省卻唔少交通安排,二嚟又無點做過功課搵過有乜景點可去.所以上咗船後就睇咗張岸上旅遊團單張,再排隊報名,啲團主要係華文團,英文團只係小數,但排到去櫃位已見想報嘅一團已滿,唯有報另一團,但都只得三數個空位咋.其實未出發前睇過別人嘅郵輪遊記,講到參與過嘅岸上旅行團都無乜好嘅評語,再喺船上食餐時同同枱剛去完岸上旅行團嘅船友交流過,基本都係一無是處,仲錯漏百出,心中都打個突,所以最終喺旅行團出發前一日就去無償取消咗個報名,實行自由行好過.唯有又刨吓帶上船嘅旅遊書,一於自由行.
首程先停留廈門,第一次到訪,但始終喺大陸,所以無乜期望,上得岸嚟上埋的士已到中午,咁就先去步行街頭近海處嘅鷺江賓館食過午飯,再行哂成條中華步行街,其中絕大部份係手信店或食店,可能同台灣只係一海之隔,賣,睇,食嘅嘢都有一啲台灣味兒.因為時間緊迫,最終無時間搭渡輪去一海之隔嘅鼓浪嶼一遊,只得鷺江賓館食飯時隔海遠觀,但上番船後晚餐時段同有參加旅行團上島一遊嘅團友講及島上迫滿人,導游又唔專業……
到咗第二程上岸,地點係日本嘅長崎,還記得廿年前同老婆未結婚前作為日本新幹線之旅去過一次,但已經無也印象,咁就當未去過咁玩,喺碼頭行向山方向而行,時有大細雨下,先後去咗大浦天主堂,Glover Garden一覽,喺山上嘅茶室一試當地嘅出名蛋糕,再在雨景裏遠眺山下泊喺碼頭嘅郵輪又係另一種境致,之後喺手信街買咗個吹氣玻璃樂器,再去文明堂買埋長崎蛋糕(Castella)就完成基本任務.行番落電車站就搭去長崎火車站一遊,最主要去火車站旁個商場一行,最驚喜係去咗間日本餐廳食咗餐美味飽足嘅日本餐,特別係我揀嘅九格時令餐,食材新鮮同合時,作為上番郵輪前嘅一個完美結局.
第三個泊岸點係回程時停留嘅沖繩,四月先嚟過釣魚,見上岸時間唔多,但由碼頭步行出去單軌電車站原來都要唔少時間,就決定去上次無去過但有代表性嘅觀光地點——琉球王國城池(首里城),一處列為世界文化遺產嘅地方,古時係中國嘅藩屬國,所以四處流露中國古時建築風格,但又唔全抄,有部份揉合日本本土特色.參觀完琉球皇宮後再搭番單軌電車去國際通買手信,雖然條街好長,好長商店,但實在無乜時間剩,只好得兩三間買完手信就搭番的士返碼頭上船.
總觀今次郵輪之旅嘅上岸時間其實不多,所以下次再搭郵輪就要花多啲時間計劃好行情,求精得嚟亦要兼顧到交通嘅限制.
喺郵輪上人與人嘅接觸不外乎船公司員工同客人,又或客人間嘅互動.前者最多係喺各場所船公司員工提供相關服務時所見,雖然出發前船公司喺章程內已提到每名客人預留每人每天建議基本服務貼士,依我所見郵輪上嘅體驗,船上工作人員基本上都有禮同樂意幫助,物別係管房女工同下層餐廳員工,除咗提供應有服務外,有時仲會行多一步,而且樂於交談,搞下氣氛.但亦喺小食補給站遇過員工俾過面色你睇,理解該處時常有大群乘客聚集取食,當然會有個別客人作對無理要求,但亦唔係因為咁就俾面色所有客人睇吖嘛.至于客人間嘅互動,好多時都係各有各玩,但亦有互動之時,例如同枱食飯,排隊之時,共用設施……同外國客人嘅互動機會唔多,但特意在意華人間嘅接觸,一嚟因為始終哩程郵輪以香港為基地,二嚟絕大部份係中港台華人為主.但其中大陸遊客可能文化上一些嘅差異,會用大陸嘅一套表現出嚟,例如無排隊文化,衣著有時太隨意,完全無留意場合嘅要求,亦有大聲講話……
喺船上老婆偶遇教會活動認識嘅姊妹交談,佢前兩次都係去歐洲當地郵輪,相對今次哩團,覺得服務相對有啲部份未到位.我未搭過其他郵輪,無從比較,但某程度覺得會係咁,因為始終郵輪哩種玩意喺歐洲已有唔短嘅時日,亞洲係一個新嘅市場.


text:
9月25號時同蕩蕩2個人去左哈囉喂
因為有annual pass
所以百四就有一張夜場飛
諗緊去唔去時就已經淆底
我又驚佢又驚
所以問過幾個朋友有無興趣一齊去壯下膽
可惜呀~
無朋友肯陪我地去
全部都話驚喎
咁我地2個只好梗住頭皮咁去啦
個日5點半開始玩得所有鬼屋
但我地驚人多要排隊所以打算早一個鐘到
點知去到IFC個M記食個20蚊餐塞飽個肚後
去到已經5點半LOL
入場巻
手帶: 白色係普通飛..綠色係"打尖"飛
有D coupon送, 都有用家2張, 嘉禾現金巻同思樂冰
咁就算啦
好彩我已經好熟OCEAN PARK入面既位置
再加上叫左蕩蕩PLAN好我地玩咩先
所以一入到去拎左地圖我地就分秒必爭咁衝去我地第一個TARGET: 3D惡夢潛行
以為已經好多人排隊
點知得個十幾人
咁我地就排啦
個時已經開始落緊雨
要拎把遮出黎啦~
都幾狼狽
一手要拎地圖一手拎遮
因為我地算係頭
所以即刻已經可以入去間館入面排隊
後D既人就要係出面淋雨啦
佢分8個人為一組
係間館入面等時..有幾個著住睡衣既鬼
有個男既都好敬業
會同我地傾計
我見D人都有同佢玩
但我就無啦
因為佢個樣真係幾似精神病人
仲有就係佢一開始突然大叫左一聲
嚇親我
我驚佢又會再大叫
之後原來入面有好多間房
8個人入一間
入面地下同牆都係有畫面
咁就每日係後面個櫃拎一個3D眼鏡
之後隻鬼既職員就會陪我地一齊睇
一開始大家都好驚會唔會有其他鬼會陰D陰D入黎嚇我地
係唔會
至於陪我地睇個職員都唔會搞我地
但個3D真係幾真
好過電影院個D好多
真係似隻鬼爬緊出黎咁
D玻璃真係似飛出黎咁
一開始幾驚
但我後來都唔驚
因為我知係假既, 係影像黎者
但蕩蕩癲左咁係咁縮係我後面
搞到我又好驚
點知全程所有人都好鎮定
除左蕩蕩同我
羞家!!
最後陪我地隻鬼會突然對住我地衝過黎大叫左一聲
嚇死我
我諗佢係睇邊個最驚就嚇邊個
睇左我諗5分鐘到就睇完出去
隔離就係另一個鬼屋: 亡魂棺廠
呢個有做過research既人就知佢有個特別既地方
就係佢有一段路係要自己行既
所以我真係唔想玩
無可能第一個鬼屋就玩咁大呀
我嚇死左點算
但蕩蕩話無可能黎左唔玩
我諗又係既
就排下囉
呢個多D人
排左15-20MIN到
一開始又係8個人一齊入去先
入面一間房有一個女仔好似主持咁係到講野
大家又係好驚咁四處望睇下會唔會有鬼衝出黎嚇我地
呢D就係每次去到一個新環境無安全感掛
個主持就講講講啦
講下呢個鬼屋係做棺材既
近排開左條新LINE
叫我地唔駛驚等等
佢教過我地如果驚就大叫一個詞語
但我唔太記得係咩
因為個個詞語我係聽都無聽過
佢話嗌左就有人會黎"幫"我地
都唔知真定假
咁大家就一齊行啦
因為我地係排最尾
所以就跟大隊
不過之前聽同事話最尾都會有鬼係後面出黎
所以我都好驚咁不時望下後面
不過假既
唔會有鬼係後面追我地家
但唔好以為前面有人行先就會預先知邊個位有鬼嚇你
因為D鬼係揀人黎嚇
佢應該識分D人係驚定唔驚
如果你驚..去到你佢先會彈出黎/大叫黎嚇你
我就親身經歷過
明明前面個2個人行過時無事
但我一經過時個鬼突然閃出黎
又大叫囉
不過我係唔係都叫
我係由入去鬼屋既第一秒開始
就用捉實蕩蕩
之後用雙手掩住雙耳
眼就基本上係半開ONLY
口就不斷咁叫
唉~
而家諗返起都有少少羞家
所以唔好問返我每個鬼屋有返D咩
我真係唔知
我只知有人彈出黎/拍牆/大叫時我會嗌
無啦
我基本上無睇過佢地個樣
無睇過我行到去邊
其實真係幾waste家
好似我去個到只係俾佢地嚇
而唔係去感受個到既氣氛
總之我所有鬼屋都係咁啦
講返間亡魂棺廠
去到一個地方停一停
又有個男鬼係到講野
佢類似話而家就係睇條新line
但呢條新line要自己一個行
之後行上條樓梯就會見到4條sir滑梯
R哂底
我同蕩蕩講你排我後面啦
我地SIR同一條
我地2個就好明顯咁排埋同一條滑梯
個職員又唔理我地
我坐係個滑梯到已經feel到個滑梯勁滑
連SIR落去個下我都唔太敢
但馬死落地行
我就梗住頭皮咁SIR
真係超滑
有少少離心力TIM
但我真係太驚..所以滑時用手同腳撐住旁邊諗住可以減慢個速度
當然係無補於事
仲搞到我鄧親個pat pat
所以大家都係唔好咁做
enjoy sir落去個下啦
一落到去
一片迷網
因為一方面驚有鬼出黎
另一方面唔知行邊..因為有兩條路
就係係到猶豫之際
突然隔離有個鬼好大力咁拍個鐵網好惡咁叫: 行個邊呀!!!!
我唯唯諾諾咁行
勁驚囉
成條路得我一個
又暗
我又係同一個post同一個動作一路嗌一路行
最記得係行到有個位我前後都有隻鬼
我呆左係到
望住前面隻鬼仲係到表演緊佢既爭凌同大叫
都表演左有幾十秒
我係驚到問佢地我點行
前面隻鬼見我咁驚唔敢行過佢
佢唯有好無奈咁慢慢閃返去旁邊俾我過
我之後問過蕩蕩
佢話你應該照行佢就會自動閃埋一邊
I SEE
鬼知咩
佢咁恐怖
我點敢行近佢呀
後黎去到個位係前面有一塊布遮住左個入口
我又係勁驚
企左係個入口幾秒
唔敢行
之後我係揭開塊布少少偷睇入面有D咩
咩都無
唯有吸一啖氣衝入去
當然都有D鬼啦
但忽然我俾人拍左一拍個博頭
準備大叫+狂奔時
原來係蕩蕩
佢居然追上我
我都差少少唔記得左佢係我後面
最好我係到等佢啦
蕩蕩遇到我時我都遇到我前面一個女仔
佢一個人
我地2個就跟住佢行
好快就行完LU
有人陪真係好好多
之後玩埋隔離個個清宮殘異錄
根據蕩蕩既記憶
佢話「清宮最後有個荷花池
另外蕩蕩勾返起我個回憶
我係呢間鬼屋到差少少"扇"親
因為出面落兩關係
再加埋個個位既地係令既
隻鬼睇到仲要係咁笑我你差少少"扇"親喎
我都答左佢好多次係呀
佢仲要係咁repeat..
睇黎佢好開心睇到有人"扇"親
另外好似呢間有個位係全黑
真係全黑
行既時候會發現腳踩緊既係D軟林林既野
但因為你都要向前行
所以被迫踩住D唔知咩既野行過
佢應該想我地模擬踩住D人行過
因為實在太驚嚇
無論係視覺上定感觀上
所以我捉住蕩蕩已經覺得唔足夠
我忍唔住要捉住前面個女仔個袋既肩帶
佢又好驚咁同佢前面朋友講點解有人扯住佢個肩帶
我聽到即刻覺得唔好意思所以放手
同佢講: 唔好意思..係我驚得滯
玩完一出到外面
超大雨
我地急急腳去坐海洋列車上山玩
真係好彩我熟OP
唔係夜MA MA又無咩指示
只睇個地圖真係唔知點搵D鬼屋同車
上到山本身諗住玩最近個個猛鬼尾班車
上到去發現好多人
我就話會唔會最遠個個鬼屋會少D人
因為可能D人唔會/唔識行到咁遠
咁我地就去最遠個個紙紮極樂園先
去到真係少好多人
排左15MIN到就入到去
又係排最尾
蕩蕩話:「一開始要烏低身行條好窄的tunnel
嗌嗌嗌
玩完
之後沿路上去排個喪屍絕地反擊戰
本身我地唔太想玩
因為射野者
好似好無聊
但因為成條樓梯都用左黎排隊
我地過唔到
所以唯有排囉
去到每人拎住支槍
之後有個男人會教點用
但好差囉佢
只教前面幾個人
我地後面個幾個拎完槍佢已經教完
之後佢就pass through我地教後面個批人
差得佢
拎住支槍都唔知點用
行入去
有D喪屍會彈出黎
拎住枝槍射我地
一開始都有射下既
但望住個MON個分都keep住唔用
又唔知點用把槍
我又驚喎
所以放棄
捉住蕩蕩
佢又行得快
係咁係到射D喪屍唔理我
我有幾個moment忍唔到扯佢D頭髮
等佢等下我
玩完好無奈咁放底把槍走人
真係好無奈囉呢個館
下一個去恐怖創作室
佢用左舊海洋館做間鬼屋
其實所有鬼屋係排緊隊時都有D特別造型既鬼陪我地玩
可以同佢地影相
但我都比較驚
因為驚佢地突然大叫
所以佢地行到黎我都係縮係蕩蕩後面
見好多人排隊時都係玩手機/用手機睇片
我同蕩蕩因為無呢D smart phone
所以我地2個就專係到食野
不斷拎我地帶黎既零食係咁食
幾好
呢個館我地係同一班初中生入去
又係最尾
班男仔一開始係咁係到互相推邊個行前
見到佢地咁都幾好笑
至於我地同2個初中女仔就行後面
我原以為個2個女仔會陪我嗌啦
點知全程得我嗌
個2個女仔勁鎮定
真係堅樣衰
又係嗌嗌嗌就完
玩完之後真係發現D鬼專揀驚既人黎嚇
諗住之後D鬼屋強裝鎮定啦
但發現我都會不期然係咁嗌
去到就忘記哂要扮野
好似嗌出黎會安心D
幫自己壯膽
之後返返上去玩猛鬼尾班車
因為雨停左
所以D鬼都出返黎同人影下相
佢地D造型真係幾靚家有D
有D就望極都唔知佢係扮緊咩
今次我地就行第一
SO TERRIBLE
蕩蕩話:「入面有學校, 同埋有好多靈位的地方
點知因為我捉得蕩蕩太緊
所以搞到後面個批人追上左我地=.=
係我唔岩
蕩蕩之後仲complain我捉得佢太大力
大佬呀
驚家嘛
本能反應黎家喎
玩完呢個鬼屋見到個舞台有人表演
都幾好笑
佢地係扮娛樂圏既人載歌載舞
我最鐘意睇人扮野
所以就企係到睇哂
不過我去到睇應該都做到比較尾
無耐就做完
即刻搭列車落返山
玩埋最後個埋腥級片場
最後呢個已經盲目
反正我去到都係嗌
所以嗌埋
再望下個錶
先10點幾咋
本身一開始PLAN係玩到11點就一定要走
點知居然早左咁多
入左手信店玩左D頭飾影下相咁
出左OP後有個男仔問我地做問巻
我見我地無咩野做咪做囉
做完居然有一個OP匙鎖扣送返喎
價值20蚊家
居然蕩蕩全程無參與只係企係我隔離都有
益左佢
d 佈置都OK家


text:
話咁快又一年, 我同流沙包係07年4月7日係尖沙咀聘珍樓擺酒結婚. 話說聘珍樓0係你擺完酒找數果陣, 會送一份禮物比對新人, 呢份禮物並唔似其他酒樓咁, 送埋D咩碗碟果D既垃圾, 聘珍樓送既係五年既週年紀念餐, 即係你呢五年裏面, 每年既結婚週年紀念日, 你都可以去聘珍樓免費食一餐, budget係兩人夾埋一千大元.
由於我4月7日要同屋企人一齊食飯, 所以我同流沙包就提早去聘珍樓食呢餐紀念晚飯. 我初初仲諗住去食免費餐, D招呼會唔會無咁慇勤呢? 但係聘珍樓既服務果然係好專業, 當晚佢地既服務好好, 招呼好週到.
我地叫佐個鮑魚海鮮魚翅套餐, 每位$468. 銀花薈萃其實係拼盤, 有叉燒同燒肉, 唔好睇少呢個頭盤好似好cheap咁, 聘珍樓既叉燒係我食過既之中最好食的! 個燒肉都好好味, 個皮非常之脆.
個翅都不用多說, 正! 材料十足, 唔同其他酒樓果D稀到死咁, 同埋佢係有火係下面暖住, 唔怕好快就變凍.
湯鮑, 味道唔錯, 佢整到好腍, 咬落去剛剛好.
個蝦算OK大隻, 個汁整得好好食.
個上湯烏冬, 個湯底好好味, 我地連湯都飲埋.
呢度既甜品有好多款揀, 包括綠豆沙, 芝麻糊, 合桃露, 楊枝甘露, 雙皮奶等等(我記得以前有布甸...), 我揀佐雙皮奶, 個甜品好特別, 佢底層原來係芝麻糊, 一個甜品兩款口味, 好滿足!
呢餐連埋加一茶芥等, 埋單大約一千零七十元, free佐一千蚊, 我地擺底一百蚊唔駛找.
好正呀!~


text:
2010/10/6
自從賣咗架iimo三輛車之後, 陶寶B就join咗個iimo車車隊啦! 之前係8月搞過一次放車活動, 不過正值夏天, 莎拉覺得太熱啦, 所以果次沒有參加呢. 不過今次活動係10月舉行, 真係秋高氣爽, 最適合就係戶外活動架啦.
自從買咗架iimo車車後, 除咗係屋企樓下平台玩過, 都未真正係公園放過車呢, 所以今次既活動一定要參加呀. 今次放車大會係佐敦谷公園舉行, 一早已聽聞佐敦谷公園有個靚草地, 所以莎拉十分期待呀.
去到佐敦谷公園, 個草地真係好靚, 最適合玩埋野餐呢, 所以莎拉都帶咗張地墊嚟可以座草地呀.
陶寶B: 我係一個車手! 好啦, 等我Set好架車先!!!Get Set and Get Ready!!!
公園已有大約30多架iimo車啦, 大家好自然咁聚一起泊車, 同自己既BB影吓相.
陶寶B都唔執輸呀, 排埋一份, 不過佢係咁攪隔離位車手呀, 又唔知自己唔Gentle, 莎拉幾驚陶寶B啲無情力整到人呀.
第一次係草地同陶寶B放車實在太開心啦, 不過呢隻豬仲未識踩單車, 所以係架車度座得耐就唔多耐煩, 係個sit位度企係度呢.
今日天氣都係有啲熱呀, 曬到面仔都紅晒, 要飲多啲水先得呀!
係草地度玩真係好放心, 因為趺倒都唔怕呢, 所以莎拉就好似放羊咁, 任得陶寶B係草地上又跑又跳, 當然莎拉要係後面係咁追住陶寶B啦.
真係唔係講笑, 咁樣追法好可能會減到肥架喎!
陶寶B真係好難玩, 莎拉跟住佢跑到攰攰地, 諗住座低休息吓啦, 點知佢就主動拉住莎拉.
原來佢未玩夠, 耍Continue呀!!!有得玩, 就奸奸笑呀!
玩咗一陣自由喪跑之後, 要抖一抖先得食翻個yogurt先得. heehee, 呢次仲唔係俾莎拉整古, 餵到成面都係.
其實平時呢個時候, 陶寶B都已經係午睡中架啦, 所有陶寶B都已經開始Slow down落嚟. 埋位埋位, 影番張大合照先, 差唔多有成50位車手呀.
(搵唔搵到陶寶B呀?!!!咪就係中間食住奶咀個位先生呀!)
影完相, 陶寶B都差唔多眼瞓都極啲啦, 真係唔夠5分鐘, 抱住佢已經瞓著咗啦. 今日真係超級放電呀!


text:
上次講到星期日真係攰到pk, 下午食完lunch時,我亞爸就車我地返屋企nap陣,真係勁勁勁辛苦,唔只我地,兩個細既唔慣到爆, 不過既然已經返左去,都無得返轉頭啦. 佢地就狂nap, 我地都趁呢個時候叉下電,如果唔係真係幾難捱. 晚上就同屋企人去食海鮮,其實我等左食海鮮好耐,不過好可惜因為實在太攰,我真係一d胃口都無,d瀨尿蝦呀,扇貝呀,鮑魚呀,真係無掂過,唉,嘥哂, 因為呢邊無呢d食呀,特別係瀨尿蝦,唯有真係等下次. 之後我地就去左家姐個度住兩晚,因為姐夫要飛,我亞媽要係個度,朝早無人睇住家姐d小朋友,咁我唔想自己留係亞媽屋企,咁就一齊去住啦. 其實我家姐有個3 歲個仔,同h&m都好玩得埋,但都怕打搞佢地呀,始終我地仲有jetlag, 一朝又唔知幾點就起左身架啦. 果然,到夜闌人靜時,兩個嘩鬼又喊醒,最慘係會嘈醒明天要返工既家姐,連工人都特別多野做,因為要執頭執尾,哈哈, 我同老公就講,個工人真係多得我地唔少,成晚嘈生哂,又比咁多野佢做,哈哈! 之後我好記得hannah喊,又發脾4, 我家姐就話,你地有無試過好惡咁鬧佢,我唔識答,因為其實平時既佢雖然都係麻煩,但唔會長期咁喊,一來佢係未慣,二來佢係時差搞到個schedule亂哂, hannah係一個好follow schedule既人,一off左schedule佢就會好易發癲,三來,呢隻女佢home sick, 話好掛住屋企,明既,第一晚係亞媽個度已經唔慣,之後個日又話去家姐度訓,所以更加唔慣,佢就係咁, 好需要屋企,咁我都覺得係好事來既,大個唔駛擔心佢唔識返屋企,嘻嘻.
Wednesday, May 4, 2016
2016香港遊,day 2&3
上次講到星期日真係攰到pk, 下午食完lunch時,我亞爸就車我地返屋企nap陣,真係勁勁勁辛苦,唔只我地,兩個細既唔慣到爆, 不過既然已經返左去,都無得返轉頭啦. 佢地就狂nap, 我地都趁呢個時候叉下電,如果唔係真係幾難捱. 晚上就同屋企人去食海鮮,其實我等左食海鮮好耐,不過好可惜因為實在太攰,我真係一d胃口都無,d瀨尿蝦呀,扇貝呀,鮑魚呀,真係無掂過,唉,嘥哂, 因為呢邊無呢d食呀,特別係瀨尿蝦,唯有真係等下次. 之後我地就去左家姐個度住兩晚,因為姐夫要飛,我亞媽要係個度,朝早無人睇住家姐d小朋友,咁我唔想自己留係亞媽屋企,咁就一齊去住啦. 其實我家姐有個3 歲個仔,同h&m都好玩得埋,但都怕打搞佢地呀,始終我地仲有jetlag, 一朝又唔知幾點就起左身架啦. 果然,到夜闌人靜時,兩個嘩鬼又喊醒,最慘係會嘈醒明天要返工既家姐,連工人都特別多野做,因為要執頭執尾,哈哈, 我同老公就講,個工人真係多得我地唔少,成晚嘈生哂,又比咁多野佢做,哈哈! 之後我好記得hannah喊,又發脾4, 我家姐就話,你地有無試過好惡咁鬧佢,我唔識答,因為其實平時既佢雖然都係麻煩,但唔會長期咁喊,一來佢係未慣,二來佢係時差搞到個schedule亂哂, hannah係一個好follow schedule既人,一off左schedule佢就會好易發癲,三來,呢隻女佢home sick, 話好掛住屋企,明既,第一晚係亞媽個度已經唔慣,之後個日又話去家姐度訓,所以更加唔慣,佢就係咁, 好需要屋企,咁我都覺得係好事來既,大個唔駛擔心佢唔識返屋企,嘻嘻.
24 comments:
After your trip report, I don't think I will go back to HK anytime soon.ReplyDelete
It's tiring just reading your report!Replies
hahhahhahaha...i am sorry, i don't mean to scare people away lol but ur kids are older, so i think it's ok?Delete
好在好在,尾程有外公一車過車哂大家返屋企,慳返程的士錢! 嘻嘻,講笑咋! 我估Mrs. Wu如果唔係帶住兩個小朋友會無咁辛苦嘅,不過,唔緊要啦,呢D旅行嘅蝦碌嘢,會成為妳同Mr, Wu將來嘅共同回憶,過後諗返其實都幾搞笑架!ReplyDeleteReplies
除左我同mr wu, 仲有d 小朋友回憶,應該都幾特別架!Delete
香港啲配套真係唔太baby friendly,我哋住慣咗多數都唔會等電梯,會推埋bb車上落扶手電梯,危險但實在無辦法,電梯太多自由人同年青力壯嘅人同你爭ReplyDeleteReplies
下,都咁明點解會同我地呢d 真係有需要人士爭. 我地呢邊,如果有人推stroller, 多數比佢用個 升降機先架,因為知佢地無得選擇一定要用.Delete
睇黎你地今次返黎都唔係太enjoy啵~ReplyDeleteReplies
我都住一排天水圍, 真係好唔方便, 超唔likeReplyDelete
至於香港的公共交通, 除非住慣, 否則的確好難頂呀Replies
你個度都算方便呀,咁近西鐵站. 我以前覺得搭地鐵好方便,而家加左幾10條線,真係睇到眼花呀!!Delete
啲人越來越自私,我見過大人大姐同大肚婆爭位坐>_<ReplyDeleteReplies
唉,好心啦,真係好唔明,又或者係,唔慣,我係呢邊,有小朋友既佢地必讓坐,而大肚婆更什,我個陣大肚無人讓座比我,有個人叫佢地讓比我坐架,幾有heartDelete
我睇都覺得攰呀,哈哈!ReplyDelete
啲海鮮好吸引啊,返美國前仲有冇食呀?Replies
真係未試過咁攰,哈哈Delete
無啦,無再食,下次先啦
係架,我元朗去TKO都成兩小時,所以我都小去,好怕搭咁耐交通工具,又大又細,暈......ReplyDeleteReplies
你應該唔會無拿拿去tko 啦,去既應該都有車卦. 兩hrs, 實在太耐,聽到都想暈Delete
Mrs Wu 我好配服你地,帶住兩個jetlag b 加stroller撘咁耐車.比我成個trip留喺屋企呀.ReplyDeleteReplies
唔得,咁悶,返去旅行留係屋企搞咩? 仲有我亞媽個度細到.... 真係無野好做架!Delete
天水圍又真係好遠!ReplyDelete
香港真係好唔baby friendly架,啲人又無咩公德心,唉…Replies
真係超遠,我真係怕鬼左.Delete
香港真係唔太baby friendly, 去餐廳見有小朋友可能唔想招呼tim
咁豐富既海鮮餐,竟然食唔到???ReplyDeleteReplies
無呀,食左兩啖,真係無胃口呀Delete
天水圍又真係好遠!ReplyDelete
香港真係好唔baby friendly架,啲人又無咩公德心,唉…


text:
之前起GIGI 個BLOG 認識左iherb呢個web,因為我唔係好識得呢個web入面的品牌,所以一直都無起呢度買野,直至我想買一支Real Techniques
胭脂掃,咁我就上網搵下見到d人話起iHerb 買係最平,咁我起開始起呢度尋寶,呢個web 入面咩都有得買由食至沖涼,家居清潔用品,寵物糧食都有,真係應有盡有!
因為好多產品我都唔識,好多時我都會睇下人地comment 呢件產品,唔知點解見到好多人都post 佢地個coupon code 出嚟,我初時仲以為唔同人的code 有唔同的discount,到最後我先至完來起iherb 有個refferral progress,所以大家都post 佢地個referral code 出嚟希望拎到更多的優惠!當然知道呢樣野的時候,我就即刻去gigi 個blog 度搵返gigi個code,等佢下次有優惠嘛.
起呢個web 買野真係好抵,購物滿USD40可以減USD10,而購物滿USD60會再有額外5% discount.而運費方面我發現當購物折扣總額達USD80,個運費會自動減一半,我未滿USD80,DHL運費差唔多USD20,但我見我張單夠USD80,運費就自動調整到USD10,加上本身又可以減USD10,所以我當張單係免運費!用DHL寄有兩個好處一係快星期六訂,星期一ship星期三就派件.不過DHL 好傻佢上嚟我屋企派件又無打電話嚟約,所以佢地派件有一次摸門釘!
起iherb每次購物都有可以拎一件免費的產品,今次見到 Madre Bees Honey Lip Balm係免費送加上仲有貨,所以我就揀左呢款,到我收到件包裹,起個包裹入面送多左一包 St. Dallfour茶包比我試,本來都想買呢個牌子的茶包試,今次岩晒,可以試過好味下次先至再買!
但係起呢個web 度買野好似有少少唔安全,付款時佢個web 個securtiy 唔夠強,首先個address 唔係https://,第二,平時我張咭係要電話收到p/w 再起個web confirm,呢個web 又係無呢個function,真係有少少擔心會比人盜用我張credit card 的資料!
不過iHerb真係有好多好正野買,無論食物,護膚品各面都係平靚正!用Referral Code: TGD808可以獲得少少的優惠,歡迎大家隨便使用!


text:
第一次整超失望,只可以用完全係垃圾來形容.加上佢d gel 又甩,黏唔實隻指甲,令我扣牛仔褲扣時好易拉扯到,痛鬼死我!呢d 真係叫貼錢買難受.
真係無唸過做gel 甲要受皮肉之苦.我打去baby nail 講返我整完之後個case ,佢地話之前都收到客人投訴幫我整gel 甲個美甲師,所以免費幫我再做一次,見第二次效果都ok,咁咪繼續做埋個course 去囉,但係第三次整,真係徹底的失望.
話說我係29/12/09晚去整,整得求其都算啦,作為一個美甲師,明知客人個gel 甲係透明唔該拆走之前個gel d 底色整得乾淨d.留返少少色起度真係幾礙眼囉!同埋整得又唔夠貼,雖然係透明長左唔覺眼,但我自己日日望住,好難話唔覺眼囉!
第二日有一隻指甲邊己經開始卜,心唸都忍你,我唔等3星期就去換款,但係到了第四日,我真係忍無可忍,十隻指有五隻都卜,我唯有打電話去問,個in-charge 話會幫我跟返,整返好去.
今日去度個in-chareg 竟然同我講,透明底係咁,洗得手多一定會係咁--->我心唸你又點我呀!仲叫我下次做實色,實色就算卜左都唔覺喎.真係講野唔該用下個腦唸唸先啦,實色如果卜左咪仲明顯,反而係透明先至無咁覺呀!其實係個美甲師求其,加上無乜心機,好明顯睇到個甲邊咁好薄,正常整得平均係唔會有呢個情況!ok 啦你唔幫我整返好去我真係唔會再幫襯你地囉!


text:
早上8點幾肥阿哥打電話黎揾肥仔
,我話肥仔訓緊,因為今日放假,肥阿哥聽到後話晏些才找他.傍晚時份,肥仔同阿B落街行,過了一陣肥仔就打黎話一陣去肥阿哥到,問我去唔去~我話去.我地上到去,肥阿哥食左飯盒,而阿嫂就食左通粉,咁我地食咩好呢?問佢地又話是但,老公話唔食壽司
,因為叫外賣得
〝元綠〞,結果由7點幾問到8點幾都係冇結果,於是我就決定叫〝麥麥〞
外賣,雖則肥阿哥食左飯盒,但係都要叫4隻雞翼吃(我家人好大食架)
,一共4個餐
,6件香辣脆雞
,9件麥樂雞
.今次係我第一次叫〝麥麥〞外賣
,問地址時冇問幾多樓,幾多室,我以為忙唔記得問咪同佢講,點知佢話唔送上樓
,只係送去大堂,來到時才打電話比我落去拎,心想點解咁奇怪
.
突然
大廈警鐘響起,我地隨即睇大堂的閉路電視,見到大堂聚集了一些人,之後又見到有消防員,老公即刻走出去走廊,見到電梯停了
,肥阿哥打去會所問個究竟又唔通,可能好多人打去,我地一直睇閉路電視留意情況.
電話響:我係〝麥麥〞外賣速遞員,而家係大堂.
我:唔好意思,而家冇電梯.
麥麥:咁係咪要等有電梯先丫?
我:係丫!因為我係最高果層.
麥麥:咁丫!我一陣打番比你.
過左一陣.
麥麥:咁好丫!我搵個地方坐,你得就打電話比我.
我:哦!我盡量安排.
原本我想由41樓行樓梯落去,再行返上黎,但係冇人陪我去.肥阿哥突然有一個奇想
炭燒雞腿包,幾多件麥樂雞,幾多件香辣脆雞,我見咁既形勢即刻打電話比個外員速遞,佢話D雞冇盒可能用袋裝,叫我地搵下,我話有事再打比佢.原來炭燒雞腿包個盒裝左6件雞,而9件麥樂雞就用左6件裝入住.係閉路電視見佢地進入大堂去搭電梯返上黎,過左一陣又聽到警鐘響聲,哎呀~弊啦~,佢地會唔會困係電梯內呢?如果唔係check咁耐,都應該係警鐘響前上左黎lu.不過,好在有野食,佢地可以食住先.係閉路電視到見到2個傻瓜,好在冇事.都攪到9點幾做老公最鐘意睇既〝學警出更〞就冇睇閉路電視.門鐘響原來係佢地,肥仔話佢收左錢就走,咩都冇講.我地問有冇困電梯,原本係12樓警鐘一響就即刻落返地下,後來一有電梯就即刻衝去搭.終於要10點幾先開餐,薯條都變得唔好食~嘥晒,差D晚餐變消夜.
,就係由佢的天台爬
過去間離的天台,2個天台中間有一個好闊的駁位,但係條隙細佢肥得滯攝唔到入去,咁即係要瘦人~阿嫂,老公,娣婦,冇理由要女仕做咁危險既事
,而老公又畏高
,但係阿嫂話你過到去都開唔到門喇,肥阿哥話可能條鎖匙一樣呢.
老公好肚餓,叫左外賣到左又冇得食,好在頭阿媽叫我地拎尋日唔記得食既燻蹄過黎食,如果唔係就餓死.唔知過左幾耐,老公又行出去睇下有冇電梯,好野可以落去喇,於是就即刻分頭行事,我打電話通知外賣速遞,而肥仔&娣婦就落去.唉!我地係閉路電視見到肥仔&娣婦拎住野食行入大廈,但突然見佢地返轉頭,又好似踎係地下,究竟咩事呢?都攪左好耐都唔返黎既,正當肥阿哥想打比肥仔就電話響,係肥仔打比肥阿哥問我地有冇叫
點解上次係醫院困電梯唔會即刻送我返去地下既,係咪新電梯先至係咁咋?
肥阿哥的金魚


text:
2013年12月30日星期一
日本關西.大阪﹑京都6天遊 @ 2013 冬
有時候緣份就係咁奇妙,自從四年前去過日本之後呢段時間都冇再打算再去日本,我係一個唔喜歡買野,唔食海鮮既人,日本對我黎講吸引力唔太大,當年去東京都係因為妹妹想去所以先陪佢去玩玩;直到十二月頭既一個早上,突然見到大阪機票特價,而且價錢更加係意想不到,我就問問妹妹佢對大阪有冇興趣和有冇時間;我諗日本對女仔真係好吸引,妹妹即刻好快手拎本護照出來叫我幫手買機票,大阪旅程就因為咁而開始^^
由買機票到出發只有兩日時間,事前我對大阪完全唔認識,有咩玩去邊玩更加唔知,只係知道日本呢個咁先進既地方唔洗擔心,去到就冇問題,而家不如擔心一下冇錢洗仲好啦,即日趕係銀行關門前成功去到換好日圓,咁就冇野好擔心lu;之後一日去圖書館借左大阪旅遊書睇下,又book好酒店買好保險,可以收拾心情等出發啦^^
日本關西6天行程:
Day 1: 香港 - 大阪
Day 2: 大阪 - 京都 - 大阪
Day 3: 大阪 - 神戶 - 大阪
Day 4: 大阪 - 池田 - 大阪
Day 5: 大阪 - 京都 - 奈良 - 大阪
Day 6: 大阪 - 香港
(住宿大阪 Hotel Le Botejour Nanba Annex)
8-12-2013
第一天
好快就到左出發既大日子,今次坐既係夜機,所以下午係屋企食完午餐慢慢出門口都未遲,好耐都未去過香港機場上飛機啦;由屋企搭車去機場要個零鐘時間,到左機埸先去check in寄行李,仲有時間去麥當勞食晚餐,仲見到朋友tim^^
夠鐘等飛機啦,期待中
香港飛大阪需要3個多小時,去到大阪已經半夜lu,買平機票要付出小小代價
遲左大約15分鐘上機,都ok啦;機上有好多小朋友,夜晚都仲係咁好精力玩得咁開心,我就冇咁好精神啦,恰下眼訓仲好
飛到大阪關西機場,完成所有入境手續去到入境大堂,時間係1:32,坐唔到最後一班1:30開出既機場巴士lu,可以名正言順係機場過夜啦;今次入境非常順利,一句都冇問過就比我入境,想當年唔知咩事關員問左好多問題,又英文又中文,最後仲要搜身,今次咩事都冇發生,Yeah!
關西機場二樓好多人過夜,去到既時候已經有好多人霸晒位啦,好似警局門口個D靚位唔洗講都知冇晒;機場夜晚感覺上好安全,全晚不停有職員巡邏;而飲食都唔需要擔心,有24小時營業便利店﹑麥當勞﹑牛肉飯店,訓唔著都可以去食下野
我就揀左入面比較靜既位置休息,冇咁多人行來行去
旁邊有兩個台灣女仔,哈哈
安頓好都已經兩點幾啦,休息既時間唔多,明天六點就可以出發;機場環境好舒適,不過我都冇點訓,要睇住妹妹安全少訓幾個鐘冇問題既;夜晚上下網,同其他人研究下去邊玩,時間過得好快;好彩我一向唔係點訓都冇問題,如果怕眼訓就唔太適合搭呢D夜機啦
第二天
五點半機場開燈lu,妹妹都起身啦,簡單梳洗一下就出發去市區
成晚係機場都冇太大到左日本既感覺,聽中文多過聽日文,直到步出機場個一刻,好凍丫!真係又大風又凍,呢D就係寒風刺骨?
唔理咁多直衝去火車站
售票機旁邊有一間JR客務中心,入去就可以買到JR Pass;我買左Kansai Area Pass既4日Pass,而妹妹就買左1日Pass(計過買一日Pass可以慳少少)
關西機場有兩條鐵路連接,JR & 南海電車,我買左JR Pass當然坐JR啦
用Pass每次出入閘都唔可以用閘機,要用最則邊有職員看守既通道出入,如果前面有人問野又或者處理緊問題既時候就麻煩啦,會頂住後面
落到月台依然好凍,好彩有暖氣侯車室,即時入去暖下直到火車到站
去京都最快最舒服就係坐呢部特急HARUKA,個半鐘由機場直到京都,喜歡坐火車既我期待左好耐啦,終於可以第一次坐上日本鐵路,好野!
呢部車真係好舒服,位又闊行車又穩定又有暖氣,直頭係坐到唔捨得走
可能時間尚早,呢班係第一班6:30車,所以人唔多,去到中途站都唔多人上車;而話明係特急當然停站最少,連總站都只係六個站,又快又舒服
係車上望見太陽升起,又見到好多日本建築,終於有日本既感覺啦
望住窗邊一排排飛過既風景,對日本開始有少少期待,今次機緣巧合下比我來到大阪呢個咁靚既地方,一定要好好享受呢個難得既旅程;就係欣賞美景之間,不知不覺就訓著左,直到差唔多到京都先起身,雖然只係一段短時間但已經好精神啦!京都我黎啦!
上車後我留意到其他乘客會放張車票係椅背,原來特急列車係會有車長逐個乘客check飛!因為特急列車車費比其他列車貴,如果只買普通票但又上左特急列車就需要即時補票;我買左JR Pass就唔洗擔心呢個問題,而且買Pass會比只買車票平,單程車票要二千八百円,1日Pass只係二千円咋,所以買Pass抵好多
火車準時8:03到達京都站;京都既空氣好清新好舒服,又有溫暖既陽光,日本旅程有個好開始
京都站
先係車站寄存個喼;日本每個車站都有locker可以寄存,不過去呢個人手寄存處收費比locker更平,一件行李收410円,當然放低係呢道啦
步出京都站,好耐都冇見過咁藍既藍天啦!香港近排比污濁空氣入侵,睇來要挨過冬天先有機會再見藍天啦
空氣實在太好,飛機都睇得好清楚
沿大街向北行,專登唔搭車就係想感受一下日本既環境
京都既街道唔多人好舒服,唔似香港市區條條街都迫滿人
一路行見到好多紅葉丫,雖然過左秋天紅葉最靚既時間,總算都有小小可以睇下;京都真係好靚,人少車少樓又少,連街道都可以整到咁靚,生活係呢道真係唔錯
路經一間叫「真宗木廟」既寺廟,見到好靚既銀杏,金黃色閃閃發光;隨街都可以見到美景心情好好,好耐都冇試過可以咁輕鬆自在四圍遊蕩,唔洗擔心安全問題,又唔怕有人打劫,想去邊就去邊,咁樣既旅行先玩得開心ma
繼續四圍蕩,結果行錯左路,哈哈^^行多左成半個鐘先去到想去既地方,係冇地圖又冇google map之下一唔小心就行過龍lu,行錯路問題唔大既,日本所有野都好新奇,隨時都可以發現意外驚喜;不過就有D擔心妹妹未食早餐會肚餓,路過便利店先買個飯團比佢食先,佢話味道又唔錯bor;咁岩路經一間7-11發現有free wifi,check一下google map終於搵岩路啦
我地既目的地就係呢道「錦市場」,想去八掛一下日本人既街市有咩賣
以下係偷拍錦市場既相,話明係偷拍就緊係亂影啦,就咁將相機拎上手睇都冇睇就隨意亂影,哈哈;冇所謂啦,我都係想感受一下氣氛,冇刻意係呢道慢慢影相
錦市場咩都有,生﹑熟﹑新鮮﹑醃製食品﹑日用品,所有野都可以搵到,而且好多都明碼實價,岩晒我呢D唔敢出聲既人;而我覺得最好既係全個錦市場都極乾淨,唔好話垃圾,就算係魚檔旁邊少少水漬都冇,行起來好舒服;另一個去錦市場既目的係想食個地道早餐,但朝早錦市場除左賣小食既店鋪有營業外,其他餐廳要11點先開門,心諗日本人唔洗食早餐既咩?唯有先離開錦市場睇下邊道有早餐食啦
離開錦市場,出面既食店絕大部份都係未開門,估唔到想食早餐都有難度
見到有一間開住門,即刻入去先;招牌寫住讚岐兩個字我估都係食烏冬掛?係烏冬就正啦岩晒我
嘩...真係食烏冬丫!佢要係超好食,我未食過咁好食既烏冬架!
日本既第一餐已經食到好野啦,好滿足^^係呢道開始感受到日本人既禮貌同熱情,有一位同樣來食烏冬既老婆婆見我地兩個唔識點餐,主動走過來幫助,而且估到我地唔識得去水機斟水,仲行去水機為我同妹妹斟好兩杯水再遞到我手上,點解可以咁好人架!全程唔需要一句說話就已經可以好感受到呢份心意!如果呢件事出現係香港或者其他地方我可能仲會擔心對方有咩企圖,不過日本呢道我唔會有任何擔心,日本既文化令我好安心,好享受呢個旅程
食完美味既烏冬,再次穿過錦市場去下一個地方
呢道賣既野平靚正架
出到去大馬路終於見到好多人;呢道有電車站﹑百貨公司﹑好多店鋪,唔怪得咁旺;而且可能差唔多到食飯時間,好多學生都出左來,餐廳都迫滿人
Shopping唔岩我,繼續向前行
沿路好靚丫
向清水寺方向前進
路過「八坂神社」,係出面望入去都可以感覺到日式建築幾咁靚,就好似返左去唐朝一樣,可惜既係現在保存住最多古中國中華文化既地方係日本而唔係而家既中國......
當時唔知道八坂神社都係一個好地方,好快就行過左啦
進入左應該係民居既地方,就好似日劇同卡通片裡面見到既一樣
又見到銀杏啦;大阪﹑京都既街道都係咁靚,好多地方都可以見到好多好多銀杏樹,行起來人都精神D
公園有好多大肥貓
除左銀杏,京都好多地方都見到紅葉,又金又紅點綴出京都呢個咁靚既地方
漫步京都,好有漫步古代既感覺;京都古時有一段長時間作為日本首都,當時叫「平安京」,傳說平安京係仿照唐朝長安洛陽而建設,而家係呢道唔多唔少都可以感受到當年長安城既氣氛;相反,如何而家去到長安洛陽,我諗好難可以再搵到當年唐朝個種景象啦
去到一條比較多人既商店街,兩旁建築真係好靚好靚,看似中式建築但又有濃厚日本風格,再加上紅葉綠葉襯托,好似幅畫一樣
任何地方都可以見到靚靚紅葉
好有層次感
清水寺周邊見到好多人穿著傳統和服,配合呢個背景簡直就係完美,好欣賞日本人對自己傳統文化如此尊重;我諗如果有人係香港著漢服出街應該會比人當係傻既,相反日本就算係普通街上,或者去到街市都有人著和服
冬天好多樹已經落晒葉lu,早少少秋天去到就可以見到滿天都係紅葉,一定超靚
轉入去清水寺既大街,好多人丫!原來日本學校會帶學生去清水寺參觀,所以呢道有好多好多學生出沒,係清水寺參拜就會學業進步?我黎遲左幾年啦......
Google相簿自己幫我將呢張相加左落雪,又幾岩feel bor
上到去清水寺出面啦
好開心可以係清水寺見到好多紅葉,之前從來都冇諗過可以睇到紅葉架,事關日本既紅葉季節已經過左好耐lu,今次突然見到咁多紅葉真係好驚喜好開心;雖然見到既紅葉唔係最靚,唔夠紅而且好多樹枝已經冇晒葉lu,不過有紅葉睇已經好滿足
好多和服美女出沒
呢棵紅葉已經冇晒啦,如果秋天來一定好好好好好靚;突然諗起一首詩:「落紅不是無情物,化作春泥更護花 .」
許返個願先
遙望京都市
京都市冇咩高樓大廈,難怪走係街頭覺得咁舒服
越近清水寺就見到越多紅葉
好多葉已經變成灰色啦,還好仲有D灰中帶紅
正式進入清水寺
由清水寺往外望
「清水寺是京都最古老的寺院,建於公元798年,佔地面積13萬平方米,慈恩大師創建.相傳慈恩大師是唐僧在日的第一個弟子.現存清水寺為1633年重修.清水寺為棟樑結構式寺院.正殿寬19米,進深16米,大殿前為懸空的「舞台」,由139根高數十米的大圓木支撐.寺院建築氣勢宏偉,結構巧妙,未用一根釘子.寺中六層炬木築成的木台為日本所罕有.」
清水寺正殿,香火鼎盛
清水寺下面就係音羽瀑布,據說飲左音羽瀑布既泉水可以長壽,身體健康﹑學業進步或者姻緣美滿,所以個個去到清水寺都一定會飲音羽瀑布泉水
清水寺風景
清水寺旁邊有一間「地主神社」,專門比人祈求姻緣,見到好多人入去丫!我就冇求啦,我呢D獨男求來都冇用架啦,留返啖氣好過,哈哈
回望清水寺正殿全貌
沿路紅葉
落到去音羽瀑布啦,我都唔執輸飲下先;三條泉水代表三樣唔同既野,左邊代表智識,中間代表姻緣,右邊代表健康,而我就選擇右邊既健康,希望真係咁神奇啦^^
離開清水寺,一路係紅葉之下穿過,好靚丫
欣賞左清水寺好耐,已經就快天黑啦,又係時候離開lu;日本冬天好早就天黑,只係三點幾個天就開始暗起來,會唔會早左少少?
出到去馬路,等巴士返去京都站,行左成日都係坐巴士返去舒服D
第一次坐日本巴士,同香港調轉日本既巴士係由後門上車前門落車,落車先比錢;日本巴士車費唔平,就咁上一上車坐幾個站最平已經係220円,真係好貴丫
話咁快就去到京都站,先係車站四圍行下拎返行李,計好時間入站上車
坐返今朝個部關空特急HARUKA返大阪,最舒服就係呢部車冇理由唔坐佢既
學人放張車票係椅背先,不過好似太大張有少少誇張,都係拎返下來比較好;全程一樣好舒服,好快就訓著啦
好彩冇訓過龍,大約一個鐘去到天王寺站,再轉車坐多兩個站就可以去到目的地JR難波站
預訂好既酒店就係難波黑門市場旁邊,無論行街食野都好方便,靜中帶旺位置一流;先去酒店放低行李,由JR難波站穿過地下街,一路行一路睇下野15分鐘就去到酒店,好方便;放好行李就出返來,去道頓堀逛逛
道頓堀全部都係食肆,如果喜歡食既朋友一定喜歡呢道,但好唔好食就唔知道啦,我就唔係太喜歡係呢D咁多人又太旅客區既地方食野,覺得中伏機會比較大
道頓堀與心齋橋之間有一河分隔,河上已經掛有聖誕燈飾,都幾靚丫
道頓堀最重要地標之一:固力果跑步人廣告;固力果已經有好多年歷史,而呢個廣告同樣係道頓堀聳立了好多年;原本我都覺得呢個招牌既固力果產品幾得意想買D返來,不過出發前見到阿信屋都有得賣,咁就無謂山長水遠咩返來啦
過左河就係心齋橋啦;心齋橋真係好多人,去shopping呢道就係一個好地方,我就冇興趣啦,人太多此地不宜久留,要盡快進開;今日去心齋橋只係想探探路,明天會再返來買野
全條心齋橋商店街最有趣應該就係呢間鋪頭啦
唔想迫人離開左心齋橋商店街去左旁邊既大路「御堂筋」(個名有少少奇怪,大阪呢道好多南北走向既街都係叫「筋」),即刻冇晒人舒服晒;大廈都有聖誕燈飾啦
御堂筋真係靚到唔知點形容
全條街兩旁都種滿銀杏樹,一片一望無際既銀杏海,地上亦都佈滿銀杏葉,望出去無論天地都係一片銀杏,比起我之前睇過既銀杏呢道靚好多好多,可以係大阪睇到銀杏我諗都冇諗過,原來大阪同京都一樣好多地方都有銀杏樹,而且仲係好多好靚,今次旅程無時無刻都有驚喜,如果日頭黎睇一定更靚
好有日本feel既小巷,好正丫;日本呢道真係咩都好正
行左咁耐原來仲未食晚餐(午餐都好似未食?),咁就行返去酒店方向路經道頓堀再睇下食咩啦,是但入左間係香港人眼中應該好出名既四天王拉麵;鋪面好日本feel,不過一坐低感覺好怪,點解入面幾堆人個個都係講廣東話一個日本人都冇架?之後入來既都係一樣講廣東話,中伏既感覺出現啦
期待已久既拉麵終於出場
上面塊肉真係好滑好滑,好好食!不過個麵就...好難食丫!都唔知個麵點樣可以整到咁難食架!個湯底又一般!好難想像可以係日本食到個咁差既拉麵!仲要係又貴又難食!所以話D旅遊書跟本唔可信!平時自己買包拉麵返屋企煮都好食過呢碗野!我同妹妹一致認為要blacklist呢間野!!!
食完就慢慢行返酒店,唔知係唔係太夜,唔多覺有街頭小食可以食bor,唔緊要啦行左成日唔再去搵野食lu返去酒店休息下仲好;酒店房真係好細好細好細,細到差少少唔夠位開喼,但張床就好舒服而且好乾淨,住得好滿意,琴晚冇覺好訓今晚可以訓個靚覺啦
8 則留言:
原本打算寫完自己嘅西安油雞先上黎慢慢欣賞你呢隻咁毒而且又寫得咁詳盡嘅大阪油雞架,不過實在係忍唔住所以都係上黎霸咗個頭位先,嘻嘻!^^回覆刪除回覆
多謝支持^^Thank You^^我都等緊你既西安大毒雞架^^刪除
第一天就遇上好人真好^^回覆刪除
銀杏真係好靚呀~~~~好羨慕你地回覆
多謝^^你既日本旅程都有好多靚景啦^^刪除
我朋友比你早個多星期去京都,日日都好天氣,紅葉是豐盛期,靚到不得了,其實你去時紅葉少左,但都好紅只是欠了陽光﹗回覆刪除回覆
哈哈~見到紅葉已經好開人啦,之前完全冇諗過可以睇到紅葉^^刪除
雖然冇陽光,好好彩冇落到雨,我返來香港個日有朋友接住去京都,已經落雨要開遮啦><
去日本唔係剩係shopping架, 相信你今次去完都有啲改觀?? 我都唔鍾意買野, 每次去日本都只會去啲湖光山色既地方, 日本既大自然其實好靚好靚, 有機會的話希望你會再去啦!!回覆刪除回覆
今次之後我相信一定會再去日本,日本既人﹑文化﹑風景,好多好多野都好吸引,我都想再去發掘一下,如果可以好似你咁深度遊日本就好啦^^刪除


text:
之後呢仲有一個地方係plan咗要去既
嘻,就係去オンネトー囉
(map code: 783 791 050)
我唔知有咩睇架
不過之前睇旅遊書見好似幾靚
而且喺阿寒湖揸車去只係2x分鐘
所以即管又去吓囉
其實我地冇跟足個GPS
因為差唔多到時,突然見有個位都有d人停低
加上又有位泊車
我地又唔理咁多停車望吓囉~
一落車行前多幾步
又真係幾鬼靚喎
雖然唔係紅葉遍遍
但望住個湖加埋d樹,都幾舒服吖
停低十零分鐘之後繼續開車行入d
因為我睇書入面既相同我頭先見到既景色唔多一樣
於是我覺得應該仲有個觀景台的
所以決定行入d再望吓
果然再多兩三分鐘車程就俾我地見到喇
呢個位望埋去仲靚呀
可惜天氣唔多好吖
如果加埋個藍天一定好靚囉~~
離開オンネトー之後就到酒店check in
呢晚好好好豪住阿寒湖温泉あかん鶴雅別荘鄙の座
好貴呀, 一晚要成71,700円
成間酒店只有25間房
房少價錢貴就當然好service啦
呢間酒店係我咁大個女以黎住得最貴既一間
亦係我最鍾意既一間囉
講返service有幾好?
一去到check in時當然有welcome drink啦
仲有杯cream brulee個我地食添
跟住未入房前好細心咁問清楚我地有d咩係唔食既
唔食既野佢地會改返個餐單黎就我地架
哈,我當時只係話我唔食熟既魚
結果我既晚餐同第日既早餐當然係冇魚魚啦
老公嗰份就有囉
之後揀好浴衣就帶我地入房
我地住201號房
一入到去我真係呆咗
唔....冇諗過原來間房咁大....
係,其實喺樂天book房時係有寫明間房幾大既
但我冇呢d idea架嘛....總之就係大啦~
大之餘仲好好設備
有私人風呂啦,仲要向住阿寒湖的
有按摩椅.....有free drink (唔少架,除咗水仲有可樂呀茶呀....)
仲有free ice cream添
連咖啡機都有,CD機又有
除咗基本既皂液之外,連gel頭野都有
真係好似自己屋企一樣呀~
喺房hea咗一陣就夠鐘食飯喇
順帶一提,晚飯後lobby係免費供應飯同麵豉湯既
我地個plan係喺自己房食既
由於佢一個個餸咁上
我就廢事擺幾廿張相出黎啦
係咁易擺幾張出黎算了
overall餐飯都算唔錯的
食飽仲有甜品,佢一解釋完.....
用蘋果焗既?!?我....我唔食煮過既生果架
但我又真係冇同佢地講話我唔食
當時諗住算啦食少樣囉,反正都好飽
估唔到佢地一聽見我唔食仲緊張過我
即刻走去廚房問有冇其他野
confirm埋我食唔食之後先俾我囉
搞到我都好唔好意思添
食飽抖返一輪即刻浸溫泉啦
唔好嘥咗個私人露天風呂嘛
大家記住呀,唔好一食飽即刻浸溫泉呀
唔好架,一定要抖夠先好去浸呀
浸完我地都要瞓了,早抖~~


text:
Shiseido 匠之技睫毛夾 #213
弧度夠, 所以分開2次夾, 眼頭及眼尾既睫毛都夾到, 同埋夾睫毛要分三段 (根部, 中間, 尾部) 夾, 咁就唔會 L 形起角, 會有少少彎彎地, 自然 d, 然後 45度角向上提, 咁就會好翹架啦, 真係唔好意思, 我唔記得影個包裝盒, haha.
Canmake Quick Lash Curler
梳形掃頭, 所以唔會搽多左, 令睫毛 dum 落黎, 又快乾, 但真係要快手搽一層, 搽2層或搽得多都會起白色粒, 但 hold 到個形唔錯.
試過用黑色 mascara 後再上, keep 得幾好, 最好就係無變熊貓眼, 睫毛唔重無 dum 落黎, 不過一定要用 eye makeup remover 落, 用 pond's cleansing oil 都卸唔到, 用 fasio 都敷一陣仲要抹多幾下先卸得乾淨, 長期係咁好驚出眼紋!!
VOV Eyehell Mascara
係 卓悅買既, 無得試都唔太想買, 但個男 sales 好推介, 係咁話好用, 見唔貴買黎玩下啦, 係透明既睫毛液, gel 狀有少少厚重, 搽完 mascara 未乾 d 睫毛已經 dum 左少少落黎啦, 第一日用完, 唔記得左搽左 mascara, 唔小心捽左眼, 點知個 mascara 變到白色一點點, 好似膠水漬咁, 樣衰到我要洗左佢呀, 唉~~ 跟住都無再用過 lu, 有時當佢眉 gel 囉.... 咁就晒左 $62....


text:
由於原定既日子雀屎要返學校當值,所以係佢屋企搞既小小細食會就要提前舉行.就係咁,原本要參加既人數銳減,得返五個,但呀草話:人少有人少既玩法,咁好啦,照去啦!
我地食完晏仔,就去街市買餸,原本既糯米釀雞翼,因為人數少,Mabel就唔整啦,雀屎亦冇整沙律,我既意粉佢地仲係想食既,所以就照買材料,意粉有啦,蘑菰有啦,肉亦買埋,當我地係街市打算向蕃茄進發時,竟然俾我見到有餃子皮賣,咁我就同大家講,不如轉軚包餃子好過啦.於是即刻買埋菜心,天律大白菜,韭菜同冬菰,就上雀屎家啦.
上到去,先浸冬菰,跟住就開始做橙汁軟糖.佢地預既份量唔足,唯有做半份.驚甜,又減咗糖既份量.
好快搞掂,放入雪櫃.
跟住就係粘土時間,我知佢地手腳慢,所以唔敢搓d混合粘土俾佢地用,用較貴既純Grace.今次做呀草既最愛,蜜柑仔.
一隻做貼眼仔既,另一隻做點睛既.
呢只係邊個既呢?
佢地都好俾心機做,整完一隻又一隻,我就講解完畢就入廚房,雖然冇買到蕃茄,我仍然用蕃茄磚同蘑菰肉碎做咗少少意粉俾雀屎帶飯.另外亦分咗一d俾大家試食下.
小琪兒要晏d黎,所以冇得整,我地都預咗一隻送俾佢.
大合照,冇晒鐵線就做坐係度架啦.
呢隻係Mabel做既,越做越得呀佢!
小琪兒到咗之後,我地就開始包餃子啦.由於我要入廚房預備滾水同醮料,見都係手板眼見功夫唧,係咁意講解咗幾句,就好放心咁入廚房做野.
點知...原來佢地係唔多識包餃子架!嗄!乜咁既,摺信封呀?好,又示範一隻俾佢地睇.跟住大家好高興咁繼續呢項工序,我就走去爆瑤柱絲,灼油菜,同淥餃子啦.
好快就有第一轉餃子食啦.
唔知邊個包既餃子,封口封得唔好,好幾隻都識笑既,d餡漏晒出黎.第二轉既餃子,我索性成隻鑊上檯把啦.
五個人食咗五十幾只餃子,佢地四個飲晒成公升蘆薈蘋果汁.
鮮檸罌粟籽蛋糕變咗香橙雪芳蛋糕.
pri又賴呀媽唔記得同佢買檸檬喎!
切開都幾鬆軟,佢仲走去用手壓扁自己果舊,示範下舊蛋糕係會還原架.
然後,到軟糖上場,雖然我地冇用檸檬茶,又冇熊仔模具,個賣相係咪唔差呢?
可惜冇乜甜味,唔似食緊糖,似食緊一塊爽口既膠.
pri仲幻想呢件軟糖係寶石戒子黎.
九點幾,差唔多要走人啦,當我入咗洗手間之際,聽到外面有打爛玻璃既聲.跟住唔知邊個講:一陣May姨出黎就話我地架....
哼哼...你地估邊個食野唔做野呢?
真係論盡啦,d玻璃彈到四圍都係,又花咗d時間去清理,然後先留返廚房個爛攤子俾雀屎善後,今次真係打搞晒咯!
一個二個陸逐分手,我係最後一個去搵巴士站既,離遠見到一架好似259D就黎開,雀屎話果架應該唔係我要搭既車,我清清楚楚見到龍門居三個字,應該冇錯架啦.晚上班次疏落,唔理三七廿一,向司機揮手,睇下佢啋唔啋我?嘩!真係好啦!佢真係等埋我喎,唔該晒你呀!
雀屎,好多謝你送我去搭車呀!


text:
2009年4月9日星期四
iProA十年
唔經唔覺,由第一代搞網上科技人
Ringo Lam創辦嘅互聯網專業協會iProA,唔經唔覺,今個月成立十周年,廿四號响Mira酒店搞晚宴,商務及經濟發展局局長劉吳惠蘭都嚟出席,恭喜哂.
踏入第二季,活動密鑼緊鼓.五月份中又有富士通周年論壇,最近佢哋啱啱重組英國同歐洲業務,聽講會從服務導向,轉型至更加產品導向,亦即係會強調番硬件嘅業務.
富士通有質素相當唔錯嘅硬件產品,筆記簿電腦唔曳之外,其他周邊設備其實都相唔少,最近佢哋用英特爾 Xeon processor 5500系列嘅PRIMERGY,响多項計算運算速度基準測試,得分破哂記錄.掃描器最近又獲專研究影像產品嘅BLI頒咗個獎.
佢哋响系統整合方面,尤其電訊業經驗豐富,可能做開電訊設備,遲啲又會推出IP-PBX.年初見到佢哋通訊系統部嘅Kevin Cheung,本港唔少電訊業整合工作,都係佢哋傑作.富士通嘅硬盤其實亦好掂,佢哋嘅外圍設備產品部阿頭Chris So話佢哋嘅硬盤都好賣得,其實唔駛佢講,阿J有親身經驗,試過在一部用咗富士通硬盤嘅電腦,寫咗個Loop程式,部機硬盤燈長亮,以為好快玩完,點知十年後,竟然運作良好!可見佢哋嘅硬件幾禁.
最近行香港矽谷「鴨記」,老友話附近基隆街,有間「德發小廚」好出名.原來條街好騎呢,成街都係回收電器電腦,周圍舖頭又裕記又紙紮舖,以為無運行,去到人山人海,菜色唔差,坐低隔離大班金毛綠毛,仲以為拍緊「龍虎門」續集,正想睇吓火雲邪神响唔响度,點知王小虎啱啱食完飯,大叫「唔該Crème brulee加Soufflé」,唔係啩,仲有法式甜品?法文講得幾正宗,失覺失覺.
訂閱: 發佈留言 (Atom)


text:
星期日同老公o既朋友一齊去行山,天氣o甘熱,唔可以行D太長o既路線,所以去o左之前蘋果介紹o既行山徑,由井欄樹去將軍澳寶琳o既小夏威夷徑,路程短,大約一個鐘路程,沿路大部份都有樹蔭,而且又有水,夏天行山o既好選擇呀!
搭去西貢o既Van仔,o係井欄樹落車,經行人隊道過馬路,沿澳頭村方向行去,一開始就見到有小溪流哩!
D水都幾清,生滿水草呀!
沿住小溪慢慢行
行無幾遠,就會見到呢條古舊o既引水道
o黎到呢o度,會見到叉路,差D行錯路哩!應該行左面o果條路先啱呀!
除o左有水,亦都有山呀!
o係山坡旁見到呢個石碑,但係唔知清平橋o係邊呀!
已倒塌o既水壩
由於呢排都落雨,地下有菁苔o既地方好滑呀!我一個唔小心,跣底o左哩!只係擦親少少,不過個相機袋就爛o左一忽仔,好彩o既係部相機無花o度呀!
再行無幾遠,就望到將軍澳嘞!
之後會見到分叉路,轉右就係去瀑布,轉左就係落山 ,o黎到當然一定要去睇o下瀑布啦!
呢排都落雨,啱啱行小夏威夷徑之前一日都仲有雨落,瀑布o既水好強勁呀!
睇完瀑布,行番去分叉路落山嘞!
呢日o果天好藍,落o左好多好多日雨,已經好耐無見過o甘好天呀!
落到o黎嘞!
跟住會見到呢個儲水池,以前係村民o既游泳池呀!
差不多4:30pm完成呢日o既路程嘞!


text:
十一月二十九日 天色很好 滿意滿意
楽しいTokyo -DAY ONE-上機去
唉 好早呢 一早5:30am 佢地就"的"我換片著褸 人地好眼訓嘛 所以我冇理佢地繼續訓 哈哈
媽咪琴晚執定晒d野 沖定枝全熱奶就落樓咯! 好啦 見你地咁有誠意 就比面你整個興奮樣比你啦 算係咁喇卦
媽咪一早教定我飛機呢樣野 教定我點樣係飛 我完全明白 亦好清楚架 可惜sorry呀媽咪 我發音唔正 淨係識得用"they"嚟附和你 但我好鐘意同媽咪一齊講個"they"字 仲一直講到去機場呢!
琴晚未訓覺嗰陣 偷聽到媽咪同嗲地講 : 好開心呀 終於可以一家人去旅行 終於恨到喇! 睇嚟媽咪真係好鐘意一家人去玩 我都好鐘意見到公公 婆婆 yee ee同聰少呢
titi都好希望今次媽咪玩得開心 咁titi就好開心喇!
好野 嗲地放好晒行李上車 我地嘅東京開心5天遊開始喇 例牌地 我會自己坐喺媽咪大腿上 好快咁開著個Hi-fi 然後施施然自己拎住奶樽 嘆返枝熱奶先 爽呀!!!
我望下媽咪 佢好似好眼訓咁 媽咪一陣上機你訓覺呀! 嘆完枝奶 哇 青馬大橋呀 嗰日出好靚呀 嗲地媽咪心情好似好靚 嗲地仲企圖拖媽咪手仔 嘻嘻 比我見到呀...
去到二號停車場 嗲地媽咪同我影左張醒神出發相 之後就要雞咁腳走佬呀 因為冇接駁van (啱啱走左一架 等唔切...) 要行過去terminal one!!! 嗲地媽咪行快d喇...算啦 唔好吹佢地喇 話晒佢地推住咁多件行李 又"的"住我 加油呀!!!
終於去到集合地點 今次我地跟旅行團 東x遊呀 個領隊兼導遊叫小泉生 我唔鐘意佢 因為佢都唔哄小朋友嘅...
公公 婆婆 yee ee 聰少都到左喇
好野 我地可以去check-in同寄倉喇!!! 就喺嗲地 聰少同公公去寄倉嘅同時 我走左去參觀機場 哈哈 個個都望住我 可能見bb揸住張boarding pass卦 我仲好心急咁想衝入閘 媽咪好衰架 影左我未等上機個興奮樣 搞到人地好似個傻婆咁 揸住張登機證衝嚟衝去呀...
我地今朝去左公公嘅最愛飯堂 大快活
媽咪本身想食burger king架 但算啦媽咪 你就下公公啦 最多之後我聽晒你話啦 好冇?
大家有冇見到呀 今日我同媽咪著母囡裝呀 都係今年最興嘅紅色格仔呀!!!
媽咪幫我換埋片片 就同我去過關喇 bb過關要passport同bb身份證 我見媽咪仲copy定出世紙以防萬一呢
哈哈 媽媽抱住我嘅關係 冇得用e道呀 去到counter 我好自覺同阿sir講聲 "hi" 聲 初初阿sir都木口木面 我決定用誠意打動佢 我伸手示意同佢握手 媽咪笑到碌地 阿sir呆一呆 終於笑喇 仲同我握手 整晒野 媽咪叫我同阿sir講"bye" 呢d我實比面佢嘅 bye bye喇...
過左關 我就一枝衝去兒童天地試揸飛機咯 好鐘意玩呢個模擬駕駛室呀 喺呢度我扭第一次計 我要玩 我要玩 唔制呀 我唔走呀!!! 最後要 yee ee同我玩多陣先肯走 咭咭!!!
媽咪見我玩得咁開心 又未到上機時間 就帶左我去bb侯機室玩多陣 但嗰度冇小朋友同我玩 所以我冇咁興趣 好快就要求離開咯
跟住我地就坐無人駕駛去登機閘口咯 唔 個車箱好臭呀 香港國際機場點可以容許有臭尿味架 唔~~~ 架車開得好快 唔洗兩分鐘就到...開得太快喇 搞到睡魔急call 媽咪 titi開始眼訓呀...
好野 去到登機閘口 我見到我地撘嗰架飛機喇 "they" 我再一次提醒媽咪我識講呢個字 媽咪笑得好開心 仲幫我同1st plane合照
媽咪同我講 佢第一次撘嘅飛機都係國泰cx機呀 嘻嘻 媽咪同我好多野都好相似 開心... 見唔見到我揸住隻小飛機呀 好得意架 佢自己識郁架 titi我好鐘意架...
我自己揸住自己嘅登機證上機 姐姐讚我 "good girl" 我例牌都同佢 say "hi" say "bye" 媽咪一放抵我 我就揸住pass 同passport咁跑咯 搞到媽咪捉雞仔咁想收我本 passport 哈哈
未起飛 媽咪話影相 一個影 個個都話影 我冇你地咁好氣呀 拿拿聲影啦 唔好阻住我攞兒童紀念品呀...
果然冇幾耐 有個日本姐姐 (好靚架) 問我幾大 嗲地話我歲幾 佢就比左份紀念品我 哇 正呀 有片片 有cream 有mickey畫冊 亨氏baby food 而媽咪就最欣賞個mickey背包 都好靚架!!! 國泰嘅兒童禮物真係最靚嘅 ^^
媽咪一直好期待比我見到起飛 今次仲坐窗口位 諗住可以睇真正嘅起飛...點知...最衰都係我啦 媽咪 我頂唔順喇 媽咪...我...我好.....ZZZzzzz....
媽咪 多謝你....我地坐四個鐘機就到成田機場喇 呢四個鐘裡面 個個都讚我淡定 我冇吵叫 冇扭計 靜靜同公公婆婆玩 靜靜睇DISNEY CHANNEL...雖然landing我耳仔痛 但見佢地好努力咁分散我注意力 我決定扮唔痛...yeah 我大個女喇 終於成功撘左第一次飛機 媽咪 你可以放心啦...


text:
Wednesday, 24 October 2012
童年自我意識流
其實有時諗返起,當年細個被排斥係一件好事,未必可以用“排斥”兩個字,因為我根本就無融入過個society.細個時基本上我係唔知身邊周圍既人係度做緊咩,唔知自己身處係邊而周遭又到底發生緊咩事.莫論我要企圖去融入一個Society,實情係我根本唔知有一個咁樣既Society.當時完全唔知原來同學仔得閒會去對方屋企睇電視,唔知原來佢地會一齊去補習,所有我腦海中既呢類所謂小學生活,係好後期中學時best friends口述回憶,而我終於知道有個咁樣既Society存在時,已經中五.其實呢種社會隔離感可以追溯至本身家庭,因為我屋企非常獨立,少有與人來往,啊媽又驚危險好少俾我出街.一個星期唯一一日出街多數都係禮拜日同老豆去屯門街市對面漢堡酒樓飲茶,而每次老豆一定會去報紙檔買東方.由於飲茶時全家人都唔會出聲見悶關係,次次順手會痴走一本兒童周刊加兩本其他雜誌.另一日出街,係去置樂學琴,因為當時鍾意梅豔芳張國榮草蜢黎明,從來無諗過原來學琴可以入到名校.
到底我小學時有冇唔開心?有,但當時我唔知咩叫開心咩叫唔開心.好記得小學一二年班時成日扮病唔肯返學想留係屋企睇兒童周刊睇電視,就算返學,小息永遠自顧自坐埋一邊睇書食四方果.當時唔明點解小朋友係操場追黎追去會咁開心,睇唔明佢地係度做緊咩,同時又覺得佢地其實唔知自己做緊咩.當時我唔明白,到底跑跑跳跳點解會令到佢地咁開心快樂.為此我曾經試過出操場跳飛機,跳左三分鐘後覺得好無聊又唔覺有咩需要開心,從此,就無再出過去玩.小學二年級時有個叫呀淇既轉校生,佢同我一樣好鍾意睇書,而每當我同佢一齊坐埋一邊睇書時,總有個自稱有心臟病叫啊凝既八婆黎夾佢走,夾左三次後,我終於出聲講左句佢係我朋友.然而,因為個八婆企係原地不停地喊,而佢又係主流小圈子扮演非常中心角色,從此啊淇就係操場上面跑跑跳跳.及後,我又自己一個坐埋一邊,無再出過聲.
小學三年班時轉校,由新界去九龍,情況基本上完全一樣,唯一分別係舊學校無圖書館要自己帶書或者觀察其他小朋友到底做緊咩,而新學校可以終日蒲圖書館有個落腳點.而又因為我唔點出聲關係,老師有錯覺以為我好似幾乖,又做車長又做風紀,慢慢當然知道大錯特錯,我係完全無team work精神與所謂責任感,最後只好派我去駐樓梯啊教員室之類.連日以來企下坐下,睇下書飲包維他奶咁又一日,非常寫意.朋友嘛,有Cathy,仲有個Shirley.我同樣無同佢地一齊去補習去玩,實情我根本唔知原來朋友係要咁樣維繫.我以為認識一個人唔需要咩維繫就會直至永遠,閒時say聲hi都會心照,唔知下下都要出街影百幾張相先叫做好friend.五六年班都又再試過“搶朋友”呢類無聊玩意,當時因為有經驗關係don't give a shit,好似有罵戰過,但都係俾人鬧多,最後無咩出聲就let it be.及後亦無再追究佢地有冇當過我係朋友,因為升中學後,都無咩聯絡.
有睇Gossip Girl既就會發現有樣野叫“Outsider”,而Outsider最失敗之處係企圖令自己融入一個所謂內在中心社會成為“Insider”.如果你係天生要做Insider的話,基本上你只需要做自己就好似Dan咁由小薯仔成為中心主角,如果你天生唔係食果行飯,你點夾硬黎都好似Vanessa咁最後完全人間蒸發.最緊要係,夾硬黎唔型.簡而言之,我知自己無insider命,所以好樂意做一個outsider,而且有興趣觀察個society到底發生咩事.最重要係滿足於自己生活,無任何成為insider既憧憬,呢件事旁人會覺得好難,什至有人覺得我唔成熟好任性唔識做人,但當你used to be時,根本就連society個入口都唔知係邊.而又當一千個人中有九百九十九個都識做人時,我覺得自己非必要識做人,因為已經有好多人識做人,多我一個唔多,society已經overload,並唔需要我.
好多人問點解我可以keep住自己睇法做法,一直堅持到令人另眼相看為止.第一我無打算要人另眼相看,第二因為我根本唔知個社會發生咩事而我其實應該要點做,第三我無堅持只係唔想做而無逼自己做.噢原來香港有U文化呢回事,得閒無事要無限Re-U坐係個Cafe同一班基本上無兩句既人扮熟玩大富翁,不嬲都唔明點解香港人咁鍾意群體生活,我覺得好煩厭好嘈好無聊.我只係唔想做,唔鍾意做,唔係為人地覺得我好有型而唔做.社會上有一班人好特意地隔離自己,將自己劃分成一個名為與眾不同既族群,但隔離時係咪真係開心就無從判斷.就好似我鍾意睇黑白片係因為我好鍾意睇,而我係可以不眠不休睇哂所有希治閣,總有啲人覺得睇杜魯福好型而扮自己好鍾意睇逼自己去睇.我從來好誠實地話自己係鍾意古惑仔,彭浩翔,何韻詩,古代王迪詩與舊時卓韻芝,why not? They're so cool and I love them,我唔會為自己品味感到自卑,而品味呢回事,無得扮,唔好㗰氣.
而如果我係香港讀U,我都幾肯定自己唔會做世界女,就如當初我睇完本JUPAS簡介後,真係揀唔到五科真心想讀.然後默默地don't give a shit,交左封得二十個字既退學信放低張學生證就去左倫敦自生自滅,出發時就好似一陣風,屋企人完全一頭霧水.唔係要扮到自己好似好清高,而係我根本唔想做.就如我唔想讀某一科,點解我要逼自己為入到U,砌好份JUPAS表而填果科,我要自己揀我想讀咩科.世界已經有好多非人類可控制而強逼被發生既事,自己有選擇,就無必要逼自己做唔想做既事.又好似而家,我覺得用二千幾三千字研究自己,比起係college學點樣用Photoshop crop一張圖來得有用有趣.而又有好多人問我做咩打幾千字,我都答唔出,只係我一坐低打一個鐘就已經有幾千字出現.我想做,咪做囉,真係無咩點解,正如你想睇,咪無啦啦睇左幾千字,無得解.
4 comments:


text:
5 Dec 2004
十點半補習, 挑戰.
之後 hea 左一整天, 唔知點解一d 都唔驚, 可能係因為 job 唔 press 到來就唔會知驚的道理一樣...總係咁樣...
今日同阿正講開之前學校的事...講左好多好多野, 發現出好多好多的唔同.其實不禁令我真的很擔心.
其中一個 point 佢終於會肯無咁隱晦咁講出來.你地一大班人成廿個人就一個大 group, 於是就大家一齊有功課就抄, 有 source 出來就一齊抄咁.你話我應為正常的人, 就通常係俾你地孤立的人, 例如係收埋d 功課唔肯拿出來俾你地抄的」
我聽見呢一句個一下都唔係咁震撼, 係後尾講完好耐我諗番先覺.唔借功課俾你地抄的就會俾你地孤立...
好難想像
我以前都試過做 source, 好乖咁做功課, 然後同學知道了, 都找我抄功課.當時我唔覺得係一件咩事, 無乜所謂.但係之後漸漸地發覺做呢樣野的人越來越多, 而且抄功課不但之無令佢地學少左野, 反而其實同做過功課的我一樣咁學到.而且, 佢地因為抄功課, 功課上的成績唔會差得過份 original source 太遠.仲有, 佢地可以慳番好多時間去玩.一舉十得, 可樂不為?
呢一刻你一定會話, 咁今日我借你份功課抄, 聽日我借番你份功課俾你抄囉.
聽住先囉.
你諗下, 咩人會抄功課?唔做 / 唔識的先會抄.ok, 我俾你抄幾次都唔係問題.但份份功課都係你抄我, 我就從來都無見過你個份拿番出來俾大家抄.咁你好著數喎.大家都要做野, 唯獨係你一個就次次一分 effort 都無落過就可以拿到相同的好處.我俾你抄係人情唔俾你抄係道理.仲有, 抄開有條路, 抄開的人係絕少會俾番 source 出來, 因為, 反正其他人一定會俾 source 出來, 有都唔抄我的.咁佢就自然更唔會放 source 出來.一面就白做功課俾人抄, 一面就不停咁抄, 有幾公平一眼睇晒.大家都係同學, 幫輕下都好.
或者你實會話, 大家朋友無計咁多的, 做朋友的邊有得計.的確係無計得咁清楚, 但總唔會一方狂 debit 另一方狂 credit 架, 係嘛.咁樣係一個 unhealthy 的 friendship...為得朋友付出當然就無計...只係, 你點知佢當你係唔係朋友?或者, 佢當你係朋友的用意係唔係為左你的 source? 你知唔知佢平時想唔想同你一齊?定係唔想你唔放 source 所以先間唔中痴下你咁樣?只係為左得到你的好處的人太多, 呢d case 我係中學見得多, 呢d 人我都好唔鐘意.好多時會係鐘意抄功課的人就再唔熟都走埋你度拿 source, 然後就拍拍屁股走人, 以後你有你我有我大家份屬堆...我唯有講句你都得架囉.可能你咁樣覺得我份人真係好小氣, 但呢個係對方識唔識做人的一樣野.
我都自問抄過好多功課.但起碼我識得問人, 半問, 半抄, 半學, 半做, 半記; 咁樣起碼我有心學, 有心跟 source 人學, 一邊問佢內容一邊抄先, 亦有做過出來俾人抄番.我自問抄功課呢方面算係有良心.
所以我一聽到「唔借功課俾你地抄就會俾你地(當成唔正常然後)孤立」的時候...我真係呆左...
個一下的文化沖擊真係好大.
想像唔到囉.唯一想像到的, 是一群烏合之眾...我又唔想像你地想像成咁...
唉, 所以...你明我想講乜的


text:
地址: 中環威靈頓街32-40號
電話: 2522-1624
話說我以前係TDK做果陣, 多數都係跟馬來西亞既客. 話就話係客, 其實大家都係0係TDK做, 係馬來西亞TDK同香港TDK買貨, 所以我識得一D馬來西亞既TDK同事.
好多時佢地都話打算黎香港玩, 於是我間唔中都會介紹下D香港地方比佢地知. 其中有一個話佢10月要黎香港飲佢朋友結婚果餐, 於是我同佢就相約一齊食餐飯見下面, 佢話想去鏞記食飯, 咁啱鏞記就係我公司附近, 於是就約佐尋日同佢去食lunch.
我地一共四人, 叫佐四個小菜四碗白飯, 小菜包括半邊燒鵝, 蝦子豆腐, 炒芥蘭同一個唔知咩野鱔. 味道我覺得無咩特別, 同普通酒家既差唔多啫. 碗白飯唔多OK添, 落少佐水, 好硬呀.
是次消費每人約$130, 又唔係好好食, 服務又一般, 呢餐lunch真係勁貴囉... 我朋友請客, 多謝晒啊~~
食飯果陣大家傾下香港同馬來西亞既物價, 佢話香港D樓好貴, 係香港三百幾萬只係買到一間唔夠一千呎既單位; 我朋友話如果換轉係馬來西亞, 可以買house, 連花園有三千幾呎囉... 鬼咩, 香港地少人多, 同埋香港D樓邊係攞黎住架? 攞黎炒架咋麻, 炒到貴晒...
佢地果度既物價好低, 係香港一個普通sales exe都有萬五蚊左右人工, 係馬來西亞既人工原來只係香港既一半, 所以佢地黎到香港覺得咩野都好貴.
我送佐盒老婆餅同鮑魚面比佢, 佢就送佐豬肉乾比我~~


text:
23號放工我去佐上環間firm簽約, 初步感覺係張生都幾好人, 講講下公司野佢問我去過日本邊度, 佢話去日本有機會試下去D非熱門旅遊點, 如四國果D地方, 包你撞唔到香港人.
張生話老細同埋日本總公司老細去佐紐西蘭開會, 張生話有機會第時可以派埋我一齊去, 因為你知D日本人既英文水平係... 搵個人陪埋去當做翻譯都好. 張生話本來佢都要跟埋去紐西蘭開會, 不過因為約佐我上黎簽約, 所以無去到.
然後張生簡單講下我入到公司會點樣, 佢話唔好介意初初入到公司會好似阿四咁(我心諗:我而家係公司都係阿四咋麻, 我都自稱係打雜啦, 有咩所謂~), 同埋佢希望我初初會周圍去下, 去稅務大樓, 去下咩咩商業登記處等等, 張生話去睇下知道D野要點做點申請, 明白個flow咁第時同日本客解釋都容易D. 跟住佢先介紹佐個同事比我識, 因為佢個post同我一樣, 都係Japanese Coordinator, 比我早入黎幾個月, 打個招呼之後, 跟住我就走勒, 返屯門約佐中學同學同阿sir食飯.
同埋我打比agent決定推SANYO份工, agent知道我既決定後, 叫我再諗清楚, 話SANYO咁大間公司你都放棄, 揀間咁細間既CPA firm仔?? 佢話驚我第時會後悔, 呢D firm仔全香港都唔知有幾多啦, 同埋佢話都唔知幾多人係裏面想跳番出黎, 你就偏偏揀呢行黎做? 講真, 如果我唔係真係厭倦佐日本公司既sales co/sales exe呢類工作, 我九成會揀SANYO啦, 大佬人工又高D, 福利又好D. 但係我真係想轉行, 唔係得個講字, 所以我寧願錢少D, 公司細D, 都決定揀間firm仔囉... 因為我覺得"做佐後悔總好過無做過而後悔"麻, 同埋趁自己還後生(算仲有少少青春可以虛耗), 試下D唔同既野麻~~~ 結婚後我要開展新既生活同新既工作, yeah!!!


text:
2009年5月7日星期四
電盈揸唔過?
四月廿七日,OFTA終於取消固定流動互連嘅收費,估計電盈每年就此唔見咗四億港元收入.自從私有化唔掂派高息,唔少證券行唱衰電盈.最近讀咗蔡東豪,佢講不仿燒冷灶,果然擲地有聲.
公道講句,家居固網電話唔掂,IDD萎縮,科網爆煲,都唔關小小超事.關鍵係電盈能唔能夠轉型,唔固步自封,抱殘守缺,識順應時勢.
電盈生意廣泛;從客服中心,寬頻,公司搬遷,都係一哥.所以原復生話電盈係現金牛,確係無講錯.自從小小超無心機搞電盈,少咗意見,呢間公司就愈嚟愈好,業務推陳出新,有唔少創新,此為電盈中人語.
政府開放電訊業初期,OFTA唔俾電盈減價,佔有率節節後退,唯有專注發展服務,結果因禍得福,服務嘅收入愈來愈穩定,過程中交唔少學費.
唔少話電訊商架床疊屋,其他亦唔好得去邊.阿J見過有電訊商,送CPE設備搵一個人,駁線另外一位,然後又有人嚟安裝,另一位做測試,一條線有成六七班兄弟,仲有一位負責Delivery,即係安排上述工作,眼花瞭亂.所以始終只能賣線,好難轉做服務同系統整合.
即使從賣線嘅角度,電盈產品齊全,幅蓋面大.其他價錢可能平啲,不過如果要訂光纖之類FE同埋GE,即係亂哂大籠,原來幅蓋有限,要四周駁線,上樓再搞大輪.上星期,打電話去中國某大電訊商,點知話落單系統「當」咗,成個星期都唔接單,假期後仲唔知邊日先整返.所以唔好妄自菲薄,以為隔離花香.
唔好似為電盈好貴,精簡人手後服務外判,搬辦公室唔少用番電盈.(最近中環寫字樓大逃亡去西九同埋鰂魚涌,拉線相當忙碌).以前,做拉線主要都係用Systemax(Avaya),Belden,Corning或者AMP,最近電盈經常用英國牌子Brandrex,價錢低到離譜.電盈都肯用,其他牌子有壓力.
最後申報,阿J唔係電盈股東.
訂閱: 發佈留言 (Atom)


text:
三月二十八日 情深深 雨濛濛
十八個月至十九個月閒記
就嚟清明節 加上天色陰陰沉沉
我地決定提早上山拜祭太公
返半日工 阿ti衝嚟公司接tima 好開心呢!
以前得老公接 依家多女嚟接 特別冧冧
一支箭衝落中環開餐 我地首選沾仔記
大大碗好味牛肉粉都係十幾蚊 仲好乾淨企理
沾仔記對面仲有果汁 阿ti最愛蜜瓜apple!
到左太公嘅墳場 果然不出我所料
依家阿ti大個喇 對好多野都好好奇
佢揀左一小束花比太公 整好晒d花 阿ti想指太公嘅"鄰居"
仲叫左一句 "婆婆" tima即刻按低佢隻手仔
抱住阿ti轉身望海 阿ti阿ti 大吉利是咩...
之後我地落左去數碼港 唔知撞唔撞到同事仔呢?
阿ti大叫 : 我到左數碼港喇!!!
喺數碼港 我地多數會落公園玩 一如以往 好多狗狗呀
呢兩隻狗坐波子嚟架 大佬!!!
追汪汪中
望咩呀 囡?
仲學人懶relax咁tim
見到阿囡咁開心 去幾遠都值得!
你又見到d咩奇怪野呀?
阿ti見人玩波波 就指爸爸去車度攞波波
tima tiba 公公 婆婆 就陪佢玩左半個鐘喇
離開公園 我地去左wise kids 有好多playmobil
tima好鐘意playmobil架 下次歐洲見!!!
今次仲帶走左幾本catalogue呢 各位媽媽一定要攞
一來唔洗錢 二來本catalogue仲靚過出面賣嗰d書仔
裡面有好多唔同嘅主題 動物園 城堡 警局...
d公仔好細緻 今次有排教喇 仲好過出面百幾蚊本嘅故事教科書
由家長自由發揮問問題
留意啊 每本都有年份架 有05 06 07 08 09...
跟住tima上車訓到死魚咁 可能呢排返得學多
個人好好好攰 好似今日 訓左十個鐘呀 嘻嘻
一醒 原來tiba同公公婆婆商議好 去九龍城食打冷
都好 好耐冇食過潮州粥 凍蟹 食之前仲同titi去九龍仔公園玩呢
一家人去玩 幾時都最開心 期待每一個星期六日


text:
本來諗住趁WEEKEND回回氣
如果唔係,一家4口又要好似上次咁曬行行由停車場行入去ASIA-EXPO
不過就辛苦唒虎爸喇,Wakakakaka
記得野人兩歲仲未敢跳彈彈床
如今已跳到完全忘我!!!!!!
原來有D彈彈床,野人已經超齡!!!!
4歲以上,再唔係豆0靚..真係歲月催人老,哈哈哈哈
今次呢個超級充氣嘉年華有個GIMMICK彈彈床
就係報稱有30架巴士總面積嘅中國長城充氣遊戲!!!!!
整個長城彈床由好多部分組成
每個部分都係相通,即係可以由長城頭跳到去長城尾
每個部分都有各自入口...
所以每一場次嘅參加者一入場就去番自己想玩嘅嗰一部分入口等跳
雖然DIDI身型上高過GORGOR
但DIDI始終都有個DIDI伊人樣,哈哈哈哈
野人SIR梯連環圖...
呢張相,亮點在梯頂那個"靜電男",笑C我
點解可以多靜電到咁!!!!!!哈哈哈哈
個長城彈床長就真係好長,但安排上就有DD唔適當
因為每一場次只可以玩一.分.鐘!!!!!
玩完一分鐘就要兜一個大圈再排隊入場
其實根本唔會夠時間由一個彈床跳到另一個彈床
所以整到咁長都冇用,同分開幾個大彈床冇分別
玩彈床之外,野人另一至愛就係划船
我地一開始見個場冇乜人,所以冇特別留意划船個排隊情況
點知再返轉頭諗住玩嗰時,竟然見到...
我估有唔少人同我情況一樣,唔知係派籌
所以都見到有班靚太圍住幾個工作人員投訴
最後投訴文化得勢,全部人有得再排隊玩
雖然我心就唔多贊成靠投訴就搞掂嘅文化
但...野人就無啦啦"愚"人得利 :P
DIDI真係特別多騎尼古怪樣...
今次充氣嘉年華好多車嘅贊助商,仲有車展TIM
而且個樣好似好好玩!!!!
但係總係覺得STRIDER BIKE比較需要一個特定嘅環境先可以玩
例如初初玩係需要一片平而且大嘅地方練習
今次咁啱充氣嘉年華有得玩STRIDER BIKE,GOOD!!!
DIDI一試愛上,一兜就兜咗50個圈
(因為冇乜人玩,俾一次TOKEN可以狂玩,哈哈哈哈)
喊住話"架車好唔聽話",哈哈哈哈
不過10隻動物,8隻壞
晨早10點零已經去到玩,玩到夠唒都係下晝3,4點
題外話 : ASIA EXPO嘅SUBWAY應該係最難食嘅SUBWAY


text:
由城巴女車長見香港傳媒墮落到近乎翻身無望
一個新入職,相貎稍為吸晴嘅城巴女車長,搞到網上「流晒口水」,然後多家報館爭相追訪.好多人嘅即時反應係「駛唔駛咁誇張呀」,再唔係就「前世未見過女人咩」;比較識車嘅就話「好樣女司機有幾出奇唧」,某程度上講緊事實,起碼我都搭過巴士而位女車長的樣貎都叫做生生標緻.但仲有一個來自接近傳媒嘅講法,就係「有乜嘢新聞價值呀?」,出發點就是基於前三個講法.
岸膠舞若衣之膝躍反射柒咗都唔知
好多人,包括大堆平日懶係關心時事政治嘅人,一見鍾國斌响 NOW「大鳴大放」咁講,即刻「上腦」的大鬧自由黨派件仆街中之XO掌管教育,話自由黨夾埋林鄭月娥要搞死香港啲細路正一冚家鏟.
睇表面嗰層,的確係得出咁嘅結論.但由節目出街起計剛過24小時,自由黨榮譽主席田北俊就响FB 出個咁嘅 Post
與其鬧柯P詆毀香港,不如屌爆林建岳
患斯伯格症嘅人嘅其中一個特質,就係耐唔時會爆seed「得罪人」,搞到所謂人際關係唔好.但「患者」爆嘅seed 唔少時候唔係無道理,甚至係事實.
台灣政界名人姚立明曾爆出柯P係患者,柯P就話無診斷過而唔肯定,但就耐唔時拎嚟自膠搞gag.不過,佢經常爆seed就係事實,今次鬧香港無嘢好玩好無聊,啲KOL 又衝出嚟鬧,港燦們就「上身」話要杯葛台北 (咪玩啦,成個「士悶丁」都係你哋堆港燦).
張曉明操盤操出大頭佛
或者佢一直以嚟認為呢個先係佢真正嘅職銜,不甘於「聯絡辦主任」呢個真相現實,所以肆無忌憚,處處插手於違反《基本法》第22條嘅香港內部事務,彰顯佢心目中嘅真正身份.
林門鄭氏妖鵝成為柒柒柒特首,張書記 (佢應該好LIKE 人咁叫佢) 連俾佢响舊年立法會選舉出賣過嘅「碌柒暴徒聯合會」都可以搞掂,唔單只立下大功,仲反映到佢身為書記嘅能力.如果江澤民成功政變推翻習近平,應該一定會為佢黃袍加身,俾返呢個正式名份佢.
只不過跳出以上夢境返回現實,張匪曉明主任今次以為搞掂到單大茶飯返嚟,查實為林門鄭氏,689,佢自己製造咗最少三隻炸彈.
熱烈恭賀林鄭月娥女士當選行政長官
首先,所謂識時務者為俊傑,小弟先向候任特首閣下,就2012年7月8日下午於鴨脷洲社區會堂有任何冒犯致以萬分歉意.跪求林鄭月娥女士乃念小弟愛港之心切但用了錯誤表達方式,大人不記小人過.
林鄭月娥女士以777票勝出行政長官選舉,比580張提名進賬197票.觀乎過去兩個月以來中聯辦主任張曉明同人大委員長張德江扭盡六壬,文攻武嚇,威迫利誘選委會成員,增長的近200票實在得來不易,亦同時肯定黨中央對林太閣下的支持和擁護,相信候任特首閣下定必要好好回饋他們的努力和付出.
江澤民隨時俾納吉累死
特首選戰本身係江澤民同習近平之間嘅大惡鬥,做乜無端端燒到馬來西亞嗰疊?關大馬首相納吉乜嘢事?做乜提到碧桂園森林城市?
拆解之前,先同大家回帶响舊年12月出嘅一篇舊文《碧桂園森林城市隨時係爛尾樓》.
文中提到樓盤所在地當時仍然係一大幅爛地,唔覺有任何建築工程進行當中,不能排除會爛尾收場,提醒港燦小心唔好上當.
事隔三個多月,呢件事出現好多戲劇性嘅情節,全部都係要煮死個樓盤至爛尾收場.
張曉明仲唔縮就等上刑場
尋日曾俊華用開頂巴士落區,萬人空巷嘅情況小弟眼都凸埋.
聽日仲會用嘅選舉制度,民意無錯係 meaningless.呢個「原則性」觀點亦係 (就嚟亡黨) 嘅社民連與及其他一味得個鬧字但又拎唔出其他可行方法繼續鬧香港人豬嘅立論.但你估曾俊華成條 team 唔知要對準嘅目標不過是選委而唔係市民咩?但點解薯片叔仲要玩落區玩呢個現行選舉制度下係多舊魚嘅事?
上一篇文我提過,John Tsang 是仿傚 689 响五年前「脅民意以令中央」,而習近平順勢 (或可能係指示曾俊華咁做) 「以其之道還其之身」向江系宣示「就算張德江成功捧咗妖鵝坐上去,你老江都唔會有好日子過」嘅訊息.或者「原則派」會認為薯片叔都係受老習擺佈嘅傀儡云云,但都係嗰句:中共嘅嘢睇表面必定理解錯誤.
到底大局如何,首先要了解統監府响2012年同五年後嘅角色同劇情分野.
選特首係乜嘢局勢都唔曉嘅就出少句聲
無錯,嚟緊嘅星期日就特首選舉投票,只得1193名選委可以投票,根本係一場得啖笑嘅政治鬧劇.成套戲只係支那共匪自編自導自演,係無法否定嘅事實.但由舊年選委會選舉到今日,更加係鬧劇中的鬧劇,但所指嘅唔係民主派參與其中有如承認個爛鬼特首選舉制度,而係因為佢哋嘅參與引起一堆只顧站在所謂政治道德高地嘈生晒嘅政客,KOL呱呱叫.
確實地,無論曾俊華,林鄭月娥還是胡國興當選,都只係傀儡一名,香港只會繼續俾支那共匪摧殘.呢個亦係堆嘈生晒嘅政客,KOL嘅立論基礎.但撇除長毛宣佈參選卻失敗收場,呢場鬧劇中的鬧劇荒謬所在,係呱呱嘈得嚟針對三個候選人同選舉制度之外,無任何實質可以改善香港政治形勢的解決方案.簡單啲講,唔好話完全唔諗誰當選將會有何後果,只係一味「小圈子選舉可恥」,掉返轉問佢哋有何Alternative proposal,都答唔出.
真係有少少想留响砂朥越唔返香港
返咗「鄉下」半個月,到過新加坡,古晉同汶萊,其中逗留時間最長就是在古晉,呢個十個港燦十一個唔知响邊嘅地方.頭搭尾8日.
馬來西亞聯邦唔係得馬來半島,俗稱西馬,係仲有婆羅洲島上的砂朥越同沙巴兩個州,即俗稱東馬.古晉是砂朥越首府,英文Kuching 馬來話解貓,故有稱為貓城.華人移居可追溯至清道光,同治年間.據家人所述,太公係响嗰個年頭走過去搵食,久而久之响當地落地生根.
呢個時候梗係對葉劉打落水狗
2013年2月3日城市論壇討論限奶令,我响台下發言時間講「唔搶奶粉搶衛生巾,台上咁多位嘉賓唔駛用,但仲有好多女士要用」,串爆希師奶之後,再串佢公然地話自己提出有法律理據實施奶粉出口限制,無視小弟,黃世澤,林忌等人合力最早出手提倡限奶令,然後就如呢個 Cap 圖送個「抄功課」牌扁俾佢.完場後佢無攞走,我就拎返追出去記者咪兜度大嗌佢漏咗嘢,串到佢爆晒廠.以我所知道佢自始之後係極度憎到我入骨,亦所以我打佢落水狗係可以更加恃無忌憚.
皇冠車行懷疑就Coaster 小巴第20個位向政府提供虛假資料
先同大家回帶.舊年6月21日立法會交通事務委員會審議放寬小巴座位上限.小弟聯同柴文瀚及柏斯敦巴士台台長羅振奇發動聯署,共33人參與,指運輸及房屋局提交嘅文件(編號CB(4)1124/15-16(01))提到「若座位增加超過 3 個,車長將會超過法定上限7m」,失實或虛假陳述,違反《立法會(權力及特權)條例》(香港法例第 382 章) 第 18(2)條,要求主席將文件宣告作廢.
運輸署唔係明益豐田就係明跣三菱
黃世澤今早揭露運輸署九龍灣驗車中心懷疑向新款豐田Coaster (B70) 小巴嘅LED路線牌放水,唔少網友追問我仲會唔會有乜料爆.本來星期六想攤抖下,都搞到我心癢癢出去搵返啲以前嘅行家索料,結果當然有發現.
爆料之前,先講講皇冠車行打算將 B70 嘅路線牌或捷輝小巴部三菱 ROSA 嘅樣板 (但俾運輸署「肥」) ,係乜嘢一回事.
長毛俱往矣,社民連亡黨不遠
在一眾社民連成員同長毛 FANS 不斷向民主300+ 吶喊「你唔提名長毛就係共諜你係鬼」屌票之下,長毛梁國雄終於响今日宣佈因「『公民提名』未達38,000目標」放棄參與特首選舉.實數只得20,234.
巴士佬唔只示範何謂團結就是力量
已有證據顯示該是支那共匪香港支部隱形黨員伍婉婷,支持的士响巴士站「扎艇」有理巴士佬被迫外線上落客抄牌抵死,搞到三間專利巴士公司司機聯手反抗,發動按章工作,導致港島北岸,西隧及紅隧大擠塞.相信件老姑婆無諗過會搞成咁,又或者佢同港共公安,港燦一樣思維,睇唔起巴士佬可以恰得就恰.
各位公安俾心機成就「一將功成萬骨枯」
電影《無間道》開場無耐,黑幫大佬韓琛 (曾志偉飾) 响一間廟入面對住一班準備投考警察嘅手下講咗呢句對白.跟住嘅三句:
但我唔信,我信命運嘅嘢係自己去選擇
你哋入到去之後想點行,你哋自己可以選擇
祝各位阿Sir 响警察部一帆風順
敵人都無搞清楚,長毛還是請退下
一直以來,長毛係小弟唯一尊重嘅左翼香港政治人物.原因唔單只佢對理念嘅堅持貫徹始終,仲有一份義氣仔女講道義嘅風範.因此港燦們僅從 CCTVB 精心剪接電視畫面以為長毛只會搞事,响議事廳掟嘢,我都會不厭其煩著眾燦們睇下立法會開會直播睇清楚長毛嘅議政質素係非常之高.
封殺柴油私家車為益油公司,亦係為皇冠車行
上一篇提到環保署助理署長莫偉全 (疑似) 遷就豐田 Coaster 上唔到 (未上到) Euro 6,零零舍舍俾小巴同「28座」維持 Euro 5,末段提到「仲有另一單涉及私家車嘅古惑嘢」.所講嘅係提交俾立法會嘅文件入面建議將柴油私家車嘅排放管制由LEV II 提高至 LEV III.
呢單嘅古惑之處係莫生重演1998年佢仲係主任級時嘅劇本.
左賊仲衰過港女
點解咁起題? 不如先重溫經典語錄之「港女同男友去食飯」:
男:想食乜吖BB
女:唔知呀,你諗啦
男:日本嘢啦,你最鍾意架喇
女:鍾意都唔係成日食架,你唔厭我都悶呀
男:咁韓燒囉
女:好熱氣呀,又食肉獸,你想谷肥我都唔駛咁吖
男:唔想熱氣又唔要食咁多肉,不如去食齋吖
女:齋舖好油架.....
唔該曾俊華找咗美食車條數
姑且大迷信:車公61簽
大年初二,港府傳統派人到沙田車公廟為香港祈福,求車公大元帥指點迷津.鄉議局主席劉二世業強求得第六十一簽:
傳來信息果無差,轉運時來自興家唔知點解,小弟係聞到一陣廟祝「做手腳」之味.以為抽起晒啲下簽可以做到場好戲,神明嘅嘢,人係永遠唔夠佢算.
篤志雲程須著力,何須今日賜榮華
上簽 凡事吉利
訂閱: 文章 (Atom)


text:
Wednesday, March 18, 2015
羊年駕到!!
年三十晚至返到香港,呢晚就要封埋利是,其實好多新年野都未準備好架.不過好彩有d糖果可以擺埋全盒!
年初一,二,我地都係來回公公,嫲嫲屋企.
過往幾年我地都係公公屋企樓下食完飯臨走時係商場影下相
我件灰色褸影到好似寒背咁,激死!
下午就去嫲嫲屋企
呢兩日都無節目架,只係食食食
每日朝早都係煎蘿蔔糕,連Burger都想食.Burger本身係超胃食,每見我地拎住野食就會跟住埋黎想討食,好頂佢唔順!
年初二,我地著左妹妮話既 Family shoes出街,一人一對但係唔同色,邊對最靚?
去完公公度仲去食珍珠奶茶
蕃薯雪糕
初三,我地自己三個人過
記得舊年誤打誤撞去左Marriot食左個好正既buffet, 今年再encore
今年都有為新年而設既餸菜,又有龍蝦拑
而最喜出望外居然係年糕,每個都煙煙靭靭,入面仲有芋蓉,好好味呀!!
仲有財神合照添
年初四 就約左兩位美女EE飲茶
JJ似乎自得其樂,無咩興趣同妹妮玩噃
呢日下午係AIA嘉年華最後一日,我地約埋EE同舅父去玩多次.其實一月頭啱啱開時我地已經玩過一次,不過上次仍有好多遊戲未被機電處批核無得玩
舅父就好大膽,我地得個睇字!
企係度睇都覺得好勁,真係唔敢玩了!
其實一月尾果次,妹妮同EE都有玩個小型d既大拋搥,雖然無呢個咁激,但係都幾嚇人架!
其實舊年去美國都同妹妮玩過,果個大型d,fing到半空我自己都好驚.妹妮又無嗌,但落到地佢猛話好玩!今次呢個小型d應該無咁恐怖,點知係地上望上去原來都幾驚,我都有d擔心妹妮會唔會嚇親!見到d close up 相先知妹妮個頭紅晒,但係佢玩完都係話唔驚,反而EE仲識笑!
上次個吹氣城堡無開,今次開左梗係要玩下,我仲跟埋妹妮一齊玩,點知原來要好多體力!係張吹氣床上跑幾轉已經喘晒氣了!我玩左4個round就投降,妹妮仲有力繼續玩.
可惜呢日微微雨,所以玩左一陣就走了.聽講今年年尾會再有嘉年華,希望到時再玩過啦!
Thursday, March 12, 2015
台北之旅 Day 4
年三十,旅程最後一日了,好彩有late check out.本來呢日有幾個目的地想去,淡水啦,中正紀念堂啦,但係兩處都算幾遠.不過最後都係近近地行左去101附近既國父紀念館,本來想去埋文創區,但係因為年三十其實好多商鋪都關門了,連文創區同中正紀念堂都無開.
沿途行去信義區,其實話近唔近都行左成廿分鐘!好彩離遠見到101我地影下相無咁覺得行得耐
妹妮真係好鐘意擺甫士架,幫佢影相真係好好玩,因為佢有無限甫士任你影
再行到了國父紀念館了,仍然係同地標影下相.十一年前我地影婚紗相時都仲未有呢座野
扮下野牚住佢,hehe
呢日無特別要去既行程所以好迆(hea)
爸B都忍唔住要陪我地癲
台灣都有櫻花架,但係紅色偏深,個人認為無日本果d淡淡粉紅咁靚
不過見到櫻花都影一餐啦!
呢次真係到國父紀念館了,可惜呢日年三十無開,連換兵儀式都無得睇
唯有係門外影相叫到此一遊啦
之後去逛下街買下手信算了
去到台灣點可唔去誠品呢,呢座仲要成座都係誠品,一定要去廟聖下
妹妮去左兒童書度睇書,我都買左旅遊書準備遲d巴黎之旅
樓下花店既擺設都插得好靚,心想影低佢返香港都可以參考下點插
就係咁迤下都搞到中午了,想搵晏食都難,因為好多鋪頭都無開,所以成日都聽人講過年去台灣無野玩,因為好多鋪都關門.其實作為本地人既話反而咁先有過年氣紛,因為過年就係留係屋企,或者去人地屋企拜年.細個時週圍都關門,連茶餐廳都關,反而有d街邊檔可以掃下街仲正.而家香港過年已經好似平日一樣,反而覺得無左過年氣紛.
雖然行左好多路但係妹妮似乎都幾enjoy
我地搵到間連鎖店,食牛肉麵同排骨麵,今次都無食過皮蛋豆腐,見到一於要試
簡單既午餐但係都幾好味呀!其實食完先一點鐘,但係我地4點先check out.早知一早去遠d去淡水,可能更可以kill time!
台北的內街
於是我地去左咖啡弄,因為附近已經無咩好行,又可以坐下.香港既咖啡弄係𠾼仔至愛,成日要排上一個鐘頭隊至有得食,係台灣食咖啡弄當然唔駛排隊啦
當食飯後甜品啦
我叫了圓肉紅棗茶同個waffle幾分食.其實個waffle好實,好多粉唔鬆脆,但係食完好飽肚
食飽飽返左酒店休息一陣我地就離開台北了,希望下次唔駛再隔十年才再來啦
Subscribe to: Posts (Atom)


text:
27 一月 《色•戒》觀後感
嘻嘻,而家先黎睇《色•戒》好似遲左少少,但因為種種原因,到而家先有時間睇.整體黎講,我覺得《色•戒》係好睇既,係套舖排得你睇完會有唔少空間去稔返套戲既內容,劇情,同埋每個角色既內心感受.我稔文藝片黎講,《色•戒》算係套比較易明既文藝片;起碼對一個睇大部份文藝片都會o訓覺既我黎講,我都明大部分佢想表達既內心戲.
套戲甘hit,最多人講既就緊係個三場情慾戲啦.張愛玲既原著裡面係冇既,但究竟拍成電影既時侯係唔係真係有加呢三場火辣辣情慾戲既需要呢?我唔知係咪有甘既需要,但有呢三場戲肯定會令睇戲既人更加明白男,女主角間既感情發展.可以睇到戒心極重既易先生由事事小心,唔易信人,到後來對黃佳芝既完全信任,甚之真心鍾意左佢;另一方面,亦可以睇到女主角係國家民族同兒女私情當中既爭斗.
令外,個隻六卡既卡地亞(Cartier)粉紅鑽戒亦都係大家既談論焦點.有人覺得黃佳芝係敵唔過物質既引誘,為左呢隻巨鑽而出賣同伴;但我覺得佢最終選擇放走易先生既原因唔係凈係隻戒指帶黎既物質誘惑.黃佳芝,一個由頭到尾既悲劇人物,佢既人生話就話係為國犧牲,但佢既所謂"同伴"又何嘗有為佢著想過呢?o個個話就話鍾意佢既男人(黃力宏飾演,唔記得佢叫咩名啦),話就話唔會俾人傷害佢,但成套戲佢冇一次係行過出黎撐佢,咪又係睇住佢俾人傷害,超冇用~!係甘既情況下,對一個非常希望被愛既黃佳芝黎講,易先生既六卡鑽戒代表住既唔只係佢既物價值,而係佢對黃佳芝既愛同信任.要知道,對好似易先生呢種甘小心奕奕既人黎講,佢對你放低戒心比佢係你身上洗既錢仲有價值.所以,我稔黃佳芝就係唔忍心去殺一個唯一真心對佢好既人.哈哈,講返個隻六卡"鴿子蛋"鑽戒,真係幾靚架;複雜設計既首飾本來就唔係我杯茶,但呢隻係例外~哈哈!
講下易先生啦,佢其實都好慘架,當佢以為搵到個可以信任既人既時侯,換黎既又係出賣;到最後佢簽名去殺黃佳芝既時侯,唔知佢係覺得無法再面對呢個人呢?定係佢係佢既組織入面亦係身不由己呢?但易先生係黃佳芝房入面眼濕濕既最後一幕,可以證明佢係真心既.梁朝偉果然係影帝,佢對電眼仍然係十年如一日甘電力十足,哈哈~!


text:
行完紀念品商店, 我地就去食飯, 今日食飯既餐廳幾特別, 果度有一個幾大既花園, 我見好多人喺果度影結婚相架.
令我諗起飛圖時代果D MTV添…:
今日既lunch係越式風味餐, 有特色炸糯米飯, 蔗蝦, 越式酸湯等.
食完飯, 我地要搭個零鐘頭車, 出發去古芝地道. 古芝地道係當年同美軍打游擊既根據地, 當時既游擊隊就喺地下挖掘地道, 佢地就係地道裏面生活.
當時地道既出入口只有一張A4紙咁大既size, 為咗令遊人可以感受一下, 有一D專for遊客出入既假出入口(size比當時大咗少少架啦), 同埋有一小段地道可以比你落去試吓行.
為咗可以讓身形比較高大/肥胖既外籍人士都可以落地道感受吓, 所以條地道已經專登整闊咗同整高咗架啦, 但仍然要烏低身或者好似鴨仔咁踎喺度行, 所以雖然我只係行咗短短三十米, 但係已經行到索晒氣.
呢個係地道用黎通風既氣孔:
用廢棄車軚造既拖鞋:
當時所設計既陷阱:
今晚既晚餐係越式地道美食, 有柚子沙律, 燒蜆, 串燒豬肉檬粉, 春卷之類. 食既地方係酒店頂樓既餐廳, 又可以睇吓夜景, 都算係咁啦~~
食完飯無幾耐, 我地同另外兩個團友出酒店行咗陣, 發現原來酒店隔離有間超市,
即刻入去睇吓有無野掃啦~
我地買咗D腰果椰子糖, 少少糖果, 同埋我買咗一支酸奶(即係乳酪奶), 我喺日本果陣,
乳酪奶係雪櫃不可或缺既成員之一, 返到黎香港, 喺香港超市無得賣(我知日式超市有得賣, 成舊水一支,
買唔落手囉), 唯有去到外地買黎飲. (以前喺舊公司, 間中要上深圳出job, 都會間中去深圳D超市買酸奶既, 但對品質方面始終唔放心囉)
買完野返酒店抖一陣, 我地再出發, 今晚又有自費節目, 係宵夜海鮮餐, 好似HK$2XX一位,
有即叫即燒大頭蝦, 法式包配酸子蟹, 炭燒青口, 軟殼蟹等等.
同場竟然有團友叫咗鴨仔蛋食…


text:
西西里風味薄餅 ( 薄批 ) - 新鮮熱辣好味呀 又有里奧大人最鍾意嘅 Salami 不過我地真係好飽 食咗 3 塊 其餘打包留番聽日做 tea
唔記得佢地嘅Tabasco 係呢枝 "格甩底味" 辣椒醬添
終於又等到每月一次嘅 OFF 喇 10 點半自然醒 梳洗之後就去食早餐喇 ~
( 我食剩 d 牛肉 蛋黃同麵 所以叫里奧大人幫手食 佢話飽 但都居然肯食 如果食菜係咁就好喇 )
食完就去建設銀行整嘢 排咗 15 分鐘都仲唔郁 鬼咩 得 2 個 Counter 開 之後我同里奧大人講我再番屋企沖涼先 好過嘥時間喺度等 ~
等埋里奧大人上黎就出發喇 又要去南洋銀行 整完都差唔多 1 點 真係好慢啦 去呢 2 間銀行整嘢 次次都要每間預 1 個鐘 南洋就仲勁 無人都可以咁慢 係咪慣咗慢活呢下 ~
天氣非常非常之好 仍都非常非常之熱 本想諗住去西貢食 Pizza 不過去到 Van 仔站 起碼要等 2 架先上到 所以唔去喇 即轉場去 Mega Box 等咗 3 架 Shuttle Bus 先上到 但見到西貢都仲未有車黎 真係好在無等咋 ~
去到 Mega Box 都 2 點幾 其實我未餓 不過里奧大人話佢可以食得嘢喎 咁食啦 難得假期佢勁有胃口 但今次我唔想飲茶 想去 Ikea Cafe 食嘢呢 ~
呢碟燒火腿完全唔得呀 上次食係好林好入味 今次鞋嘅 好似食煲湯豬展咁囉 @.@
同里奧大人講 $19/10粒 所以叫佢買 但原來可以叫 5 粒 唉 如果叫 5 粒就最好 因為真係好飽
有次仲離奇 我同佢搵咗成晚都搵唔到個電視 Remote 佢都搵唔到 之後到第晚再搵 居然佢背囊搵到 係咪痴丫 咁無手尾真係好嘥人時間囉 ~
其實我鍾意行 Ikea 因為佢設計 d 概念非常之啱我 同埋我又好鍾意佢 d 碗碟 就咁睇已經好開心呢 ~
最後買埋膠碗同 Suction Cup 同香薰座就走喇 行咗個幾鐘好攰呀 ~
咁里奧大人去洗手間 我就喺 Ikea 睇嘢食 買咗包細爆谷 $5 咋 估唔到係熱添呀 都幾好味 之後去埋 Aeon 同十蚊店 再去扭蛋就去大眾睇書喇 ~
我地鍾意喺呢間書大眾睇書 因為有得坐呀 睇完都差唔多 6 點幾喇 都出唔到黃大仙食嘢 同埋呢個時間開始多人 所以喺番 Mega Box 食嘢算喇 ~
今次同里奧大人去 CPK 因為無咩人嘛 咁我地有 3 袋嘢 個 Waiter 比張 2 人枱我地 但佢有好多 4 人卡位架噃 有好多都無人坐嘅 有幾張就係 "留座" 咁里奧大人話我地多嘢 所以想坐 4 人卡位 佢地話無喎 留咗位 咁里奧大人話無呀 咁唔食 lu 之後個 Waiter 就比張 4 人卡位我地 其實如果全場都 full 我地當然會坐 2 人枱 但根本無人 做咩唔比我地坐喎 ~
實在唔太餓 所以只係叫沙律同 Pizza 呢間 Pizza 好味喎 上次喺旺角食係唔好食嘅 無計啦 旺角人流旺 所以只求妳食完快 d 走囉 ~'
坐番 Shuttle Bus 走人 去埋 Market Place 買生果就番屋企喇 本來想去徑步 不過我同里奧大人都覺得對腳有 d 攰 所以唔去喇 喺屋企 relax 下好過呢 ~


text:
Authentic Turkish style salad 土耳其特色沙律 ( 蕃茄 / 青椒 / 洋蔥及洋芫 配以橄欖油及檸檬碟 ) - 衰 mi 啦 話好似碟血淋淋生肉咁 搞到我唔想食 不過我覺得有陣 "隔肋底" 味 驚
Lavas Bread 土耳其式薄包餅 - 正宗食法係細細塊包住 salad 食 包到好似雪糕筒咁形狀呢
Turkish Ezme Salad土耳其依絲美沙律 ( 青瓜片 / 洋蔥 / 蕃茄 / 羊乳酪及香草 配以橄欖油及檸檬碟 ) - 好酸 不過又幾醒胃 但食唔哂 我打包番屋企食 惜食也
Sigara Boregi 土耳其式春卷 - 其實即係炸芝士春卷 味道好似油炸鬼 哈
Chicken Shish Roll 土耳其式烤雞肉粒卷 - 我覺得無特別 因為我仍然覺得喺泰國食嘅 Kebab 係最好味呢
Turkish Lemonade Drink 土耳其式粒粒檸檬特飲 - 阿 mi 飲嘅 佢最鍾意酸 mi mi 嘅嘢
Turkish Tea 土耳其拉茶 - 問咗係咪 Menu 隻杯先叫黎飲 我好鍾意佢地 d 杯 細細隻好得意 同埋 mimi 話 8 折就飲多杯啦
Ashure - 我地正想諗下食咩甜品之際 waiter 突然拎碗甜品比我地 話無花果咩咩 雖然甜 但又幾好味 同埋都有好多料 不過最驚係有提子呢 @@
( 28-MAR-2014 FRI )
Happy Friday 喇又 仲係勁潮濕天氣 oh no ~~~~
早餐食吉列魚柳餐 因為突然好想食炸嘢呀 ~
菇場忙呀 所以好快又到 lunch time 喇 ~
Lunch 食酸辣米線 又係突然好想食酸辣嘢 但食完真係好飽好飽 ~
又繼續忙啦 好在 5 點就忙完 可以抖陣 因為真係好攰呢 ~
今晚約咗 mimi 去尖沙咀食飯 所以放工就搭地鐵 join 埋 mimi 一齊喺尖沙咀地鐵站等呢 ~
約咗 6 點 15 分 不過我遲咗 10 分鐘先到 好在之前針灸都係喺 P 出口 如果唔係會更遲 哈 ~
今餐食土耳其菜 當然由 mimi 帶路啦 呢晚有 d 風 但 d 風呎埋黎係好立痴痴咁 非常之唔舒服呀 ~
book 咗 6 點半 去到都無咩人 但我又覺得 ok 喎 起碼唔嘈嘛 我地仲坐窗邊位 咁就更好添 ~
我好鍾意佢地 d 燈
第一次食土耳其菜咋 所以無頭緒食咩 個 waiter 比完餐牌我地 我地研究完一輪又傾下計 唔記得要 order 食物 之後 waiter 問我地食咩 我地又再睇下食咩好 哈 咁問佢有咩好介紹囉 佢話食咩就食咩 ~
丫 mimi 買咗 2 個糯米糍比我同里奧大人 實在太客氣喇 多謝笠笠 33 煙韌嘢最啱我 哈哈 ~~~
嘩 今晚真係傾傾傾 傾傾傾 個口好攰呀 因為個口唔係食嘢就係講嘢 無停過 今晚好開心呀 因為 mimi 講咗好多嘢呀 平時我係口水婆嘛 ~
間餐廳好靜架 所以傾得非常之舒服 完全忘我境界 之後我望望下得番我地同另一枱咋 咁即望下幾點 原來已經 10 點 18 分喇 oh 坐咗差唔多 4 個鐘 呵呵 咁之後我地快快趣玩埋自拍 影咗好多都唔得咁 mimi 又要影角度 笑死咗 笑到有 d 熱添呀 ~
呢餐抵呀 因為 openrice 有 8 折 真係全靠 mimi 上網 check 咋 其實次次同佢食飯 我都無嘢要搞架 因為佢會問我想食咩同埋邊區 我講完之後佢就即刻做嘢 超級快手 如果靠我就真係邊到都唔駛去 lu 唔該哂笠笠 ~
又係由 mimi 帶路去地鐵站 mimi 話我真係完全唔記得點行番出去 係架 我唔認路架 試過里奧大人接我放學 之後我懶醒帶佢行條 short cut 去巴士站 點知原來學校隔離係有個巴士站 行咗好多冤枉路呀 自此里奧大人唔再相信我所以嘅 short cut 呢 哈 ~
差唔多 11 點幾就番到屋企 我即沖涼啦 頭先地鐵車廂勁焗呀 再加埋行番屋企 真係出汗呀 ~
雖然我同里奧大人都飽 同埋好小咁夜食嘢 不過都要食埋個糯米糍 襯新鮮食先好味嘛 勁 ~
搞 lee 搞 lu 又 12 點幾先瞓 好在聽日 off 可以自然醒咋 ~


text:
美龍三寶之二 - 西蘭花雙螺片 賣相同味道真係麻麻地囉
美龍三寶之三 - 沙薑雞 ( 半隻 ) 無咩特別
筷樂孖寶之一 - 點頭老虎斑 好大條呀 $98 都抵食
筷樂孖寶之二 - 加 $1 可享用桂花乳豬拼盤
乳豬 - 太細件啦 好似人地斬剩咗咁
叉燒 - 麻麻地
豉油雞 - 麻麻地
燒鴨 - 都係麻麻地 稻香燒味真係麻麻地
陳醋雲耳 ?! - 酸酸地 有又有 d 麻辣
( 22-MAR-2013 FRI )
又到 Happy Friday 喇 尋晚瞓得都幾好 好開心呀 因為之前瞓得唔太好呢 ~
天氣唔凍又唔熱 不過我都係着長袖 如果菇場好鬼凍 一陣冷親就麻煩喇 ~
早餐食腿蛋治烘底 無咩味架 蛋味都無架 不過食脆脆豬果間餐廳好焗 我入咗去就行番出黎 唔想焗暈呀 ~
又有 lunch box 喇 食完就上網喇 呢 d 天氣真係令到人唔想出街 ~
里奧大人上咗大陸 所以我約媽咪同家姐去稻香食飯 落車經過大班麵包 問家姐買唔買 佢話買 我就買啦 $18 / 3 個真係好抵 因為我係 $7~$8 果 d 包嘛 本來幫佢買 3 個 不過好多都新鮮出爐 都忍唔住買多 3 個 因為我好小見到新鮮出爐嘅麵包呢 ~
同媽咪 工人 6 點就去到稻香 到 6 點 15 分已經無咩位 好在早到咋 ~
芝士條 - 新鮮出爐架 香到呢
家姐要 7 點先到 媽咪又話餓 所以我地叫咗個 "筷樂孖寶" 食先 咁等埋家姐黎再叫個 "美龍三寶" 食下傾下 8 點半就走喇 ~
陪完媽咪搭車 再陪埋家姐搭車就番屋企 lu ~
番到屋企開機洗衫之後沖涼 里奧大人 10 點 45 分先番到屋企 陪多佢一陣 我都瞓喇 比佢自己 free time ~


text:
Salad Bar ( Add on ) ( $78 )
Mega Smoothie ( $116 )
( 21-jan-2012 sat 年廿八 )
好感恩 今日年廿八 off 咁就連放五日假 超級開心振奮呢 ~
同里奧大人 11 點先起身 我話一個早餐 share 食 不過佢話好餓 要每人一份早餐喎 ~
食完就番屋企梳洗 等埋家姐上黎屋企放低嘢就一齊出發去銅鑼灣 lu ~
里奧大人諗住去灣仔攞 cert. 點知原來星期六係 closed 嘅 所以最後就一齊落車去食南記喇 ~
以前南記無咁多外傭 依家好鬼多 所以好多時都要等位 今次都好感恩 等咗一陣就有位 ~
食完差唔多 3 點 早 d 去行年宵 唔駛同人迫 明明行緊都幾暢通 點知無啦啦好迫 原來梁振英黎咗買嘢 d 人掛住望佢企定唔郁 同埋唔明點解 d 人可以反方向行 寫明 one way only 家嘛 同埋妳見咁多人同妳反方向行 妳都應該知道自己行錯啦 仲要夾硬行 超級討厭 ~
終於每月一到 唔怪得咁攰啦 不過都好嘅 之後假期可以休息 ~
今次行年宵買咗個文件袋 其實唔知買黎做咩 不過又好想買喎 家姐又買咗地毯同狗仔床 之後我地一齊再去買花就坐巴士走人喇 ~
不過差唔多 6 點就番到屋企 放低 d 花同 hea 多陣就出發去 Ruby Tuesday ~
家姐想買同事嘅 I-pod touch 打機 好似 $1200 二手價 家姐好想買黎打機 不過佢同事差唔多日日都打機 咁即係日日叉電 咁部嘢唔駛幾耐都玩完啦 如果之後再買電 又要幾百 所以里奧大人話將佢部 I-phone 4 比家姐 佢自己就開 4S 我話咁最好啦 反正你地兩個都想轉電話 一舉兩得 ~
佢地去 Smartone 開機 我就去 Ruby Tuesday 拎位 好在訂咗位 唔係又要等 ~
食到 9 點 40 分就走喇 即走過隔離 MCL 睇 9:55 pm 嘅 "地心探險記 2" 估唔到好睇喎 真係無期望先會有驚喜呢 ~
11 點半睇完 都好快喎 之後又一齊番屋企 家姐拎埋 d 花就走喇 ~


text:
聖誕節正日,之前已經reserve定片皮鴨lunch
咩都唔使諗,淨係去食XDDD
以前都試過幾間北京菜,例如北京樓,美利堅
今次決定試下未去過既食肆
入到去,環境冇咩好講,舊式既就預左擺設用具都殘舊d架啦
連枱布都用到薄哂起毛粒
不過我呢個潔癖友又唔會點反感,清潔程度還好:^)
好啦,結果又係我發板
但講真完全唔識分大中小既份量
上網睇d人話小既好似同我地點既中又差唔多:^|
糖醋魚塊(中)
因為我自己想食姐XDDD
食落去炸皮好酥脆,魚塊夠白滑而不鬆散,有鮮味冇雪味
最好係冇骨(此人太懶:^|
酸甜味夠,不過濃,冇咩人工味亦不嗆
每塊魚塊都質量相約,加上唔會黏著
但份量……
其實我唔知佢同小會相差幾多,上網睇相好似人地嗌小都係咁上下
不過幾好食就算啦XDDD
西檸雞(小)
又係我偏愛XD
可惜呢碟我真係唔識點講佢
係完全食唔到有雞……其實佢係咪用素雞=___>=
炸皮係偏硬脆既
但一食落去,真係唔知入面係咩,感覺係似粟粉糊,有少少黏性同軟糯感
汁好清,唔會好似出面既螢光黃,係透明偏黃既,用番檸檬汁整,天然清新
有冇人食過呢味……可唔可以解答下我=___>=?
因為佢好多件都係咁,我地冇人食到佢既真身=口=
紅燒豆腐
豆腐外層夠硬實,好方便可以用筷子輕力夾就落到碗
不過入面仲保持到滑嫩即化
醬汁睇落好深色但唔會太重味,整體感覺算清清地
砂鍋津白
雖然望落有d油,但食落係清爽鮮甜
味道足而濃厚,唔同食材既原味混合得出有好多層既味道
落好足料,唔係咩上等貴價食材,不過質素唔錯
家常蔥油餅
蔥味香而不嗆
餅身係糯米粘米既濕軟微黏,外脆帶焦香
不過好易會劑,屋企人就係食完佢地已經覺得劑XDDDD
我都食左兩塊就放棄(仲要留位清片皮鴨同其他菜式XD)
片皮鴨
皮脆不油
我自己係好憎油同脂肪既,應該係話食唔落口,曾經試過但一入口就難以吞嚥
不過呢個片皮鴨我真係覺得係暫時食過最好
睇到油脂但又食唔到油膩感覺,只會覺得充滿油香
由於之前既蔥油餅,大家都有點兒飽劑,最後我都係好開心咁包底XDDD
佢既餅皮似乎係自己整,薄得黎唔易爛,可以延展:^0
另外佢好重麵粉香味,表面撲既粉唔多但唔黏手,又唔會成口漿住
加埋其他配料包好點醬,我都唔知食左幾多舊啦XD
高力豆沙
最後佢送左甜品
外表乾身不油膩,篩上砂糖,睇到都吸引d
豆沙餡有少許紅豆豆皮,清甜不膩,食落去算係幾細滑
蛋白部分唔會過老過鞋,仲感受到蛋白泡泡既綿密
講下佢地既服務啦……
本身上網睇同聽朋友講話都唔係咁好,經常催促愛理不理語氣欠佳……
我都預左老牌同出名既餐館可能係咁架啦
因此我地去到都盡量保持平和d(可能淨係我需要XD)
不過講真我唔覺佢地有咩問題,可能午膳時間少人d唔使趕枱
佢地其實幾隨和同埋會pay attention,客人有咩合理要求都會儘快回應
晚市多人,忙碌d或者就冇咁多時間人手即刻應答


text:
火雞肉炒海參
2014年6月29日 星期日
火雞肉炒海參
火雞肉炒海參
40 則留言:
我都係用平海參, 一包係一田買, 另一包係大盞買. 解凍洗好用得, 好方便.回覆刪除回覆
我以前多數係大昌買,現在係超市買呢隻.刪除
EE我唔鍾意食雞,幫口食海參啦!又有好嘢食 ^^回覆刪除
仲仲有隻大雞翼, 會用來煮乜野呢?!回覆刪除回覆
大雞翼, 會用來煮乜野?下回分解刪除
火雞肉比較嚡,不過無咁多肥膏.回覆刪除
以前老DAD鍾意滷火雞翼.回覆刪除回覆
香港近年先有得賣刪除
火雞翼啖啖肉,正呀!回覆刪除
我都係買急凍海參呀!回覆刪除
火雞翼大大隻,人少好易煮.回覆刪除回覆
火雞翼真係幾大隻刪除
海參用來小炒也不錯的!回覆刪除
睇見就想食,海參也是至愛之一!回覆刪除
火雞翼未曾食過想像中如你品嚐平語同感!回覆刪除
吉吉島成日都有呢d火雞翼賣呢~!回覆刪除
我都愛海參呢 !!!回覆刪除
火雞肉少脂肪,好健康㗎,食多啲啦回覆刪除回覆
好呀,以後多D買刪除
火雞我好少食喎!回覆刪除回覆
我間中會食呢隻火雞翼刪除
急凍海參好過「乾」果d,乾果d,聽講要好多程序去整.回覆刪除
黑椒火鷄翼.......好味道呀!回覆刪除
好新的配撘,不錯呢!回覆刪除
一隻火雞翼就煮到一碟, 咁隻雞翼真係好大隻喎.回覆刪除回覆
哈哈,另一原因係我地食得少刪除
我都係買這隻海參,哈哈回覆刪除


text:
陳經理同公關陶小姐都好helpful,基本上係有問必答,上親去飲茶都會免茶,送糖水,泊車飛,識做!婚前三個月自動打嚟提我地準備相做DVD,印帖,印帖話要一個月,最後個幾星期就起貨!婚紗相DVD效果唔錯,唔算好老土(相比起個成長片段,我覺得佢嘅效果好好多!)簽名布都幾靚,不過細咗少少唔係好夠位簽名!最衰係Seating plan冇softcopy提供,得hardcopy要自己scan咗再用photoshop加枱號!
帝廷都算幾flexible,本來講咗當日四點半先交場,但我個DECO負責人話怕砌唔切個backdrop要早啲到(慢工出細貨!),兩點幾已經比佢開始setup!佢地又比我地預早兩日放嘢上去,仲揾個員工幫我地手去停車場拎嘢!個場本身好四正好好排位,就算我擺三十圍都唔覺迫,我將Photo corner同Candy corner搬咗出𨋢口,場入面鬆動D又唔會阻住reception,基本上佢地任你點set都得,只要之前講定比佢地知就會自己攪掂!當日招呼好週到,貼身個waitress當然醒目啦,成日比水我飲,幫我拉裙尾,搬櫈,我有件晚裝背脊低咗少少有時會露girdle邊,佢好醒一見到即刻提我,又連我第一件晚裝唔記得著綱紗都見到,提我著返,夠晒專業!
價錢唔講,但嘢食水準唔錯,我自己未去過帝廷飲,之前聽講嘢食唔得,只係食個view,唯有安慰自己:”擺親酒都實有人彈啦,就算幾貴幾好食招呼幾好都實會有人唔滿意!“啱啱結婚前兩個月有朋友喺荃灣帝廷擺酒,OMG...D嘢食真係唔多掂,隻豬係凍嘅!招呼又唔好,成晚趕收工咁,碟菜啱啱先開始食就即刻幫你分晒佢然後收碟!好彩北京道一號呢間唔係咁,好多親戚朋友都讚招呼同食物有水準!所以貴D都係值嘅!!


text:
六五事件
行完朱古力店 Ada姐姐話我叻同聽話
送左份禮物比我 係一隻猩猩朱古力呀 我覺得好得意 但咁大隻食唔晒 所以借花敬佛送左比人 share一齊食嘛
洪爺 (司機叔叔) 送我地去狄臣港 食飯同埋住都喺嗰度架喇
今日dinner最好食係流沙奶油蟹 非常好味 蟹肉鮮而實
另外有貝殼海鮮
同埋奶油蝦 原來馬來西亞真係好鐘意食奶油蝦架喎
公公最愛嘅咖喱魚頭煲 e 見到都覺得辣c人呀
飽飽上返車 訓都冇得訓 好快就到 The Legend
今晚嘅特色resort 水中高腳屋 yeah!
Resort嗰邊整好馬來西亞糕點 件件都好重椰汁味 開正媽咪嗰瓣 佢吞噬左好多件 除左糕點 仲有傳統嘅馬來西亞拉茶!!!! 甜到暈 Ada姐姐仲話幫我地叫左少少少甜....
飽到反肚嘅我地 行向水中屋嗰邊喇
哇 近黃昏嘅高腳屋群好靚呀 聽日一定要早d起身先得...
一開門 一張king size床 一張queen size床
我今晚就自己一個訓queen size!!!
哇 有好大個迷你泳池呀 有bubbles party開喇喂
我地約好公公婆婆去游水 所以拿拿淋沖沖身 換左泳衣就出去咯
霸張沙灘椅坐下先 冇太陽曬擺下野都好嘛
好舒服呀 個泳池都好正呀 d燈光暗暗 好有渡假氣氛
daddy帶左枝水槍嚟玩 睇下幾勁!!! 枝槍 HKD 7.8 only hahahaha ok wor
daddy教我玩水
Pool side 有bbq food架 但大家都食唔落...
游左半個鐘 大家都返房沖洗 我地開左bubbles party 成個bathroom都係bubbles 好開心呀!
之後去左婆婆間房再開party!!!
每次去旅行 最開心係去屋企人間房玩 傾計食野 哈哈哈笑 好快就一晚
要唔要睇我床邊show
玩玩下撞到就喊喇...
我喊完之後 好快就冇野咯 眼腫腫再玩過 開心...
聽朝見...


text:
2013年8月21日 星期三
V CITY 食市巡禮第一砲 - 羅麥記
屯門victy 都開咗一排, 除咗小型一田行過一陣, 其餘地方都仲未行過
不過入面都有唔小食市, 高脂家咁為食, 點都要試一試
本來第一砲想試"牛角燒肉店" , 點知平日的lunch 都要排到唔知幾時先有得食
所以最後選咗這間羅麥記作為vcity 的第一砲
裝修以60-70年代為主題, 論裝修就贏哂架啦, 再配合埋menu 絕對得人歡心
不過以過往經驗嚟睇, 通常以d 餐廳都係食裝修, 試一次就夠哂
羅麥記又會點?? 下面再講
我地好彩地試咗兩樣野啫, 1) 雞翼撈丁 - 求鬼奇, 是鬼但但之作
求奇地搵d 瑞士汁撈兩野, 是鬼但但咁煮隻雞翼, 雪味都未除就上抬, 夠膽死收我 $50大元
2) 磚頭焗豬排飯
一上抬, 心諗出事啦~ 點解十幾年冇見過既橙色無味茄汁, 會係依到見到架!!!
裝修懷舊就算啦, 點解連食物都返去十幾年前既水平啊~
依上係未食時既評語, 以下是試食後的評語
汁如我所想的一樣 ~ 無味
豬排, 下等到冇得再下等, 用茶記最撚手既調味料醃制, 出嚟既作品亦係十幾年前茶記水準
肉諗身到到唔知想點咁, 豬味冇都唔緊要啦, 取以代支既係疏打粉既怪味
洋蔥係8成生的, 飯底全靠見到蛋絲先知炒過, 飯只得半個麵包滿, 唔知係d廚懶定係d飯貴啦
訂閱: 張貼留言 (Atom)


text:
今日去咗同學Ariel嘅婚禮
佢地下晝行禮夜晚設宴
我只係帶咗兩個女去婚禮咋
之後送返佢地去東涌
放咗佢地瞓覺得,再出去飲A&E嗰餐
係就係麻煩咗d
但我始終唔鐘意帶小朋友去飲
一嚟我兩個女7點瞓,去飲未夠8點都唔開始嘅...
去到咪自己攞嚟衰!
佢地又攰又躁,我地大人都一樣
又要照顧佢地同人傾唔到計喎
無謂攪到大人細路都辛苦
所以去咗飲咁多次...我一次都無帶過兩個女去㗎
會唔會好似佢地miss咗d野?
佢地仲細,大個d先體驗下婚宴都未遲啦!
我地早到咗會場,等緊入"幸福小教堂"
影下相先
今次我一個人只係帶咗兩個女去,連車仔都無帶
搭搭下地鐵,靖翹瞓著咗@.@
攪到我抱住佢由地鐵站行到上會場...
好彩影曦都乖,佢都有拖實我行嘅
點知一入到"教堂",靖翹就醒咗啦!
仲要自己坐埋一角
婚禮未開始,同yannis影返張相先~
我地等咗好耐,終於可以同Ariel合照
影曦見ariel好似見公主咁
一見到就走埋去攬住Ariel同錫佢!
靖翹都唔執輸,又攬又錫~
Edward唔好呷醋呀...
借咗兩個女畀佢地扮一家人~
尋日先發現靖翹原來紥到孖辮!
係咪好可愛呢!
Ariel之後仲送咗個花球畀佢地玩呢(呢個係伴娘用㗎~)
恭喜晒佢地呀~希望佢地一路都甜甜蜜蜜啦!


text:
哈哈哈!
我都買過兩年迪士尼門票,次次去我都想用最少嘅時間排隊玩最多嘅野
所以玩轉迪士尼,我都叫幾有經驗㗎!
主題公園每年都有旺淡季之分
暑假,聖誔,新年,復活,五一勞動,十一黃金周前後,十月(萬聖節),例必熟旺季,呢啲日子就要預咗排隊啦
淡季乃九月剛開學(因為大多數人暑假去咗,九月就會相對少好多人),十一月(因為好多人都趁萬聖節玩咗),三月頭(過咗農曆新年),四月尾(過咗復活節),五六月就快考試同考緊試時.呢啲時間都會相對少人.
另外,三號風,黃雨,落雨天,迪士尼都會較少人㗎,你唔介意淋下雨嘅,呢啲日子入園玩,人龍真係少啲㗎!而個晏晝嘅parade就會變咗好短,三卡車載住卡通人物同你揮揮手就走咗~不過我呢啲成日入園嘅(當年...),睇少一次半次parade唔會介意啦!
時間嚟講,梗係十點一開園就入去啦!
自由行嘅人通常係lunch後先入園,咁就避開咗嗰啲人潮
一入到園就先攞咗節目時間表同地圖,表演時間日日都唔同,有時因為節日而加開特別表演,所以要睇定Golden Mickeys,獅子王慶典,巡遊等你想䏲嘅節目係幾點先
預早十五分鐘(多人嘅話甚至半個鐘)去排隊
喺未夠鐘睇呢啲表演前,就可以玩咗較熱門,好多人玩嘅野,因為一入去人流唔多,排隊唔洗好耐就玩到
而巴斯光年星際歷險,飛越太空山,小熊維尼歷險之旅都有fast pass, 大家都可以先去咗攞,到指定時間時返去,就會排條好短嘅隊就玩到呢三樣嘅其中一樣.fast pass只可以喺同一時間攞一次張,只要喺呢三樣機動遊外嘅fast pass機插入你嘅門票就會攞到
你揀咗睇邊場嘅中間時間位,就玩機動遊戲,見公主,同迪士尼人物影下相咁
Lunch最好早啲食,十一點至十一點半時食就差唔多.一嚟餐廳無咩人,啲侍應反應快啲,上菜又快啲,又可避開lunch time等位嘅人潮,唔會浪費咗啲時間喺排隊到
到啲人夠鐘食lunch時佢地衝晒去食野,咁機動遊戲又會少咗人排隊啦!
通常三點半就係parade, 想影靚相嘅,真係要早半個鐘去攞個靚位
但如果好似我咁,只但求係咁二睇到,咁十五分鐘前去搵落腳點都ok㗎
但係如果你較遲入到園嘅,建議你搭火車去咗幻想世界先,由嗰邊玩起,人會較少
好啦,講咗咁耐
試下應用下先!
以以下呢日為例
10:00入園~玩呀!(先去攞fast pass)建議先去明日世界~其中一段時間要見公主(無計,我個女次次都要見!)
11:15食lunch,之後就去探險世界
12:00睇獅子王慶典(約半小時)
12:45睇米奇金獎音樂劇(未必趕到,趕唔到就睇下面備註)
1:30左右出到嚟,應該好多人仲食緊lunch,你就可以去玩多啲機動遊戲
3:00搵位睇parade
4:00肚餓嘅話就要醫醫個肚XD
4:30自由行嘅人開始走~繼續玩機動遊戲
天開始暗,去迷離莊園或探險世界都好好feel
跟住就去灰熊山谷,玩斗奇兵大本營玩
最後8點就睇煙花~(記住預早半個鐘去搵靚位!)
備註:如果12:45趕唔切去睇Golden Mickeys,大家可以先去玩
到3點parade搵位時就企去Golden Mickeys門口,因為呢個位係最快睇完parade而又最近Golden Mickeys,一睇完就可以飛去排隊睇4點嗰場~
如果嗰日好晒,就可以集中睇show,去小小世界,米奇幻想曲,迷離莊園,小熊維尼歷險之旅,飛越太空山,幸會史迪仔呢啲地方,排隊嘅地方都無咁熱,有啲仲有冷氣添!
大家玩得開心啲啦!
***********
以前大女讀幼稚園時,我地不時放咗學都會去轉迪士尼㗎!
連公主們都認得佢地,記得佢地叫咩名!
a kiss for Willow!
有一次更有幸被Cinderella 選中,同佢一齊坐木馬呢!
三年後,我地喺blogger 活動上,又撞到呢位公主
佢仲問我二女去咗邊呢!


text:
我又記錯野啦
其實我都幾佩服自己
因為連出發日期都可以搞錯
話俾每個人聽佢地都係不斷話我白痴同低能
我都覺得係..
以為仲有最後一日同佢地相處
估唔到我都係連最後既goodbye都同佢地講唔到
可能係好事黎掛
驚我唔捨得走
因為真係我滿懷既計劃需要實踐
所以今日我又返左公司執野
唔係太想再折返去拎返D野同埋煩到D同事
因為太失預算啦
所以呢幾日簡直忙到HIHI
我為免我會忘記做某D野
所以我將我要做既野LIST哂出黎
逐樣逐樣跟住黎做
所以我先可以係短短呢2日又搞掂公司個邊又可以執好行李
如果可以換返同佢地相處個5日
我真係唔會參加個交流團囉
因為真係好悶好痛苦既7日
我真係犯賤
同佢地咪又開開心心咁過5日
係要俾錢搵自己黎搞先開心
呢D唔開心既野都係容後再講
返到公司一個人都無
爽歪歪~~
可以肆無忌憚咁影相同搗亂
將禮物放好
將我唔想帶走既野轉贈出去
最後就係拎住我要帶走既野離開
有佢地一年黎送俾我既手信,我親愛既腰墊等等
真係估唔到我個LAST DAY係會變得咁落寞
都係因為我既問題
諗起就SAD
怪唔得佢地話我係小學雞
我認啦
唔認都唔得
其實我呢個失誤改變左我既PLAN
本身唔諗住送咭
但最後因為我唔係到所以都寫左張咭
好彩我早有預備
好彩D禮物我都預備好哂..除左ba ba個份
完左個PLACEMENT
就係個爛鬼交流團同埋FYP
我一直都想像唔到我無左佢地既日子係點過
又要過返D沽燥乏味既生活
真係好痛苦囉
有時會寧願無PLACEMENT過
咁就唔會知道過得開心既感覺
我真係好掛住佢地呀>"<


text:
(now.com)話說領展搞咗個「家常便飯鬥一番」食譜創作比賽,個名真係一絕,而家因為有領展,買餸越來越貴,真係家常便飯都好似打仗一樣,乜都要格價鬥餐死.佢嘅規則好簡單,去領展旗下街市,用廿蚊買餸,創作一餸一湯二人份量家常菜.
真係開正我嗰範,我好鍾意煮飯,一星期最少煮四餐,興趣就係行街市.咁啱,屋企附近街市就被領展外判建華翻新完,懶係懷舊咁,街市出面嘅宵夜檔被人趕盡殺絕之後,差唔多樣嘅小食檔就出現在街市外圍.你話咁唔好咩?上咗舖,衛生咗又安定咗,好,梗係好啦,貴咗成倍有多,點會唔好?我哋呢啲窮人行落街市立即可以享受中產生活,唔係唔開心吓話?
而家搞個咁嘅比賽,我不知幾興奮,講真,自從有領展之後,我每日都思考點樣可以在食材價錢翻幾倍嘅情況下,可以盡量食平啲,而又唔好令自己有食屎嘅感覺,畀翻少少尊嚴自己,唔好覺得咁陰功.四十蚊一餸一湯都已經好難,而家廿蚊要搞掂,二人份量,即是每人十蚊,仲要鬥好食鬥有營養,真係一個超級挑戰,等同叫我用一百萬買層見得人嘅樓,其實睇唔到可能性.
但做人呢又唔好未試就絕望住,啲富豪成日講,你乜都覺得冇可能,咪成世做唔到有錢人囉!淨係識投訴,唔肯睇少啲戲,去少啲日本,明明月儲三千蚊就上到車啦!上次劉鳴煒教完路之後,我成個人心態都唔同咗,睇嘢積極咗,唔好講冇可能,試吓做咗先,可能食少啲蛋白質,食少啲維他命,真係可以廿蚊一餐飽飯呢?於是我決定落街市研究下.
呢個街市我曾經好熟,十檔有六檔都識,比例算高啦,最享受就係唔使畀錢,行過就享受佢哋叫幾句靚仔先,我呢啲醜男,落到街市即刻搵返自信.但建華翻新之後,我識嘅只得三檔,一檔菜,一檔燒味,一檔豬肉,得呢三檔生還,落到去我已經唔靚仔了.廿蚊買餸呢啲一百萬題目,梗係即刻用錦囊,直接問呢幾位專家啦!先去菜檔,最粗最鞋嗰種菜心都要十二蚊斤,咁唔緊要嘅,返去用十五分鐘用刀仔批走晒啲咬唔落嘅粗纖維就得啦,不過咁樣一斤就變半斤.咁唔得,剩返八蚊我要煲個湯,點煲?又睇吓蕃茄,搞乜而家又要十幾蚊斤,阿姐話:「咪平囉!豆腐都就快十蚊一磚啦,蛋都四蚊隻,你廿蚊煮一個餸就夠,要煲湯你係咪痴咗線?」臨走阿姐見我灰到好似乞兒咁,塞咗棵蔥畀我,冇收錢.
燒味檔我其實唔太敢行埋去,平時買廿蚊叉燒,燒味佬都鬧:「廿蚊咁少下次唔賣畀你喇,你細聲啲
- 關鍵字
- 日本


text:
是日上午仲要上班, 一早係香港站check-in, 下晝直驅機場, 好多人呀, 我發覺逢星期五下午去機場都特別多人.出發個日係黑色星期五, 超黑.首先係security居然嚮, 係我對boot個扣, 唉.... 算啦, 跟住上飛機條通路勁塞, 我係坐路口位, 未起飛前掛住同老公what's app.... 無端端, 眼前一黑, 一個21吋喼跌落我個頭上, 好痛, 滿天星
我第一次坐呢種停台北既機, 都諗緊我需唔需要落機既呢??? 真係去到降落前先通知, 原來繼續去福岡既乘客係可以選擇留係飛機or落機, 如果落機既話就要帶晒所有行李, 否則留係機上既行李係會被清理, 至於選擇留係機上既乘客, 首先一定要留係自己座位, 空中服務員會向佢地確認hand carry行李, 確認後就唔可以落機, 同埋唔可以用洗手間, 咁我當然選擇出去行啦.一落機既出口會有一條隊去台北, 一條隊去福岡, 去福岡乘客要攞一個轉機牌
然後過security, 又要check過d行李, 又beep... 因為我對boot 行左一陣又係時候上機lu, 今次有飯食但我都係喜歡三文治, 雖然班機早左到著福岡, 但係同時有另一班華航, 所以custom大排長龍, 我見到條隊有兩個嵐飯呢....
出到去當然搭的士去酒店啦, 福岡機場超近市中心, 千零yen就到, 強烈建議坐的士, 因為由國際線坐車去國內線轉地鐵都花上十五分鐘, 仲未計等車時間
一到酒店就見到我d網上戰利品
一對鞋+兩福袋
間房都ok夠大
同埋最重要最重要的演唱會飛, 雖然我收到飛, 但我都無即時向樂天確認收到飛, 因為我要睇完先confirm呀....
睇下福袋的東西, 不是太多, 貴精不貴多啦
De Radiance 福袋
簡單褸款
有我想買左好耐既間條
呢件太細, 比阿妹
呢件one piece quality好好
普通花裙
呢個manics福袋賣點係羽絨,我買只係唔小心買左, 因為無留意係down.... 所以買左
成個家政婦三田....
one piece
呢件簡單到無朋友
第一晚獨自在福岡就完了, 等待老公匯合...


text:
廁格屙尿潮文
《廁格屙尿潮文》為一網絡上流傳的潮文,表達作者對男士選擇在尿兜小便而不進入廁格的風氣的頌讚,另外亦描寫了作者故意給人聽他大便聲音的行為.
原文
我發現最近有個趨勢,d男仔好多時都鐘意走入廁格痾尿 我覺得呢個風氣好差.咁樣做唔單止唔衛生(容易淝濕個廁板),最重要既係,喪失左男性既尊嚴 做男人既,痾尿一定要響尿兜痾,你一入廁格,就表示你係懦夫
從古到今,痾尿都係男人之間既較量 如果你同朋友一齊落bar,坐坐下佢突然同你講︰「痾番篤尿先.」 佢其實響度挑釁緊你 係呢個時候,如果你答︰「我又去.」 即係接受佢既挑戰 但係如果你唔出聲,又或者話︰「我都唔急.」 你就即係認輸,今晚個場d女,你無資格溝
唔駛講,入到廁所,梗係唔可以入廁格痾 入廁格痾尿,一世都抬唔起頭做人 有自信既,應該揀最出果個尿兜,至於邊個為之最出,要視乎個別廁所既格局 我去過最正既場,一開門就會見到個尿兜,而且個女廁係正男廁隔離,成班囡囡響出面排隊去廁所,一有人開門入黎,係最出個尿兜痾緊尿既人就會俾出面d人見到哂 係得呢個尿兜痾尿既,都係男人中既男人
不過家陣已經好少呢d場,依家d廁所唔知做乜,硬係要響尿兜同尿兜之間加塊野遮住,一下唔留神真係以為入錯左女廁 有次我個鬼佬朋友黎香港,一見到我地d廁所咁既格局,就冷笑左一聲 我知佢個心一定係諗緊「東亞病夫」四個字,我覺得好羞恥 果晚我含淚寫左封信去康文署,要求佢移除公廁入面果塊死人板 其實一個「真正既男廁」,尿兜同尿兜之間果塊板根本就唔應該存在 入得黎痾尿既,就預左要同人較量,痾尿痾到遮遮掩掩,不如鴨尿片算喇
男人之間既較量,通常睇三點︰
1外觀 外觀包括大小,形狀同色澤.有d小朋友以為果度愈大愈好.其實大錯特錯.大而拙者,笨柒也.除左size,我地仲要睇形狀.至於點為之好既形狀,確實大有文章,不宜在這裡詳談.簡單講,頭與身既比例要恰當,唔好頭大身細或身大頭小.顏色方面,一般既標準係愈黑愈好,黑表示你身經百戰;淺色表示你乃初哥一名,俗語有云︰青頭仔是也
2射程 愈遠愈好,如果你企得前過隔離條友,你就輸喇.但係記住要量力而為,無咁遠射程就唔好企咁後,行規規定,滴左落地既要乃番
3水柱既勁度 尿柱開义果d就擺到明係腎虧,即敗.好既尿柱一定係夠集中,集中得黎仲要夠粗.如果你既尿柱係有力既話,打落個尿兜度,聲音係清脆既,就好似d鑽石互相碰撞咁
另外,我有一段時間好鐘意入女廁痾屎 事先聲明,我唔係變態佬,我唔會執佢地用過d m巾黎聞,亦都唔會響入面打飛機 我入去真係為左痾屎,不過我既痾法有小小特別 我入到去唔會即刻痾,我會等有人入黎先開始痾 聽到有人入黎之後,我會好用力咁爆d屎出黎 唔知點解,我好鐘意俾人聽到我放屁痾屎既聲,一諗起佢地聽到我屎眼發出既聲音,我就會痾得好舒暢
再講多次,我唔係變態,我只係鐘意痾屎俾人聽,就好似有d人鐘意唱歌俾人聽一樣 不過我已經好耐無入女廁,因為驚俾人捉到以為我係變態佬 依家我痾屎既時候會求其打個電話,然後痾俾電話入面既人聽 如果你接過d電話,一聽就砵砵聲既話,好有可能係我打黎
外部連結


text:
朝早10點返到去開始shooting ...一路影一路影影到夜晚9點幾,
真係俾亞him 講中,影個時都覺得okay ,但一影完就會有d 吾o岩心水,
可能無咩準備啦,點解個個要用白地呢,搞到要避左好多要影白地o既人,
跟住原來個studio 入邊有咁多識o既人,呢2日不停搵生意,係咁問人要吾要影portfolio,
希望sem 2 可以1星期1個shooting la .
如果我有個website 之後應該會易搵人影相,個網真係快d 做起啦!
Anyway,今次styling 真係普普通通,不過聽到miss joe同sonia 話我影得幾好,
真係幾開心,sonia 仲話想搵我影夜校d 衫,如果成事就正lor !!
聽日的shooting 一定要影得好勁!
左手邊真係favorite !
影完之後,本來同亞lit sm 肥仔食野,不過黃曾生日,要露一露臉,
所以飛快地返去,單暉真係好柒,紅燈豬哩叫佢開車,佢真係開車,
亞狗原來都無咩改變,一樣係咁多野講,好彩,幾驚佢好似入左邪教咁呀.
小強真係好爆...我搭佢膊頭,佢另轉面想咀埋o黎,仲話大家識左咁耐,吾怕wor...(屌...gman -_-)
黃曾!真係吾好亂作決定呀!
同呢班老死先可以最輕鬆,o係車到大聲講粗口,係咁小單暉,又串下大家,
真係最開心o既時刻!


text:
喺突破做咗一個幾月嘅實習生,雖然日日都對住導師阿絹,但係都好開心嘅.
以前未做實習嗰陣,淨係間唔中做下節目,寫下稿,開下咪,如果曳啲遲交稿,最多都係用個幾星期就搞掂.但而家唔同,要做多好多幕後嘅工作,要mix segment啦,錄音,構思新節目,有時仲要返埋星期六日outing,去嘅地方就嚟走遍香港九龍新界!而做得最多就係街訪. 要一提,阿絹除咗好成功咁訓練我地混音嘅技巧之外,同時亦都訓練咗我哋擁有幾尺厚嘅面皮!要知道出去做訪問,貿貿然走入人地間鋪頭話想做訪問,俾人拒絕嘅機會十個當中會有八個,仲要毫不留情趕你走,真係面皮薄啲都唔知點算!
不過認真,學到嘅訪問技巧真係唔少,多得阿絹成日叫我地出去做訪問,撞過幾十次板之後就慢慢會開始知道點樣設計問題,訪問嘅時候語氣或者用字有啲咩要注意,呢啲機會真係要做咗實習生幫手做節目先知道.而且做咗intern哩個月,我都覺得自己係成長咗,真係感覺到自己個責任重咗,除咗要mix好每個星期嘅segment,係要阿絹滿意喎!我嘅意思係要有交代 XD 要交到功課做節目,仲有要交稿啦,因為每日都對住妳基本上係走唔甩,我知我仲有稿未交,不過成長係要一步一步嚟嫁嘛,我會努力嫁啦.
因為做實習生知道咗更加多嘢,先了解原來平時阿絹係幾辛苦!我地淨係做少少嘢都嘆三聲,如果冇我哋幫手佢自己一個人做咪仲痛苦.不過,能力越大責任就越大,所謂能者多勞xd,而且成長係伴隨著痛苦嘅,冇咗我哋妳都一定得嘅,以後要加油阿絹!我會精神上同少少行動上支持妳嫁!
暑期實習生阿藍


text:
Subtitles and Transcript
Translated by
Ren Wan
Reviewed by Ga-Wai Lau
0:11 我住喺中南部 中南部係咁樣嘅: 好多酒舖 好多快餐店 好多空地
0:24 之後有啲城市規劃師走到埋嚟一齊討論 佢哋決定將中南部呢個名 改成一個更加有意義嘅名 改成南洛杉磯 佢哋覺得改咗個名 就可以解決呢個城市所有問題 所以呢度係南洛杉磯(笑聲) 好多酒舖 好多快餐 好多空地
0:47 同其他 2,650 萬美國人一樣 我住喺一個食物荒蕪之地 就係洛杉磯中南部 亦係外賣車道普遍 同馬路槍擊頻繁嘅地方 有趣嘅係 外賣車道比馬路槍擊所奪去嘅生命仲多 喺洛杉磯中南部 好多人都死於有得醫嘅病 譬如話,我住嘅嗰區嘅癡肥率 比我哋八,十里距離外嘅比佛利山 高出五倍
1:19 我對呢種情況好厭倦 所以我就開始諗 如果你冇辦法得到健康嘅食品 如果你每次出門口都睇到呢啲食物 對你嘅隔籬鄰舍產生壞影響 你會有咩感受? 我見到輪椅好似二手車咁普通咁買賣 我睇住嗰啲洗腎中心 好似星巴克咁起完一間又一間 我就諗:呢啲嘢要停喇 我後來發現問題嘅癥結係解決嘅關鍵 敗也食物,成也食物 再加上,我唔想再來回 45 分鐘車程 先至買到冇農藥嘅蘋果
2:03 於是,我就喺屋企門前整咗一塊田 位置就係嗰條又長又窄嘅馬路邊草地 大概係 150 呎長,十呎闊 問題係,它係屬於市政府嘅 但係必須由你自己去打理 我就諗:「咁就得啦,既然由我打理, 咁我想點搞都得啦.」 咁我就決定咗咁樣搞
2:30 我同洛杉磯綠地組織嘅會員 一齊合力種植農作物,果樹 你知啦,就係各式各類嘅蔬菜 我哋係人哋好心幫我 我哋好心幫其他人嘅一類組織 我哋嘅園丁嚟自各行各業 嚟自城市各個角落,百分百義務性質 而且我哋做嘅都係免費 果園好靚
2:53 但跟住就有人去投訴 市政府搵我,同我講咗一條法律 大致上就係叫我拆咗個果園 如果唔係,我就會收到法庭傳票 我當時嘅反應係:「唔係啩? 你竟然因為我哋 喺呢笪無關痛癢嘅地方種植 而發傳票?」(笑聲) 我心諗:「話知你.」 好彩件事冇搞到好大 洛杉磯時報有報導過 Steve Lopez 記者又整咗篇報道 Steve Lopez 仲同議員 同埋綠地組織其中一名成員傾過 佢哋喺 Change.org 幫我哋 發起咗簽名運動 我哋最後爭取到九百個簽名 我哋係相當成功 我哋贏咗啦! 議員仲打電話畀我 同我講佢哋點支持 同點解鐘意我哋依家做緊嘅嘢 我覺得:梗係啦 點解佢哋會唔鐘意吖 洛杉磯嘅空地面積係全美之冠 有成 26 平方里嘅空地 相當於 20 個中央公園 呢個空間足夠種 7.25 億棵番茄樹 佢哋有乜鬼理由會唔鐘意? 一棵植物可以提供一千,一萬粒種子 價值一蚊嘅青豆 可以產生到價值 75 蚊嘅產品 我成日都同啲人講自己種食物啦 自己種嘢食就好似自己印銀紙咁
4:27 (掌聲)
4:34 你睇下,我同中南部有好有緣 我喺嗰邊大,我啲仔又係喺嗰邊大 但係依家呢個現實社會 係人為製造出嚟嘅 所以我好拒絕呢個現實社會 我要製造我自己嘅現實生活
4:52 而且,我係一名藝術家 花草樹木有如我嘅塗鴉 我栽種我自己嘅藝術 就好似一名塗鴉家咁,佢哋美化碰牆 我就美化草地,公園道路 花圃,泥土就好似我塊畫布咁 花草樹木就係呢塊布嘅點綴飾物 如果你將塊地當成你嘅畫布 佢嘅鬼斧神工係你所預料唔到嘅 你係冇辦法想像到一朵向日葵有幾靚 亦都估唔到佢點對人有影響
5:30 咁,究竟發生咗咩事呢? 我見證住自己嘅花圃 變成有教育意義嘅事 同埋改造到我個社區 但我想講,要改變社區 就要先改變泥土嘅成份 而我哋就係泥土 你會好驚訝花圃點樣可以影響到細路仔 園藝尤其是喺城市入邊 係最有治療功效嘅 兼最可以放膽做嘅行為 再加上,你可以攞到士多啤梨
6:08 (笑聲)
6:12 我記得有次有對母女過嚟 嗰次大概係夜晚十點半左右 佢哋嚟到我個園圃 然之後我行咗出去,佢哋睇起嚟好冇面 但見到咁,我覺得好難受 我就同佢哋講話︰ 「其實你哋唔使咁樣, 之所以種喺條街度係有原因嘅.」 睇住住喺我附近嘅人肚餓咁生活 令到我好唔好意思 呢件事亦都令我堅定我所做嘅嘢 有啲人會問我:「乜你唔驚 啲人嚟偷你啲食物咩?」 我就話喇︰「梗係唔會啦, 我唔驚佢哋會嚟偷嘢食. 我擺得喺度就預咗佢哋攞. 呢個就係我設立園圃嘅目的. 我希望佢哋去攞,但係喺同一時間, 我希望佢哋飲食會更加健康.」
6:59 仲有一次 我喺洛杉磯市中心嘅 一間流浪漢之家整咗個園圃 嗰啲流浪漢好好心 幫我將啲嘢由個貨車搬落嚟 成個園圃計劃都好正 之後佢哋都分享返呢件事 講呢件事對佢哋嘅影響 同埋講返佢哋點同佢哋媽咪 阿嫲阿婆一齊種嘢 即使個影響只不過係一時三刻都好 睇見園圃對佢哋嘅影響,我好開心
7:28 咁,到依家綠地組織 已經設立咗可能廿個園圃 我們已經有五十個人幫手耕種 佢哋全部都係義工 如果啲細路種甘藍菜 咁佢哋就食甘藍菜 (笑聲) 如果佢哋種番茄 咁佢哋就食番茄(掌聲) 但係如果佢哋未曾見過呢啲食物 如果冇人畀佢哋睇清楚 食物係點樣影響身體 佢哋就會好盲目食你擺喺佢哋面前嘅嘢
8:00 我見過後生仔想搵份工做 但係佢哋被呢個現實社會限制咗 我識得好多非白種人嘅年輕人 身處呢個困局 無前途可言 所以,我就諗 我哋可以用呢個園藝計劃 去訓練呢啲細路 畀佢哋去接掌佢哋嘅社區 畀佢哋可以自力更生 我哋咁樣做嘅時候 無人知道日後佢哋會有咩創舉 我哋可能培養出 喬治.華盛頓.卡弗二世嘅人 但如果一日我們唔改變泥土嘅成份 我哋永遠就唔會有可能
8:37 依家,呢個就係我其中一個計劃 呢個就係我想做嘅嘢 我想種一大片田 畀啲街坊可以分享食物 我想將貨櫃變成有益嘅咖啡廳 嗱,唔好誤會 我唔係話乜鬼都唔使錢 因為免費係冇辦法可以經營落去嘅 經營係一件好得意嘅嘢 就係你必須經營落去 (笑聲,掌聲) 我所講嘅係畀人有工作 畀細路仔有地方可以去,唔使喺條街度 同時畀佢哋體會下 自己種嘢食,自己開農產品市場 嘅樂趣,喜悅,同埋光榮
9:21 我而家喺度想做嘅係 首先我哋必須要令 農圃耕作搞到好有噱頭 我想大家都變成環保革命分子 環保派系,環保幫派園丁 從今我哋要改寫幫派嘅描述 如果你唔係園丁,咁你就唔係幫派份子 要做幫派份子 就要攞起你個鏟,明冇? 等個鏟成為你嘅武器
9:45 (掌聲)
9:52 基本上,如果你想見我 就係如果你想見面嘅話 你一定唔可以淨係想坐喺度開會 講埋晒你想咩嘢嘅廢話 如果你係想同我見面嘅 咁就嚟農圃呢度 帶埋你個鏟,我哋一起種嘢
10:18 係咁多,多謝
10:21 (掌聲) 多謝(掌聲)


text:
好多魚春 正呀
白切雞 - 真係好感恩 星期二已經勁想食雞 不過無同媽咪講 估唔到今餐有得食 次次佢地都會比哂 d 雞潤我食 話補血喎
虎皮椒炒鮮魷 - 用蝦醬炒其實好惹味 不過真係麻麻地鍾意食鮮魷呢 所以叫家姐食哂去 嘩哈哈
燒肉 / 叉燒 ( 外賣 ) - 媽咪驚唔夠餸所以買 不過最後都只係食咗小小 @@
腐乳炒通菜
蓮藕冬菇豬肚蠔豉湯
車厘子 - 家姐話好甜喎
( 25-JUL-2013 THU )
今朝里奧大人好早起身 因為要上廠 咁之後我又瞓番 但臨起身前發惡夢見到有人打交 打到流哂血 唉 同我尋晚睇 Youtube 嘅畫面係一樣 夜晚真係唔好睇埋 d 暴力同恐怖嘢 唔係一定發惡夢 ~
丫 尋晚特登搽按摩膏再按摩 諗住好 d 點知瞓矮頸 慘 ~
實在太大雨喇 真係要帶直身遮 睇黎今日係落長命雨架喇 ~
早餐食芝腿治烘底 但佢地比錯芝蛋治 今次比錯就一定唔要喇 因為 lunch box 又有飯 唔想咁滯呀 ~
菇場又係忙咗陣又 hea 過喇 不過整 lee 整 lu 又好快 lunch time 咁喎 今日有 d 攰 食完 lunch box 更加覺得飯氣攻心 所以沖咗半杯白咖啡 飲咗又真係精神 d 噃 太好喇 ~
放工即走啦 今晚去媽咪屋企食飯 家姐就要幫我買盒裝紙巾先番得媽咪屋企 我話買 2 條 咁我屋企已經有 2 條嘛 4 條夠哂啦 之後佢就話紙巾擺得耐會有虫 咁我都知 所以咪買 2 條囉 之後佢又話夠唔夠架 買 3 條啦 真係丫 買 2 條又話人地多 但又迫我買夠 3 條驚我唔夠用喎 ~
佢好衰架 成日要人提呢樣提果樣 自己又唔 set reminder 喎 搞到又要我記埋一份 不過我都係 set reminder 嘅 大佬 我自己嘢又要記 又要記埋里奧大人 d 嘢 邊記得咁多 同埋我覺得做咗手術之後 真係無咁好記性 成日有短暫失憶嘅感覺 慘 ~
飲完湯就食飯 依家我將碗巨湯分 2 次飲 咁先可以食到餸 不過今晚樣樣餸都啱我食 所以食完飯都食唔落生果 lu ~
8 點半走人 估唔到里奧大人同我差唔多時間喺屋企附近 叫佢幫我買忽週再喺大堂等 咁我唔駛行黎行去 呵呵 ~
雖然唔駛煮飯 但番到屋企都好攰 沖埋涼就睇電視喇 順便食埋里奧大食剩嘅薯條 成日食唔哂比人 大半包唔食又嘥喎 ~


text:
三文魚壽司 / 吞拿魚壽司
中華沙律
( 27-JUL-2013 SAT )
今朝 8 點起身 之後 8 卦又約我食早餐 今次去試新嘢 但佢應該唔再去啦 食一份早餐要 $40 我都好 d 都係 $30 佢要食通粉餐 因為要飽 如果唔係佢可以平 d 呢 呵呵 ~
本來要去執倉 不過阿 Head 無番 咁又唔駛執 lu ~
今日 d 時間都好快過 依家清潔阿姐成日眼超超我咁呀 我都唔會理佢啦 佢咁做咪自己唔開心 同埋佢自己衰咗仲咁樣 真係好不知所謂 ~
放工同埋里奧大人同大姑奶一齊去飲茶 之後就同里奧大人去馬莎買褲 再去埋 Laneige 買 Day Cream 同 Night Cream 最後去埋惠康買汽水就番屋企 lu ~
菜肉雲吞炒手
上湯鮮竹卷
潮州蒸粉果
榨菜牛肉腸粉
四寶滑雞扎
南瓜蒸排骨
帶子炸雲吞
千層馬拉糕
Day Cream @ Laneige
Night Cream @ Laneige
里奧大人做公司嘢 我就熨衫 今次要熨 3 機衫 所以一路聽歌一路熨衫 用咗 2 個鐘熨衫 但又唔覺得好攰咁喎 ~
見無落雨 所以里奧大人提議去廟街行下 咁 6 點幾出發 坐 van 仔出佐敦 本來想食打冷 但我濕疹隻手好痕 唔食得鵝片 但打冷唔食鵝片又無咩意思咁 所以我話食壽司 去番富田 之前去過都唔錯呢 ~
真係好感恩 食嘢其間落雨 我地食完就停雨 咁即去廟街行下喇 其實無咩特別 不過里奧大人話想行下 ~
坐番 van 仔番九龍灣 真係好耐好耐無坐官塘 van 但依稀仲記得總站喺邊度 咁里奧大人又唔信我喎 所以番轉頭問其他小巴司機 原來我指嘅方向係啱架 信我就唔駛行黎行去啦 ~
一落車就落勁大雨 今日 d 雨都係一落就落好鬼大 之後就好快落完 ~
番到屋企沖涼再食生果 之後同里奧大人睇錄咗嘅電影 又 12 點幾先瞓 噢 ~


text:
睇晒巴黎嘅名勝
到中午嘅時候
我地食個lunch就要走架喇
揀左呢間老佛爺附近嘅cafe
飲埋巴黎嘅咖啡先
仲有意粉同甜品呢
開餐喇
我地呢次歐洲之旅最後嘅一餐
食飽飽 我地正式向機場出發lu
沿途仲見到好靚嘅巴黎街頭
巴黎好多cafe
好大間玩具店呀
點解巴黎有咁大隻hello kitty嘅?
博物館呀!
旅遊觀光車呀!
Bye bye Paris 我地一定一定會返嚟探你架!
一定一定..
終於到左機場喇
完美嘅十二天要劃上句號
劃上句號之前
要做埋樣野先完滿 就係退稅喇
yeah! 我地成功退晒所有稅lu
首先要到呢個tax refund counter度蓋印
之後就委托travelex做退稅
佢地會即刻比返cash架
如果Cash嚟講多數比eur 但如果冇晒EUR會比CNY
除左比cash仲可以入信用咭戶口 後者退得多d 但有風險
就係退唔足好難追 所以mami情願揀退cash
再見巴黎 再見歐洲!
我5歲就衝出左亞洲lu 而歐洲係我第一個衝出亞洲嘅地方
mami話感恩我呢十幾日好enjoy個trip
唔捨得歐洲呢個咁靚嘅國家啊!
巴黎去英國嘅snack
到返英國機場
Harrods!
好多英國紀念品呀
其實我影呢張相嗰陣已經好攰喇
玩左十二日 想返屋企lu
搭返英航返去lu
見返d英國風景 諗返啱啱嚟到第一日
mami仲擔心呢樣擔心嗰樣
估唔到成個trip咁順利 咁perfect!
2012 我談Ti Ti 遇到歐洲 遇到奥運....
真係返香港lu
十二個鐘好易過啫 我未食野
就已經搵左周公lu 一訓醒已經喺香港機場 hehe
呢d餐就等ami慢慢食啦
事關佢訓唔到覺呀
daddy就訓到半程 yeah
都係我最叻!
一個旅程完結 另一個旅程準備開始
我要好好讀書 daddy mami好好返工
下年再去一個悠長嘅畢業旅行先...
Bye~~~


text:
猜拿製造HID
HID呢樣玩意其實唔算新嘢,由好多年前菲利普推出,當時要成五千個大洋一套,約3年前我就用$1500買咗對二手TRD HID 火牛,再用$1000買咗對全新名科6500K H4膽俾大燈用,用咗大半年有一隻燒咗,保養期內換咗一對,之後用到而家都好正常!由於偉大祖國嘅「拷貝神功」張呢種高科技「大眾化」咗,而家唔洗一千個大洋都有交易!前排有個「馬交fan屎」上開廣州,幫我買咗套番黎,IKDO日歐光電,雖然呢隻牌子聽都未聽過,但係勝在夠平---HK$560一套有一對牛連膽,仲有線材同Relay,真係超值!而且呢隻IKDO亦有HID基本要求---就係成套掉入水都唔會壞!!雖然冇保養,但係「馬交fan屎」話之前裝咗上隻戰羊成年都冇問題,而且五舊油玩吓無妨!!今次選擇咗超黃光3000K H3膽俾霧燈用.平價HID令人擔心嘅地方,就係安全性問題,傳聞有好多火燒車嘅原因,係HID因短路或過熱而著火,當然產品質素係關鍵,但係安裝手法都好大影響,市面有好多車房收一百幾十裝工,手法真係幾馬虎,電線就咁cut咗駁番用電線膠布包住,隻牛用雙面膠布痴住放响引擎旁邊就算,其實呢D都會間接影響HID耐用及安全性!HID火牛工作時本身都會發熱,約40oC左右,而且唔好太震盪,所以最好放响較涼而且有少少防震嘅嘅位置,有少量沾水係冇所謂!駁線就一定要上錫同用熱縮膠包好,駁口絕不可有沾水短路嘅可能,咁樣就安全好多!
我自己就好注重安全多於其他,所以今次我都搞咗3晚先裝到套HID,其中最難搞係隻牛嘅安放位置同要改燈膽去個霧燈穀入面.先講講接駁火牛電源線,由於我有多套後備霧燈,一切都易搞好多,為咗令防水性進一步提升,我直頭爆散咗原裝個霧燈插,條線焊落支pin度,再落番個防水膠圈,然後再裝番個燈插,咁樣做日後我可以好容易還原番原裝膽!牛方面我貼咗3層「燕梳神」做防震,用索帶固定咗响陣咀旁邊,都好扎實!燈膽方面就煩D,要用响個霧燈蓋開個大窿走線,再用玻璃膠封番,然後先可以裝入燈穀!最後用Grade A & B 嘅溫度貼睇住隻火牛同燈穀,咁就萬無一失,而家暫時每2-3晚就check吓D溫度貼有冇異常溫度,過一排穩定咗就每次換機油先check一次!
隻燈嘅效果都算ok,比我之前用嘅Super Yellow Halogen膽黄好多同光好多,燈影都集中响車前2-3米,唯一有個少缺點係當引擎關掉而死火燈閃緊時候,HID會光吓暗吓咁樣,不過有幾何關掉引擎著霧燈吖!哈哈……!!即本放長雙眼睇吓呢套「猜拿製造HID」可以玩到幾耐!!
最後唔該晒Jacky君呢位「馬交fan屎」介紹呢套好嘢比我!!
2007年4月1日
訂閱: 發佈留言 (Atom)


text:
JSP Décor
服務詳情
評語 提交評語
場地佈置我搵咗JSP Décor,因為朋友用過都話okay,但唔知中間係換咗人定係其他原因,我哋唔明點解一間佈置公司可以連新郎英文名四個字都可以串錯,唔係當日串錯係做layout嗰陣串錯,串錯一次都唔緊要,新娘個名都串錯三次.
佢哋話好熟個場,咁我就放心俾佢做layout.但我睇完個圖覺得唔對路,個proportion完全唔啱,佢冇跟新人嘅高度去做個layout,我問番佢佢就話有跟個height,之後我問番酒店就當然唔係嗰回事,再叫佢改佢先再改,但都係改咗好多次.可能我係list咗十五個point要改,電話又再講過,但番嚟可能淨係改咗九個point.
間公司個designer叫Sunny,另外仲有一個女仔,多數口頭嘅instruction都係由個女仔講,叫我上去攞sitting plan就係Sunny,個sitting plan影到出嚟resolution又係好低,起哂狗牙咁,佢又係都唔認,同個女仔講佢先重新印過俾我,之後印嗰張係okay.
最後做完佢就係咁chur住叫我睇場,我哋一早溝通好做完要搵邊個睇場,當日我根本冇時間去睇,點知佢同酒店啲人喺背後講我壞話話我煩,其實只不過係佢做嘢錯漏百出要我不停咁去跟.因為我成日唔喺香港,咁我哋就溝通好例如一個月後要有圖,點知一個月後冇圖不突止,問番佢就話要多兩個禮拜,之後啲嘢仲要錯哂!希望以後佢哋對client可以有返一份基本嘅尊重.
因為我哋係Harbour Grand 擺酒,個台比較闊,所以揀decoration 就想揀番間有經驗既.我哋問Harbour Grand 既Carol 有邊間公司之前去過怖置,佢就俾咗幾間我哋,我哋全部都有上去睇過,最後覺得JSP Deco 最好.
因為婚展買會平D,所以我哋最後係去婚展落訂既.我哋俾咗錢之後係網上見到有D comment話佢貨不對辦,hea 做,就有D驚.後來JSP既Sunny好詳細咁解釋番件事其實係誤會,承諾一定會無問題,話佢哋做咗咁多年都係靠口碑,一定唔會hea 做.Sunny 咁用心同我解釋令我好impressed,佢真係好認真.成品出黎之後我覺得都無網上講既問題.
場地怖置一定要諗好個theme 先,起碼要決定顏色,要research 定酒店既燈可以做到咩顏色.我哋一開始就決定咗個Theme係紫色,JSP會俾我哋睇佢哋之前做過既sample,我哋揀咗三個最鍾意既,然後佢就會俾D意見,例如紫色既話,後面布料既顏色應該點配搭,我覺得佢suggest既都幾順眼.
JSP好有耐性,個Logo design我哋來來回回改咗幾十次,字型大小,顏色等等我哋都改咗好多次,但係佢哋都會照改.最後個Logo 好靚,完咗之後我哋仲想拎番屋企,可惜酒店最後清野清走咗.